Fylgiskjal II.

Innleiðing tilskipunar 2016/2341 frá 14. desember 2016 um starfsemi og eftirlit með stofnunum sem sjá um starfstengdan lífeyri, í íslensk lög.[footnoteRef:2] [2:  Fylgiskjalið er aðeins til upplýsingar. Ef munur er á fylgiskjalinu og frumvarpinu gildir frumvarpið.] 


	TILSKIPUN
	INNLEIÐING[footnoteRef:3] [3:  Allar vísanir í lög eru með þeim breytingum sem lagðar eru til í frumvarpi. Tillögur um breytingar á gildandi lögum sem lagðar eru til í frumvarpi eru auðkenndar með breytingasporum.] 


	I. BÁLKUR. ALMENN ÁKVÆÐI
	

	1. gr. Efni
	

	Í þessari tilskipun eru settar reglur um stofnun og rekstur starfsemi sem stofnanir um starfstengdan lífeyri stunda.
	Krefst ekki innleiðingar (greinin lýsir aðeins efni tilskipunarinnar).

	2. gr. Gildissvið
	

	1. Tilskipun þessi gildir um stofnun um starfstengdan lífeyri. Í þeim tilvikum að stofnanir um starfstengdan lífeyri hafa ekki
réttarstöðu lögaðila í samræmi við innlend lög skulu aðildarríkin beita þessari tilskipun annaðhvort gagnvart þessum stofnunum
um starfstengdan lífeyri eða, með fyrirvara um 2. mgr., gagnvart aðilum sem veitt hefur verið starfsleyfi fyrir og bera ábyrgð á
rekstri þeirra og koma fram fyrir þeirra hönd.
	1. gr.
Gildissvið.
Lög þessi gilda um starfstengda eftirlaunasjóði.
Lög þessi gilda ekki um:
1. Lífeyrissjóði sem falla undir reglugerð Evrópuþingsins og ráðsins (EB) nr. 883/2004 frá 29. apríl 2004 um samræmingu almannatryggingakerfa og reglugerð Evrópuþingsins og ráðsins (EB) nr. 987/2009 frá 16. september 2009 sem kveður á um framkvæmd reglugerðar (EB) nr. 883/2004 um samræmingu almannatryggingakerfa.
2. Sjóði sem falla undir tilskipun 73/239/EBE, um samræmingu á lögum og stjórnsýslufyrirmælum til að hefja og reka starfsemi á sviði frumtrygginga annarra en líftrygginga, tilskipun 85/611/EBE, um samræmingu á lögum og stjórnsýslufyrirmælum um fyrirtæki um sameiginlega fjárfestingu í framseljanlegum verðbréfum (UCITS), tilskipun 93/22/EBE, um fjárfestingarþjónustu á sviði verðbréfaviðskipta, tilskipun 2000/12/EB, um stofnun og rekstur lánastofnana, tilskipun 2002/83/EB um líftryggingar og tilskipun 2011/61/ESB um rekstraraðila sérhæfðra sjóða sem innleidd var með lögum um rekstraraðild sérhæfðra sjóða, nr. 45/2020 og með lögum um breytingu á lögum um fjármálafyrirtæki og fleiri lögum, nr. 38/2022.  
3. Sjóði sem reknir eru með gegnumstreymikerfi.
4. Sjóði þar sem sjóðfélagar hafa ekki lögvarinn rétt til lífeyris og iðgjaldagreiðendur geta krafist greiðslna sinna aftur án þess að skyldum til greiðslu lífeyris sé fullnægt.

Til frekari skýringar á innleiðingu:
Innleiddar eru 2. og 3. gr. tilskipunarinnar. Ákvæðið er efnislegar samhljóða 1. gr. gildandi laga. Ákvæði e-liðar er ekki innleitt það sem það á ekki við og er það í samræmi við gildandi lög,



	2. Tilskipunin gildir ekki um;
	Sjá 1. gr.

	a) Lífeyrisjóði sem falla undir reglugerð (EBE) nr. 883/2004 og reglugerð (EBE) nr. 987/2009.
	

	c) Sjóði sem falla undir tilskipun 73/239/EBE, tilskipun 85/611/EBE, tilskipun 93/22/EBE, tilskipun 2000/12/EB, tilskipun 2002/83/EB og tilskipun 2011/61/ESB.
	

	c) Sjóði sem reknir eru með gegnumstreymikerfi.
	

	d) Sjóði þar sem sjóðfélagar hafa ekki lögvarinn rétt til lífeyris og iðgjaldagreiðendur geta krafist greiðslna sinnar aftur. 
	

	e) Sjóði sem ekki byggja á sjóðsöfnun.
	

	3. gr. Beiting að því er varðar stofnanir um starfstengdan lífeyri sem starfsrækja almannatryggingakerfi 
Stofnanir um starfstengdan lífeyri, sem starfrækja einnig skyldubundin atvinnutengd lífeyriskerfi sem litið er á sem almannatryggingakerfi sem falla undir reglugerðir (EB) nr. 883/2004 og (EB) nr. 987/2009, skulu falla undir þessa tilskipun að því er varðar þann hluta þeirra sem er vegna starfstengdra lífeyrisgreiðslna sem ekki eru skyldubundnar. Í slíku tilviki skal skuldbindingunum og samsvarandi eignum haldið aðgreindum og ekki skal unnt að yfirfæra þær til skyldubundinna lífeyriskerfa sem litið er á sem almannatryggingakerfi eða öfugt.
	Sjá 1. gr. 

	4. gr. Valfrjáls beiting að því er varðar stofnanir sem falla undir tilskipun 2009/138/EB
Heimaaðildarríki geta kosið að beita ákvæðum 9.–14. gr., 19.–22. gr., 23. gr. (1. og 2. mgr.) og 24.–58. gr. þessarar tilskipunar gagnvart rekstri líftryggingafélaga varðandi starfstengdan lífeyri í samræmi við i.–iii. lið a-liðar og ii.–iv. lið b-liðar í 3. mgr. 2. gr. tilskipunar Evrópuþingsins og ráðsins 2009/138/EB. Í því tilviki skal halda aðgreindum, stýra og skipuleggja allar eignir og skuldbindingar, sem samsvara rekstri varðandi starfstengdan lífeyri, og hafa þær aðgreindar frá allri annarri starfsemi líftryggingafélaganna, og enginn möguleiki skal vera á yfirfærslu.
Líftryggingafélög skulu, í tilvikinu sem um getur í fyrstu málsgrein þessarar greinar, og aðeins að því er varðar rekstur varðandi starfstengdan lífeyri, ekki falla undir 76.–86. gr., 132. gr., 134. gr. (2. mgr), 173. gr., 185. gr. (5. mgr.), 185. gr. (7. og 8. mgr.) og 209. gr. tilskipunar 2009/138/EB.
Heimaaðildarríkið skal tryggja að annaðhvort lögbær yfirvöld eða þau yfirvöld, sem bera ábyrgð á eftirliti með líftryggingafélögum, sem falla undir tilskipun 2009/138/EB, og það sé hluti af eftirlitsverkefnum þeirra, sannreyni að rekstur varðandi starfstengdan lífeyri sé algerlega aðskilinn öðrum rekstri.
	Krefst ekki innleiðingar, ákvæðið er óbreytt frá IORP I og var ekki innleitt í gildandi lög.

	5. gr. Litlar stofnanir um starfstengdan lífeyris og almannatryggingakerfi.
Aðildarríkin geta valið að beita ekki þessari tilskipun, að öllu leyti eða að hluta, að undanskildum 32.–35. gr., gagnvart öllum stofnunum um starfstengdan lífeyri, sem eru skráðar eða veitt hefur verið leyfi fyrir á yfirráðasvæðum þeirra, sem starfrækja lífeyriskerfi þar sem sjóðfélagar eru samanlagt færri en 100. Með fyrirvara um 2. mgr. 2. gr. skulu þessar stofnanir um starfstengdan lífeyri þó eiga rétt á að beita þessari tilskipun ef þær æskja þess. Einungis er heimilt að beita 11. gr. ef öll önnur ákvæði þessarar tilskipunar gilda. Aðildarríkin skulu beita 1. mgr. 19. gr. og 1. og 2. mgr. 21. gr. gagnvart öllum stofnunum um starfstengdan lífeyri, sem eru skráðar eða veitt hefur verið leyfi fyrir á yfirráðasvæðum þeirra, sem starfrækja lífeyriskerfi þar sem sjóðfélagar eru samanlagt fleiri en 15.
Aðildarríkin geta valið að beita 1.–8. gr., 19. gr. og 32.–35. gr. gagnvart stofnunum sem annast lögboðinn, starfstengdan lífeyri samkvæmt landslögum sem opinber yfirvöld ábyrgjast.
	Krefst ekki innleiðingar.

	6. gr. Skilgreiningar.
	2. gr. Skilgreiningar

	1) „stofnun um starfstengdan lífeyri“: stofnun, án tillits til rekstrarforms að lögum, sem rekin er með fjármögnun og er stofnuð aðskilin frá aðildarfyrirtæki eða atvinnugrein í þeim tilgangi að annast atvinnutengdar eftirlaunagreiðslur á grundvelli samkomulags eða samnings:
a)	sem er gerður fyrir hvern og einn eða í heild milli vinnuveitanda eða vinnuveitenda og starfsmanns eða starfsmanna eða fulltrúa þeirra hvors eða hvorra um sig eða
b)	sem er gerður við sjálfstætt starfandi aðila, fyrir hvern og einn eða í heild, í samræmi við löggjöf heima- og gistiaðildarríkjanna,
og annast starfsemi sem rekja má beint til þess,
	Starfstengdur eftirlaunasjóður: Lögaðili sem starfar á grundvelli sjóðsöfnunar, aðskilinn frá þeim aðila sem greiðir iðgjöldin, í þeim tilgangi að tryggja eftirlaunarétt í samræmi við samninga þar um.


		2) „lífeyriskerfi“: samningur, samkomulag, vörslusjóðsskjal eða reglur sem kveða á um greiðslu eftirlauna og þá með hvaða skilyrðum,
	Samningur um eftirlaunaréttindi: Samningur, samkomulag eða reglur sem fela í sér hvaða eftirlaunaréttindi eru tryggð og hvaða skilyrði þarf að uppfylla.

	3) „aðildarfyrirtæki“: fyrirtæki eða annar aðili, hvort sem til þess teljast eða það samanstendur af einum eða fleiri lögaðilum eða einstaklingum, sem starfar sem vinnuveitandi eða er sjálfstætt starfandi eða með einhverri slíkri samsetningu og býður lífeyriskerfi eða greiðir framlög til stofnunar um starfstengdan lífeyri,
	Aðildarfyrirtæki: Fyrirtæki eða annar aðili sem starfar sem vinnuveitandi eða er sjálfstætt starfandi og greiðir framlög til starfstengds eftirlaunasjóðs.


	4)	„eftirlaun“: réttindi sem eru greidd út þegar eftirlaunaaldri er náð eða þegar þess er vænst að honum verði náð eða þegar þau eru greidd sem viðbótarframlag, í formi greiðslna við andlát, örorku eða starfslok, eða í formi stuðningsgreiðslna eða þjónustu vegna sjúkdóms, fátæktar eða andláts. Í því skyni að stuðla að fjárhagslegu öryggi á eftirlaunaárum geta þessi réttindi verið í formi ævilangra greiðslna, tímabundinna greiðslna, eingreiðslna eða hvaða samsetningar þeirra sem er,
	Eftirlaunaréttindi: Réttindi sem eru greidd þegar eftirlaunaaldri er náð eða þegar þess er vænst að honum verði náð eða þegar þau eru greidd sem viðbótarframlag, í formi greiðslna við andlát, örorku eða starfslok, eða í formi stuðningsgreiðslna eða þjónustu vegna sjúkdóms, fátæktar eða andláts.


	5)	„sjóðfélagi“: einstaklingur, annar en lífeyrisþegi eða væntanlegur sjóðfélagi, sem á rétt á eða mun eiga rétt á eftirlaunum í krafti fyrri eða núverandi starfsemi sinnar í samræmi við ákvæði lífeyriskerfis,

	Sjóðfélagi: Einstaklingur sem á rétt á eða mun eiga rétt á starfstengdum eftirlaunagreiðslum á grundvelli iðgjaldagreiðslna í samræmi við ákvæði samnings um eftirlaunaréttindi.



	6) „lífeyrisþegi“: aðili sem fær greidd eftirlaun,
	Eftirlaunaþegi: Einstaklingur sem fær greiddan lífeyri.


	7) „væntanlegur sjóðfélagi“: aðili sem uppfyllir skilyrði til að gerast aðili að lífeyriskerfi,
	Væntanlegur sjóðfélagi: Einstaklingur sem uppfyllir skilyrði til að gerast aðili að samningi um eftirlaunaréttindi.

	8) „lögbært yfirvald“: innlent yfirvald sem er tilnefnt til að inna af hendi þær skyldur sem kveðið er á um í þessari tilskipun,
	Ekki innleidd þar sem hugtakið er ekki notað í frv.

	9)	„áhætta sem tengist ævilíkum manna“: áhætta tengd andláti, örorku og langlífi,
	Líffræðileg áhætta: Áhætta tengd andláti, örorku og langlífi sjóðfélaga. 


	10)	„heimaaðildarríki“: aðildarríkið þar sem stofnun um starfstengdan lífeyri hefur verið skráð eða veitt hefur verið starfsleyfi fyrir og þar sem aðalskrifstofa hennar er í samræmi við 9. gr.
	Heimaríki: Aðildarríki samningsins um Evrópska efnahagssvæðisins þar sem starfstengdur eftirlaunasjóður hefur verið skráður eða verið veitt starfsleyfi og þar sem höfuðstöðvar hans eru .  


	11)	„gistiaðildarríki“: aðildarríkið þar sem félagsmála- og vinnulöggjöf sem tengist starfstengdum lífeyriskerfum á við um tengslin milli aðildarfyrirtækisins og sjóðfélaga eða lífeyrisþega,
	Gistiríki: Aðildarríki þar sem félagsmála- og vinnulöggjöf sem tengist starfstengdum réttindakerfum á við um tengslin milli aðildarfyrirtækisins og sjóðfélaga eða lífeyrisþega.  


	12)	„afhendingarstofnun um starfstengdan lífeyri“: stofnun um starfstengdan lífeyri sem flytur allar skuldir lífeyriskerfis eða hluta þeirra, tryggingaskuld og aðrar skyldur og réttindi, ásamt samsvarandi eignum eða andvirði þeirra í reiðufé, til stofnunar um starfstengdan lífeyri sem er skráð eða veitt hefur verið starfsleyfi fyrir í öðru aðildarríki,
	Ekki innleidd þar sem hugtakið er ekki notað í frv.

	13)	„viðtökustofnun um starfstengdan lífeyri“: stofnun um starfstengdan lífeyri sem tekur við öllum skuldum lífeyriskerfis eða hluta þeirra, tryggingaskuld og öðrum skyldum og réttindum, ásamt samsvarandi eignum eða andvirði þeirra í reiðufé, frá stofnun um starfstengdan lífeyri sem er skráð eða veitt hefur verið starfsleyfi fyrir í öðru aðildarríki,
	[bookmark: _Hlk148968020]Viðtökusjóður: Starfstengdur eftirlaunasjóður sem tekur við öllum réttindum og skuldbindingum samkvæmt samningi um eftirlaunaréttindi eða hluta þeirra frá starfstengdum eftirlaunasjóði í öðru gistiríki.

 


	14)	„skipulegur markaður“: skipulegur markaður eins og hann er skilgreindur í 21. lið 1. mgr. 4. gr. tilskipunar 2014/65/ESB,
	Ekki innleidd þar sem hugtakið er ekki notað í frv.

	15)	„markaðstorg fjármálagerninga“: markaðstorg fjármálagerninga eins og skilgreint er í 22. lið 1. mgr. 4. gr. tilskipunar 2014/65/ESB,
	Ekki innleidd þar sem hugtakið er ekki notað í frv.

	16)	„skipulegur viðskiptavettvangur“: skipulegur viðskiptavettvangur eins og hann er skilgreindur í 23. lið 1. mgr. 4. gr. tilskipunar 2014/65/ESB,
	Ekki innleidd þar sem hugtakið er ekki notað í frv.

	17)	„varanlegur miðill“: sérhvert tæki sem gerir sjóðfélaga eða lífeyrisþega kleift að geyma upplýsingar, sem beint er til hans persónulega, á þann hátt að hægt sé að nálgast þær til að fletta upp í þeim síðar, í hæfilegan tíma eftir tilgangi upplýsinganna og sem gerir kleift að afrita upplýsingarnar, sem geymdar eru, óbreyttar,
	Ekki innleidd þar sem hugtakið er ekki notað í frv.	


	18)	„lykilstarfssvið“ innan stjórnkerfis: geta til að sinna verklegum viðfangsefnum sem samanstanda af áhættustjórnun, innri endurskoðun og tryggingafræðilegum verkefnum,
	Lykilstarfssvið:  Geta eða heimild innan starfstengds eftirlaunasjóðs til að sinna viðfangsefnum, s.s. áhættustjórnun, innri endurskoðun og tryggingafræðilegri athugun.

	19)	„starfsemi yfir landamæri“: rekstur lífeyriskerfis þar sem samband milli aðildarfyrirtækisins og viðkomandi sjóðfélaga og lífeyrisþega ræðst af félagsmála- og vinnulöggjöf sem á við um starfstengd lífeyriskerfi aðildarríkis annars en heimaaðildarríkisins.
	Starfsemi yfir landamæri: Rekstur starfstengds eftirlaunasjóðs þar sem samband milli aðildarfyrirtækis, sjóðfélaga og eftirlaunaþega ræðst af félagsmála- og vinnulöggjöf sem á við um starfstengda eftirlaunasjóði aðildarríkis annars en heimaríkis.

	7. gr. Starfsemi stofnunar um starfstengdan lífeyri.
Aðildarríkin skulu krefjast þess að stofnanir um starfstengdan lífeyri sem eru skráðar eða veitt hefur verið starfsleyfi fyrir á yfirráðasvæði þeirra, takmarki starfsemi sína við rekstur, tengdan lífeyri og starfsemi sem af þeim leiðir.

Þegar líftryggingafélag stýrir rekstri sínum varðandi starfstengdan lífeyri með því að halda eignum sínum og skuldum aðgreindum, í samræmi við 4. gr., skulu aðgreindu eignirnar og skuldirnar takmarkast við rekstur, tengdan eftirlaunum og starfsemi sem leiðir beint af þeim.
Stofnanir um starfstengdan lífeyri skulu, að meginreglu, eftir því sem við á, hafa hliðsjón af markmiðinu um sanngjarna dreifingu áhættu og ávinnings milli kynslóða í starfsemi sinni.
	Verður 4. mgr. 4. gr. 


	8. gr. Lögformlegur aðskilnaður milli aðildarfyrirtækja og stofnana um starfstengdan lífeyri.
Aðildarríkin skulu tryggja að aðildarfyrirtæki og stofnun um starfstengdan lífeyri sem er skráð eða veitt hefur verið starfsleyfi fyrir á yfirráðasvæði þeirra, séu lögformlega aðskilin svo að eignir stofnunarinnar um starfstengdan lífeyri séu varðar í þágu sjóðfélaga og lífeyrisþega í því tilviki að aðildarfyrirtækið yrði gjaldþrota.
	Verður 2. málsl. 4. mgr. 4. gr. 



	9. gr. Skráning eða starfsleyfi
1.	Aðildarríkin skulu, að því er varðar sérhverja stofnun um starfstengdan lífeyri sem hefur aðalskrifstofu sína á yfirráðasvæðum þeirra, tryggja að lögbært yfirvald skrái stofnun um starfstengdan lífeyri í innlenda skrá eða veiti henni starfsleyfi.
Staðsetning aðalskrifstofunnar vísar til þess staðar þar sem helstu stefnumótandi ákvarðanir stofnunar um starfstengdan lífeyri eru teknar.
2.	Þegar um er að ræða starfsemi sem nær yfir landamæri sem er stunduð í samræmi við 11. gr. skal einnig tilgreina í skránni aðildarríkin þar sem stofnunin um starfstengdan lífeyri starfar.
3.	Senda skal upplýsingarnar úr skránni til Evrópsku vátrygginga- og lífeyrissjóðaeftirlitsstofnunarinnar sem skal birta þær á vefsetri sínu.
	Verður 3. mgr. 4. gr. 




	10. gr. Rekstrarkröfur
1.	Aðildarríkin skulu, að því er varðar sérhverja stofnun um starfstengdan lífeyri sem er skráð eða veitt hefur verið starfsleyfi fyrir á yfirráðasvæðum þeirra, tryggja:
a)	að stofnunin um starfstengdan lífeyri hafi hrundið í framkvæmd reglum um rekstur lífeyriskerfa og að þær hafi verið settar á viðeigandi hátt,
b)	að aðildarfyrirtækið ábyrgist greiðslu eftirlauna í því tilviki að það hafi skuldbundið sig til reglulegrar fjármögnunar.
2.	Í samræmi við nálægðarregluna og að teknu tilhlýðilegu tilliti til umfangs lífeyrisgreiðslna sem almannatryggingakerfi bjóða geta aðildarríki kveðið á um að sjóðfélögum standi til boða viðbótarréttindi, s.s. trygging sem nær yfir langlífi og örorku, greiðslur til eftirlifandi aðstandenda og trygging fyrir endurgreiðslu framlaga með samþykki vinnuveitenda og starfsmanna eða fulltrúa þeirra hvorra um sig.
	5. gr.
Rekstrarkröfur.
Starfstengdur eftirlaunasjóður skal setja sér viðhlítandi samþykktir um rekstur og starfsemi sjóðsins, sbr. 1. mgr. 4. gr. Þá skal sjóður tryggja að aðildarfyrirtæki hans ábyrgðist greiðslu eftirlauna þegar það hefur skuldbundið sig til greiðslu reglulegra iðgjalda. 

Til frekari skýringar á innleiðingu:
Innleiddur er 1. mgr. ákvæðisins. Ekki þörf á frekari innleiðingu.



	11. gr. Starfsemi sem nær yfir landamæri og málsmeðferðarreglur.
1.	Aðildarríkin skulu, með fyrirvara um innlenda félagsmála- og vinnulöggjöf um skipulag lífeyriskerfa, þ.m.t. skylduaðild og niðurstöður almennra kjarasamninga, heimila stofnun um starfstengdan lífeyri, sem er skráð eða veitt hefur verið starfsleyfi fyrir á yfirráðasvæðum þeirra, að stunda starfsemi sem nær yfir landamæri. Aðildarríkin skulu einnig heimila fyrirtækjum á yfirráðasvæðum sínum að greiða til stofnana um starfstengdan lífeyri sem áforma að stunda starfsemi sem nær yfir landamæri.

2.	Um stofnun um starfstengdan lífeyri, sem áformar að stunda starfsemi sem nær yfir landamæri og að samþykkja greiðslur frá aðildarfyrirtæki, gildir að viðkomandi lögbært yfirvald í heimaaðildarríki hennar hafi veitt henni starfsleyfi fyrir fram.
3.	Stofnun um starfstengdan lífeyri skal tilkynna lögbæru yfirvaldi í heimaaðildarríkinu að hún hyggist stunda starfsemi sem nær yfir landamæri. Aðildarríkin skulu krefjast þess að stofnanir um starfstengdan lífeyri leggi fram eftirfarandi upplýsingar með tilkynningunni:
a)	heiti gistiaðildarríkis/gistiaðildarríkja sem aðildarfyrirtækið skal auðkenna, eftir því sem við á,
b)	heiti og staðsetning aðalskrifstofu aðildarfyrirtækisins,
c)	aðaleinkenni lífeyriskerfisins sem starfrækja skal fyrir aðildarfyrirtækið.
4.	Ef lögbært yfirvald í heimaðildarríki fær tilkynningu skv. 3. mgr., og ef það hefur ekki sent frá sér rökstudda ákvörðun um að stjórnskipulag eða fjárhagsstaða stofnunarinnar um starfstengdan lífeyri eða orðstír eða fagþekking eða reynsla þeirra aðila sem reka stofnunina um starfstengdan lífeyri séu ekki samrýmanleg fyrirhugaðri starfsemi sem nær yfir landamæri, skal það lögbæra yfirvald, innan þriggja mánaða frá því að það fær allar upplýsingar, sem um getur í 3. mgr., senda þessar upplýsingar til lögbærs yfirvalds gistiaðildarríkisins og láta stofnunina um starfstengdan lífeyri vita.
Gefa skal rökstuddu ákvörðunina sem um getur í fyrstu undirgrein út áður en þrír mánuðir eru liðnir frá því að tekið var við öllum upplýsingunum sem um getur í 3. mgr.
5.	Sendi lögbært yfirvald í heimaaðildarríkinu lögbæru yfirvaldi gistiaðildarríkisins ekki upplýsingarnar sem um getur í 3. mgr. ber því að greina hlutaðeigandi stofnun um starfstengdan lífeyri frá ástæðum þess innan þriggja mánaða frá viðtöku allra þeirra upplýsinga. Heimilt er að áfrýja til dómstóla í heimaaðildarríkinu ef upplýsingarnar eru ekki sendar.
6.	Stofnanir um starfstengdan lífeyri sem stunda starfsemi sem nær yfir landamæri skulu falla undir upplýsingakröfurnar sem um getur í IV. bálki sem gistiaðildarríkið hefur sett að því er varðar væntanlega sjóðfélaga, aðila og lífeyrisþega sem þessi starfsemi sem nær yfir landamæri varðar.
[bookmark: _Hlk148961027]7.	Lögbært yfirvald í gistiaðildarríkinu skal, áður en stofnunin um starfstengdan lífeyri hefur starfsemi sem nær yfir landamæri, og eigi síðar en sex vikum eftir að það fær upplýsingarnar sem um getur í 3. mgr., tilkynna lögbæru yfirvaldi í heimaaðildarríkinu um þær kröfur í félagsmála- og vinnulöggjöf sem eiga við um starfstengd lífeyriskerfi og sem segja til um hvernig lífeyriskerfi, sem fyrirtæki í gistiaðildarríki greiðir til, skuli starfrækt og um upplýsingakröfur gistiaðildarríkisins sem um getur í IV. bálki og gilda um starfsemi sem nær yfir landamæri. Lögbært yfirvald í heimaaðildarríkinu skal láta stofnuninni um starfstengdan lífeyri í té þessar upplýsingar.
8.	Þegar stofnun um starfstengdan lífeyri berst tilkynning, sem um getur í 7. mgr., eða ef engin tilkynning hefur borist frá lögbæru yfirvaldi í heimaaðildarríkinu þegar sá frestur rennur út, sem kveðið er á um í 7. mgr., er stofnuninni um starfstengdan lífeyri heimilt að hefja starfsemi sem nær yfir landamæri, í samræmi við kröfur félagsmála- og vinnulöggjafar gistiaðildarríkisins sem eiga við um starfstengd lífeyriskerfi og við upplýsingakröfur gistiaðildarríkisins sem um getur í 7. mgr.
9.	Lögbært yfirvald í gistiaðildarríkinu skal tilkynna lögbæru yfirvaldi í heimaaðildarríkinu um allar verulegar breytingar á kröfum í félagsmála- og vinnulöggjöf gistiaðildarríkisins sem eiga við um starfstengd lífeyriskerfi sem kunna að hafa áhrif á eiginleika lífeyriskerfisins að því marki sem það snertir starfsemi sem nær yfir landamæri og um verulegar breytingar á upplýsingakröfum gistiaðildarríkisins sem um getur í 7. mgr. Lögbært yfirvald í heimaaðildarríkinu skal láta stofnuninni um starfstengdan lífeyri í té þessar upplýsingar.
[bookmark: _Hlk148961716]10.	Stofnunin um starfstengdan lífeyri skal sæta viðvarandi eftirliti lögbærs yfirvalds í gistiaðildarríkinu þar sem fylgst er með því að starfsemin fari fram í samræmi við kröfur í vinnu- og félagsmálalöggjöf gistiaðildarríkisins sem eiga við um starfstengd lífeyriskerfi og við upplýsingakröfur gistiaðildarríkisins sem um getur í 7. mgr. Ef þetta eftirlit leiðir í ljós brot á reglum ber lögbæru yfirvaldi í gistiaðildarríkinu að tilkynna lögbæru yfirvaldi í heimaaðildarríkinu um það tafarlaust. Lögbært yfirvald í heimaaðildarríkinu skal, með samhæfingu við lögbært yfirvald í gistiaðildarríkinu, gera þær ráðstafanir sem nauðsynlegar eru til að tryggja að stofnunin um starfstengdan lífeyri láti af brotinu.
11.	Ef stofnunin heldur áfram að brjóta viðeigandi ákvæði í félagsmála- og vinnulöggjöf gistiaðildarríkisins, sem eiga við um starfstengd lífeyriskerfi eða upplýsingakröfur gistiaðildarríkisins
 sem um getur í 7. mgr., þrátt fyrir ráðstafanir sem lögbært yfirvald í heimaaðildarríkinu hefur gert eða vegna þess að viðeigandi ráðstafanir eru ekki gerðar í heimaðildarríkinu, er lögbæru yfirvaldi í gistiaðildarríkinu heimilt, eftir að hafa tilkynnt lögbæru yfirvaldi í heimaðildarríkinu um það, að gera viðeigandi ráðstafanir til að koma í veg fyrir eða refsa fyrir frekari brot, þ.m.t. að koma í veg fyrir rekstur stofnunarinnar um starfstengdan lífeyri í gistiaðildarríkinu fyrir aðildarfyrirtækið að því marki sem ýtrustu nauðsyn ber til.
	6. gr.
Starfsemi yfir landamæri.
[bookmark: _Hlk190248879]Starfstengdum eftirlaunasjóði er heimilt að stunda starfsemi sem nær yfir landamæri. 
Starfstengdum eftirlaunasjóði ber að tilkynna Fjármálaeftirlitinu hyggist hann veita viðtöku iðgjaldi vegna starfsmanns sem starfar í öðru ríki ásamt upplýsingum um frá hvaða ríki greiðsla kemur nafn greiðanda og helstu einkenni viðkomandi samnings.
[bookmark: _Hlk187415548]Fjármálaeftirlitið skal taka afstöðu til tilkynningar sjóðs um starfsemi yfir landamæri þremur mánuðum frá því að fullbúið erindi berst eftirlitinu. Geri Fjármálaeftirlitið ekki athugasemdir við fyrirhugaða starfsemi sjóðsins skal eftirlitið senda upplýsingar þess efnis til eftirlitsaðila í öðru aðildarríki Evrópska efnahagssvæðisins og tilkynna viðkomandi eftirlaunasjóði þar um. Að því loknu er eftirlaunasjóðnum heimilt að veita iðgjaldi viðtöku vegna starfsmanns sem starfar í öðru aðildarríki Evrópska efnahagssvæðisins í samræmi við lög og reglur aðildarríkisins. 
Fjármálaeftirlitið skal eigi síðar en sex vikum eftir að tilkynning skv. 2. mgr. berst óska eftir upplýsingum frá viðkomandi eftirlitsaðila í aðildarríki Evrópska efnahagssvæðisins um hvaða kröfur í löggjöf eiga við um starfsemi hans í gistiríki sem og hvaða upplýsingakröfur gistiríkið gerir til hans. Verði breytingar á regluverki um starfstengd réttindakerfi í gistiríki sem tekur til starfsemi sem nær yfir landamæri skal gistiríki upplýsa Fjármálaeftirlitið um breytingarnar. Hið sama gildir verði breytingar á upplýsingakröfum gistiríkis skv. 3 mgr. Fjármálaeftirlitið skal upplýsa sjóðinn um áorðnar breytingar. Starfstengdum eftirlaunasjóði er heimilt að hefja starfsemi yfir landamæri þegar stofnuninni hefur borist þess háttar tilkynning frá Fjármálaeftirlitinu eða þegar frestur skv. 1. málsl. er liðinn.
Starfstengdur eftirlaunasjóður með starfsemi sem nær yfir landamæri skal vera undir eftirliti þar til bærs aðila í gistiríki. Við brot á reglum í starfsemi sjóðsins skal eftirlitsaðili í gistiríki tafarlaust tilkynna slíka háttsemi til Fjármálaeftirlitsins. Komi slík háttsemi fram skal Fjármálaeftirlitið og gistiríki sjóðsins gera nauðsynlegar ráðstafanir til að tryggja að sjóðurinn láti af brotum á reglum sem um hann gilda. Láti sjóðurinn ekki af háttsemi sinni er eftirlitsaðila í gistiríki heimilt, að undangenginni tilkynningu til Fjármálaeftirlitsins, að gera viðeigandi ráðstafanir til að koma í veg fyrir frekari brot á reglum um starfsemi sjóðsins. 
Til frekari skýringar á innleiðingu:
Innleidd er 11. gr. tilskipunarinnar.  Ákvæði 1. mgr. er til innleiðingar á 1.-2. mgr. 11. gr. tilskipunarinnar og er  ákvæðið sambærilegt 1. og 2. mgr. 8. gr. gildandi laga. 
Ákvæði 2. og 3. mgr. er til innleiðingar á 3., 4. og 5. mgr. 11. gr. tilskipunarinnar og er  sambærilegt 3. mgr. 8. gr. gildandi laga. 
Þá felur 3. mgr. í sér innleiðingu á 7.-10. mgr. 11. gr. tilskipunarinnar og 4. mgr. er til innleiðingar á 10. og 11. mgr. hennar. Ákvæði 6. mgr. tilskipunarinnar er ekki innleitt sérstaklega en efni ákvæðisins tilgreint í greinargerð með frumvarpinu.



	12. gr. Flutningur yfir landamæri.
1.	Aðildarríkin skulu heimila stofnunum um starfstengdan lífeyri sem eru skráðar eða sem veitt hefur verið starfsleyfi fyrir á yfirráðasvæðum þeirra að flytja allar skuldir lífeyriskerfis eða hluta þeirra, tryggingaskuldir og aðrar skyldur og réttindi, ásamt samsvarandi eignum eða andvirði þeirra í reiðufé, til viðtökustofnunar um starfstengdan lífeyri.
2.	Aðildarríkin skulu tryggja að kostnaður við flutning falli hvorki á þá sjóðfélaga og lífeyrisþega afhendingarstofnunarinnar um starfstengdan lífeyri sem eftir standa né sjóðfélaga og lífeyrisþega viðtökustofnunarinnar um starfstengdan lífeyri sem fyrir eru.
3.	Flutningurinn skal háður fyrirframsamþykki:
a)	meirihluta viðkomandi sjóðfélaga og meirihluta viðkomandi lífeyrisþega eða, eftir því sem við á, meirihluta fulltrúa þeirra. Meirihlutinn skal skilgreindur í samræmi við landslög. Afhendingarstofnun um starfstengdan lífeyri skal tímanlega afhenda viðkomandi sjóðfélögum og lífeyrisþegum og, eftir því sem við á, fulltrúum þeirra upplýsingar um skilyrðin fyrir flutningnum áður en umsóknin sem um getur í 4. mgr. er lögð fram, og
b)	aðildarfyrirtækinu, eftir því sem við á.
4.	Flutningur á öllum skuldum lífeyriskerfis eða hluta þeirra, tryggingaskuld og öðrum skyldum og réttindum, ásamt samsvarandi eignum eða andvirði þeirra í reiðufé, milli afhendingarstofnunar um starfstengdan lífeyri annars vegar og viðtökustofnunar hins vegar, skal vera háður leyfi lögbærs yfirvalds í heimaaðildarríki viðtökustofnunar um starfstengdan lífeyri að fengnu fyrirframsamþykki lögbærs yfirvalds í heimaaðildarríki afhendingarstofnunar um starfstengdan lífeyri. Viðtökustofnunin um starfstengdan lífeyri skal leggja inn umsókn um leyfi fyrir flutningnum. Lögbært yfirvald í heimaaðildarríki viðtökustofnunarinnar um starfstengdan lífeyri skal veita leyfið eða synja því og tilkynna ákvörðun sína til viðtökustofnunarinnar um starfstengdan lífeyri áður en þrír mánuðir eru liðnir frá viðtöku umsóknarinnar.
5.	Í umsókn um leyfi fyrir flutning, sem um getur í 4. mgr., skulu eftirfarandi upplýsingar koma fram:
a)	skriflegt samkomulag milli afhendingarstofnunar um starfstengdan lífeyri annars vegar og viðtökustofnunar hins vegar þar sem sett eru skilyrði fyrir flutningnum,
b)	lýsing á helstu einkennum lífeyriskerfisins,
c)	lýsing á skuldum eða tryggingaskuld sem á að flytja og öðrum skyldum og réttindum, ásamt samsvarandi eignum eða andvirði þeirra í reiðufé,
d)	heiti og staðsetning aðalskrifstofa afhendingarstofnunar og viðtökustofnunar um starfstengdan lífeyri og aðildarríkjanna þar sem sérhver stofnun um starfstengdan lífeyri er skráð eða veitt hefur verið starfsleyfi,
e)	staðsetning aðalskrifstofu aðildarfyrirtækisins og heiti aðildarfyrirtækisins,
f)	sönnun á fyrirframsamþykki í samræmi við 3. mgr.,
g)	eftir því sem við á, heiti aðildarríkjanna þar sem félagsmála- og vinnulöggjöf, sem tengist starfstengdum lífeyriskerfum, á við um viðkomandi lífeyriskerfi.
6.	Lögbært yfirvald í heimaaðildarríki viðtökustofnunarinnar um starfstengdan lífeyri skal framsenda umsóknina sem um getur í 4. mgr. til lögbærs yfirvalds afhendingarstofnunarinnar um starfstengdan lífeyri, um leið og hún hefur verið móttekin.
7.	Lögbært yfirvald í heimaaðildarríki viðtökustofnunarinnar um starfstengdan lífeyri skal aðeins meta hvort:
a)	viðtökustofnunin um starfstengdan lífeyri hafi veitt allar upplýsingarnar sem um getur í 5. mgr.,

b)	stjórnskipulag, fjárhagsstaða viðtökustofnunarinnar um starfstengdan lífeyri og orðstír eða fagþekking eða reynsla þeirra aðila sem reka viðtökustofnunina um starfstengdan lífeyri séu samrýmanleg áformuðum flutningi,
c)	langtímahagsmunir sjóðfélaga og lífeyrisþega viðtökustofnunarinnar um starfstengdan lífeyri og yfirfærður hluti kerfisins séu varðir með fullnægjandi hætti á meðan á flutningi stendur og að honum loknum,
d)	vátryggingaskuld viðtökustofnunarinnar um starfstengdan lífeyri sé fjármögnuð að fullu þann dag sem flutningurinn fer fram, ef flutningurinn leiðir til starfsemi sem nær yfir landamæri, og
e)	eignirnar sem verða fluttar séu nægar og viðeigandi til að standa undir skuldum, vátryggingaskuld og öðrum skyldum og réttindum sem verða flutt í samræmi við gildandi reglur í heimaaðildarríki viðtökustofnunarinnar um starfstengdan lífeyri.
8.	Lögbær yfirvöld í heimaaðildarríki afhendingarstofnunarinnar um starfstengdan lífeyri skulu aðeins meta hvort:
a)	langtímahagsmunir sjóðfélaga og lífeyrisþega í þeim hluta sem eftir stendur af kerfinu séu varðir með fullnægjandi hætti, ef um er að ræða flutning á hluta af skuldum lífeyriskerfis, vátryggingaskuld og öðrum skyldum og réttindum, ásamt samsvarandi eignum eða andvirði þeirra í reiðufé,
b)	réttindi hvers og eins sjóðfélaga og lífeyrisþega séu að minnsta kosti hin sömu eftir yfirfærsluna,
c)	eignirnar sem svara til lífeyriskerfisins sem verður flutt séu nægar og viðeigandi til að standa undir skuldum, vátryggingaskuld og öðrum skyldum og réttindum sem verða flutt í samræmi við gildandi reglur í heimaaðildarríki afhendingarstofnunarinnar um starfstengdan lífeyri.
9.	Lögbært yfirvald í heimaaðildarríki afhendingarstofnunarinnar um starfstengdan lífeyri skal tilkynna niðurstöður matsins sem um getur í 8. mgr. áður en átta vikur eru liðnar frá viðtöku umsóknarinnar sem um getur í 6. mgr. til að gera lögbæru yfirvaldi í heimaaðildarríki viðtökustofnunarinnar um starfstengdan lífeyri kleift að taka ákvörðun í samræmi við 4. mgr.
10.	Ef synjað er um leyfi skal lögbært yfirvald í heimaaðildarríki viðtökustofnunarinnar um starfstengdan lífeyri rökstyðja slíka synjun innan þriggja mánaða tímabilsins sem um getur í 4. mgr. Þeirri synjun eða athafnaleysi lögbærs yfirvalds í heimaaðildarríki viðtökustofnunarinnar um starfstengdan lífeyri má áfrýja til dómstóla í heimaaðildarríki viðtökustofnunarinnar.
11.	Lögbært yfirvald í heimaaðildarríki viðtökustofnunarinnar um starfstengdan lífeyri skal tilkynna lögbæru yfirvaldi í heimaaðildarríki afhendingarstofnunarinnar um ákvörðunina sem um getur í 4. mgr. áður en tvær vikur eru liðnar frá því að ákvörðunin var tekin.
Leiði flutningurinn til starfsemi sem nær yfir landamæri skal lögbært yfirvald í heimaaðildarríki afhendingarstofnunarinnar um starfstengdan lífeyri jafnframt tilkynna lögbæru yfirvaldi í heimaaðildarríki viðtökustofnunarinnar um starfstengdan lífeyri um þær kröfur í félagsmála- og vinnulöggjöf sem eiga við um starfstengd lífeyriskerfi og sem segja til um hvernig lífeyriskerfi skuli starfrækt og um upplýsingakröfur gistiaðildarríkisins sem um getur í IV. bálki sem skulu gilda um starfsemi sem nær yfir landamæri. Tilkynna skal þetta innan fjögurra vikna þaðan í frá.
Lögbært yfirvald í heimaaðildarríki viðtökustofnunarinnar um starfstengdan lífeyri skal miðla þessum upplýsingum til viðtökustofnunarinnar um starfstengdan lífeyri áður en ein vika er liðin frá viðtöku þeirra.
12.	Viðtökustofnun um starfstengdan lífeyri er heimilt að hefja starfrækslu lífeyriskerfisins við móttöku ákvörðunar um að veita leyfi sem um getur í 4. mgr. eða, ef engar upplýsingar um ákvörðunina hafa borist frá lögbæru yfirvaldi í heimaaðildarríki viðtökustofnunarinnar um starfstengdan lífeyri, þegar tímabilið sem um getur í þriðju undirgrein 11. mgr. rennur út.
13.	Evrópska vátrygginga- og lífeyrissjóðaeftirlitsstofnunin getur, ef um er að ræða ágreining um málsmeðferð eða efni aðgerða eða aðgerðaleysis lögbærs yfirvalds í heimaaðildarríki afhendingarstofnunar eða viðtökustofnunar um starfstengdan lífeyri, m.a. ákvörðun um að leyfa eða synja flutningi yfir landamæri, hafið sáttameðferð sem er ekki bindandi í samræmi við c-lið annarrar undirgreinar 31. gr. reglugerðar (ESB) nr. 1094/2010 að beiðni annars hvors lögbæra yfirvaldsins eða að eigin frumkvæði.
14.	Stundi viðtökustofnun um starfstengdan lífeyri starfsemi sem nær yfir landamæri gilda ákvæði 9., 10. og 11. mgr. 11. gr.

	7. [bookmark: _Hlk191301366]gr.
Flutningur yfir landamæri.
   Starfstengdur eftirlaunasjóður getur flutt eignir og skuldbindingar sínar að hluta eða öllu leyti til starfstengds eftirlaunasjóðs sem hefur starfsleyfi í öðru ríki Evrópska efnahagssvæðisins. 
   Flutningur eigna og skuldbindinga er háður fyrirframsamþykki meiri hluta sjóðfélaga og eftirlaunaþega og aðildafyrirtækis sjóðs. Þá er flutningur háður samþykki Fjármálaeftirlitsins og eftirlitsaðila í heimaríki viðtökusjóðs. Kostnaður við flutning skal ekki falla á sjóðfélaga og eftirlaunaþega sjóðsins.
   Sjóður skal senda Fjármálaeftirlitinu beiðni um fyrirhugaðan flutning ásamt skriflegu samkomulagi milli sjóðanna auk þeirra gagna sem eftirlitið metur nauðsynleg. Fjármálaeftirlitið kannar beiðnina með hliðsjón af hag beggja sjóða og hvort ástæða sé til að ætla að yfirfærsla geti skaðað sjóðfélaga og eftirlaunaþega og aðra sem hafa sérstakra hagsmuna að gæta. Yfirfærsla eigna og skuldbindinga er aðeins heimil ef eftirlitsstjórnvald í heimaríki viðtökusjóðs staðfestir að tilskildum kröfum um gjaldþol sé fullnægt að yfirtöku lokinni.
   Fjármálaeftirlitið skal leita eftir samþykki eftirlitsstjórnvalds viðtökusjóðs sem hefur þrjá mánuði til að gefa álit sitt. Komi ekki svar frá viðkomandi eftirlitsstjórnvaldi skal litið svo á að það sé samþykkt flutningnum.
   Telji Fjármálaeftirlitið að synja beri um leyfi til flutnings skal sjóðunum tilkynnt um það án tafar. Að öðrum kosti skal Fjármálaeftirlitið birta opinberlega tilkynningu vegna beiðni um flutning og óska eftir skriflegum athugasemdum sjóðfélaga, eftirlaunaþega og annarra sem hafa sérstakra hagsmuna að gæta innan tiltekins frests sem eigi skal vera skemmri en einn mánuður. 
   Fjármálaeftirlitið veitir leyfi til flutnings að liðnum fresti skv. 4. mgr. telji það, að teknu tilliti til þeirra athugasemda sem fram hafa komið, að orðið skuli við flutningsbeiðninni.
   Réttindi og skyldur sjóðfélaga, eftirlaunaþega og annarra sem hafa hagsmuna að gæta halda gildi sínu við flutning. 
   Þegar starfstengdur eftirlaunasjóður með höfuðstöðvar í öðru aðildarríki, sem hefur stofnsett útibú eða veitir þjónustu hér á landi, hyggst yfirfæra iðgjaldastofn sinn til annars félags, sem hefur starfsleyfi í aðildarríki, skal Fjármálaeftirlitið birta opinberlega tilkynningu vegna yfirfærslubeiðninnar skv. 4. mgr. ef ábyrgð skuldbindinga er hér á landi.
   Starfstengdur eftirlaunasjóður með höfuðstöðvar hér á landi getur móttekið iðgjaldastofn annars starfstengds eftirlaunasjóðs. Slík yfirfærsla er einungis heimil ef Fjármálaeftirlitið staðfestir að tilskildum kröfum um gjaldþol sé fullnægt að lokinni yfirtöku stofnsins. Ef Fjármálaeftirlitinu berst tilkynning frá eftirlitsstjórnvaldi í öðru aðildarríki um yfirfærslu iðgjaldastofns til starfstengds eftirlaunasjóðs með höfuðstöðvar hér á landi skal það veita eftirlitsstjórnvaldinu álit sitt innan þriggja mánaða frá því að beiðni um yfirfærslu barst. Móttökufélagið skal senda Fjármálaeftirlitinu allar upplýsingar sem eru nauðsynlegar vegna yfirfærslunnar að mati Fjármálaeftirlitsins.

Til frekari skýringar á innleiðingu:
Ákvæðið er til innleiðingar á 12. gr. tilskipunarinnar. Við innleiðinguna var horft til 34. gr. laga nr. 100/2016.

	II. BÁLKUR. MEGINDLEGAR KRÖFUR
	

	13. gr. Vátryggingaskuld
1.	Heimaaðildarríkið skal tryggja að stofnanir um starfstengdan lífeyri, sem starfrækja starfstengd lífeyriskerfi, ákvarði ávallt, að því er varðar öll lífeyriskerfi þeirra, fullnægjandi fjárhæð skuldbindinga sem samsvarar fjárhagslegum skuldbindingum sem myndast vegna heildarsafns gildandi lífeyrissamninga.
2.	Heimaaðildarríkið skal tryggja að stofnanir um starfstengdan lífeyri, sem starfrækja starfstengd lífeyriskerfi þar sem boðnar eru tryggingar gegn áhættu sem tengist ævilíkum manna eða ábyrgjast annaðhvort fjárfestingarárangur eða tiltekin réttindi, ákvarði nægilega tryggingaskuld að því er varðar öll slík kerfi.
3.	Útreikningur á tryggingaskuld skal gerður ár hvert. Heimaaðildarríkið getur þó heimilað að útreikningur sé gerður einu sinni á þriggja ára fresti ef stofnunin um starfstengdan lífeyri lætur sjóðfélögum eða lögbærum yfirvöldum í té vottun eða skýrslu með jöfnun fyrir hvert ár sem líður á milli. Staðfestingin eða skýrslan skal endurspegla leiðrétta þróun tryggingaskuldar og breytingar á þeirri áhættu sem tryggð er.
4.	Útreikningur á tryggingaskuld skal framkvæmdur og staðfestur af tryggingafræðingi eða öðrum sérfræðingi á því sviði, m.a., af endurskoðanda, ef innlend löggjöf heimilar það, á grundvelli tryggingafræðilegra aðferða sem eru viðurkenndar af lögbærum yfirvöldum í heimaaðildarríkinu, í samræmi við eftirfarandi meginreglur:
a)	lágmarksfjárhæð tryggingaskuldar skal reiknuð út samkvæmt nægilega varfærnu tryggingafræðilegu mati, að teknu tilliti til allra skuldbindinga vegna réttinda og vegna framlaga í samræmi við lífeyrisfyrirkomulag stofnun um starfstengdan lífeyri. Hún skal nægja bæði fyrir lífeyri og áframhaldandi útgreiðslu réttinda sem komið hafa til útgreiðslu til lífeyrisþega og jafnframt endurspegla skuldbindingar vegna áunninna lífeyrisréttinda sjóðfélaga. lágmarksfjárhæð tryggingaskuldar skal reiknuð út samkvæmt nægilega varfærnu tryggingafræðilegu mati, að teknu tilliti til allra skuldbindinga vegna réttinda og vegna framlaga í samræmi við lífeyrisfyrirkomulag stofnunarinnar um starfstengdan lífeyri.
b)	hámarksvextir skulu valdir með varfærni og ákvarðaðir í samræmi við allar viðeigandi reglur í heimaaðildarríkinu. Þessir varfærnu vextir skulu ákvarðaðir með hliðsjón af: Þessir varfærnu vextir skulu ákvarðaðir með hliðsjón af:
i.	ávöxtun samsvarandi eigna sem stofnunin um starfstengdan lífeyri á og með hliðsjón af áformuðum framtíðarfjárfestingatekjum,
ii.	markaðsávöxtun hágæðaskuldabréfa, ríkisskuldabréfa, skuldabréfa Evrópska stöðugleikakerfisins, skuldabréfa Fjárfestingarbanka Evrópu eða skuldabréfa Evrópska fjármálastöðugleikasjóðsins eða
iii.	samsetningu af i. og ii. lið,
c)	töflurnar um áhættu sem tengist ævilíkum manna, sem notaðar eru til útreiknings á tryggingaskuld, skulu byggðar á varfærnisreglum með hliðsjón af megineinkennum sjóðfélagahópsins og lífeyriskerfanna, einkum væntra breytinga á þeirri áhættu sem um er að ræða,
d)	aðferðin og grunnurinn við útreikning á tryggingaskuld skulu að öllu jöfnu vera óbreytt milli fjárhagsára. Þeim má þó breyta með því að færa rök fyrir því að breyting hafi orðið á lagalegum, lýðfræðilegum eða efnahagslegum aðstæðum sem liggja til grundvallar forsendunum.
5.	Aðildarríkið getur sett aukin og ítarlegri skilyrði um útreikning á tryggingaskuld í því skyni að tryggja að hagsmunir sjóðfélaganna og lífeyrisþeganna séu varðir með fullnægjandi hætti.
	8. gr.
Eftirlit og tryggingafræðileg athugun.
    Starfstengdur eftirlaunasjóður með starfsleyfi hér á landi skal hafa yfir að ráða nægum og viðeigandi eignum til að standa undir skuldbindingum sínum að því er varðar öll réttindakerfi sem hann starfrækir. Hið sama gildir um starfstengdan eftirlaunasjóð með starfsemi yfir landamæri.
[bookmark: _Hlk181362040]   Fjármálaeftirlitið skal hafa eftirlit með að eignir starfstengds eftirlitssjóðs dugi fyrir skuldbindingum hans. 
   Fjármálaeftirlitið getur krafist þess að tilteknir þættir í starfsemi starfstengds eftirlaunasjóðs verði takmarkaðir eða stöðvaðir tímabundið í því skyni að koma í veg fyrir háttsemi sem er talin andstæð ákvæðum laga þessara en einkum ef:
a. sjóðurinn verndar ekki með fullnægjandi hætti hagsmuni sjóðfélaga,
b. sjóðurinn uppfyllir ekki lengur skilyrði fyrir starfsleyfi,
c. sjóðurinn vanrækir með alvarlegum hætti að rækja skyldur samkvæmt þeim reglum sem gilda um starfsemi hans,
d. um starfsemi í öðru landi er að ræða og sjóðurinn virðir ekki kröfur vinnu- og félagsmálalöggjafar gistiríkis sem varða starfstengdan lífeyri.
   Ákvörðun um að takmarka eða stöðva tiltekna þætti í starfsemi starfstengds eftirlaunasjóðs skal ítarlega rökstudd og tilkynnt sjóðnum.
Reynist sjóður ekki gjaldhæfur að mati Fjármálaeftirlitsins eða að hann uppfyllir ekki skilyrði um varasjóð skv. 9. gr. er ráðherra heimilt að skipa lífeyrissjóði umsjónaraðila um tiltekinn tíma að fengnum tillögum frá Fjármálaeftirlitinu skv. X. kafla laga um skyldutryggingu lífeyrisréttinda og starfsemi lífeyrissjóða.
   Tryggingafræðileg athugun á fjárhag starfstengds eftirlitssjóðs skal fara fram ár hvert. Athugunin skal framkvæmd af tryggingastærðfræðingi eða öðrum þeim sem hlotið hefur viðurkenningu eftirlitsins til slíks starfs og framkvæmd til samræmis við ákvæði laga um skyldutryggingu lífeyrisréttinda og starfsemi lífeyrissjóða.


Til frekari skýringa á innleiðingu:
Ákvæði 1. mgr. er til innleiðingar á 1. og 3. mgr. 14. gr. tilskipunarinnar.
Ákvæði 2. mgr. er til innleiðingar á  1. og 2. mgr. 13. gr. tilskipunarinnar.
Ákvæði 3. mgr. er til samræmis við 9. gr. gildandi lag nr. 78/2007: 
Ákvæði 4. mgr. er til innleiðingar á 3. og 4. mgr. 13. gr. tilskipunarinnar.
 Þ.e. 1.-4. Mgr. 13. gr. tilskipunarinnar eru innleiddir, ekki er þörf á að innleiða sérstaklega a-d lið 4. mgr. þar sem ákvæði laga nr. 129/1997, kveða á um hvernig tryggingafræðileg athugun skal fara fram. Þá þarfnast 5. mgr. ekki innleiðingar þar sem tryggingafræðileg athugun fer eftir lögum 129/1997.



	14. gr. Fjármögnun tryggingaskuldar 
1.	Heimaaðildarríkið skal krefjast þess að sérhver stofnun um starfstengdan lífeyri hafi ávallt yfir að ráða nægum og viðeigandi eignum til að standa undir tryggingaskuld að því er varðar öll lífeyriskerfi sem starfrækt eru.

2.	Heimaaðildarríkið getur heimilað að stofnun um starfstengdan lífeyri hafi ekki nægar eignir til að standa undir tryggingaskuld í takmarkaðan tíma. Í slíku tilviki skulu lögbær yfirvöld krefjast þess að stofnunin um starfstengdan lífeyri samþykki raunhæfa og framkvæmanlega endurreisnaráætlun með tímalínu til þess að tryggja að farið sé aftur að kröfunum sem gerðar eru í 1. mgr. Eftirfarandi skilyrði skulu gilda um áætlunina:
a)	stofnunin um starfstengdan lífeyri skal gera raunhæfa og framkvæmanlega áætlun um það hvernig eignir munu ná tilskilinni fjárhæð til að standa undir tryggingaskuld innan tilskilins tíma. Áætlunin skal vera tiltæk sjóðfélögum eða, þegar við á, fulltrúum þeirra og/eða vera með fyrirvara um samþykki lögbærra yfirvalda í heimaaðildarríkinu,
b)	þegar áætlunin er gerð skal tekið til tillit til sérstakra aðstæðna stofnunarinnar um starfstengdan lífeyri, einkum samsetningu eigna/skulda, áhættustefnu, lausafjáráætlunar, aldursdreifingar sjóðfélaga sem eiga rétt á eftirlaunum, nýstofnaðra kerfa og kerfa sem færast frá því að vera ekki fjármögnuð eða fjármögnuð að hluta yfir í það að vera fjármögnuð að fullu,
c)	ef til slitameðferðar kemur á lífeyriskerfi á tímabilinu sem um getur í fyrsta málslið þessarar málsgreinar skal stofnunin um starfstengdan lífeyri tilkynna það lögbærum yfirvöldum í heimaaðildarríkinu. Stofnunin um starfstengdan lífeyri skal fastsetja málsmeðferð til þess að flytja eignir og samsvarandi skuldir þess kerfis til annarrar stofnunar um starfstengdan lífeyri, vátryggingafélags eða viðeigandi aðila. Lögbær yfirvöld í heimaaðildarríkinu skulu upplýst um þessa málsmeðferð og almennt ágrip hennar skal vera aðgengilegt sjóðfélögum eða, eftir því sem við á, fulltrúum þeirra í samræmi við meginregluna um trúnaðarskyldu.
3.	Ef um er að ræða starfsemi sem nær yfir landamæri skal tryggingaskuld ávallt fjármögnuð að fullu í öllum lífeyriskerfum sem starfrækt eru. Ef þetta skilyrði er ekki uppfyllt skal lögbært yfirvald í heimaaðildarríkinu grípa í taumana og gera stofnuninni um starfstengdan lífeyri skylt að gera viðeigandi ráðstafanir og framkvæma þær án tafar á þann hátt að sjóðfélagar og lífeyrisþegar séu varðir með fullnægjandi hætti.
	Innleidd að hluta inn í 8. gr. frumvarpsins, sbr. 1. mgr. og texti ígreinargerð með ákvæðinu. Þá mæla ákvæði laga nr. 129/1997 fyrir um eignir og skuldbindingar sjóða, sbr. 4. gr. frv. 


	15. gr. Lögboðið eigið fé.
1.	Heimaaðildarríkið skal tryggja að stofnanir um starfstengdan lífeyri, sem starfrækja lífeyriskerfi, þar sem sjálf stofnunin um starfstengdan lífeyri en ekki aðildarfyrirtækið tekur að sér skuldbindingu gagnvart áhættu sem tengist ævilíkum manna eða ábyrgist tiltekinn fjárfestingarárangur eða tiltekin réttindi, hafi yfir að ráða varanlegum viðbótareignum umfram tryggingaskuld til að verjast sveiflum. Umrædd fjárhæð skal endurspegla tegund áhættu og eignasafn allra þeirra kerfa sem starfrækt eru. Þessar eignir skulu vera án allra fyrirsjáanlegra skuldbindinga og mynda öryggisfjármagn til að jafna út mismun á ætluðum og raunverulegum kostnaði og hagnaði.
2.	Við útreikning á lágmarksfjárhæð viðbótareigna skulu reglur, sem mælt er fyrir um í 16., 17. og 18. gr. gilda.
3.	Ákvæði 1. mgr. skulu þó ekki koma í veg fyrir að aðildarríki krefjist þess af stofnunum um starfstengdan lífeyri á yfirráðasvæði þeirra að þær hafi yfir að ráða lögboðnu eigin fé eða setji ítarlegri reglur að því tilskildu að þær sé rökstuddar út frá varfærnissjónarmiði.
	                                   9. gr.
                               Varasjóður.
    Starfstengdur eftirlaunasjóður skal mynda varasjóð umfram skuldbindingar til að standa undir sveiflum vegna réttindakerfa þar sem sjóðurinn sjálfur en ekki aðildarfyrirtæki ber líffræðilega áhættu eða þar sem gefið er loforð um ákveðna ávöxtun eða ákveðin réttindi. Varasjóðurinn skal endurspegla eignir og áhættugerð allra réttindakerfa sem sjóðurinn starfrækir og vera varanlegur. Eignir í varasjóði skulu ekki vera háðar fyrirsjáanlegum skuldbindingum heldur vera varafjármagn vegna mismunar milli áætlaðra og raunverulegra gjalda og hagnaðar.

Til frekari skýringar á innleiðingu:
Ákvæðið er til samræmis við 8. gr. gildandi laga nr. 78/2007. 15. gr. IORP II og 17. gr. IORP I um lögboðið eigið fé er óbreytt á milli tilskipana.


	16. gr. Raunverulegt gjaldþol. 
1.	Aðildarríkin skulu gera kröfu um að hver sú stofnun um starfstengdan lífeyri, sem um getur í 1. mgr. 15. gr., sem er skráð eða veitt hefur verið starfsleyfi fyrir á yfirráðasvæði þeirra, sjái til þess að raunverulegt gjaldþol þeirra vegna starfseminnar í heild sé ætíð fullnægjandi og a.m.k. í samræmi við kröfur í þessari tilskipun til að tryggja sjálfbærni starfstengds lífeyris til langs tíma.
2.	Raunverulegt gjaldþol er hreinar eignir stofnunar um starfstengdan lífeyri sem ekki tengjast neinum fyrirsjáanlegum skuldbindingum, að frádregnum öllum óefnislegum eignum, þ.m.t.:
a)	innborgað hlutafé eða, ef um er að ræða stofnun um starfstengdan lífeyri, í formi gagnkvæms félags, upphaflegt stofnfé, að viðbættum reikningum félagsaðila gagnkvæms félags sem uppfylla eftirtalin skilyrði:
i.	í stofnsamþykktum skal kveðið á um að ekki sé heimilt að greiða félagsaðilum gagnkvæms félags af þessum reikningum hafi það í för með sér að raunverulegt gjaldþol fari niður fyrir tilskilið lágmark eða, ef um er að ræða félagsslit, að fyrst skuli gera upp aðrar skuldir félagsins,

ii.	í stofnsamþykktum skal kveðið á um, að því er varðar greiðslur sem um getur í i. lið, af öðrum ástæðum en við útgöngu félagsaðila úr gagnkvæma félaginu, skuli lögbærum yfirvöldum tilkynnt um það með a.m.k. eins mánaðar fyrirvara og geta þau, þar til sá tími rennur út, bannað greiðslu og
iii.	eingöngu er heimilt að breyta viðkomandi ákvæðum í stofnsamningi og -samþykktum eftir að lögbær yfirvöld hafa lýst því yfir að þau hreyfi engum andmælum við breytingunni, sbr. þó skilyrðin sem um getur í i. og ii. lið,
b)	varasjóðir (bundnir og frjálsir) sem ekki tengjast vátryggingaskuldbindingum,
c)	hagnaður eða tap frá fyrra ári, að frádregnum arðgreiðslum og
d)	enn fremur, að því marki sem landslög heimila, ágóðasjóðir sem koma fram í efnahagsreikningi og nota má til að mæta hvers konar tapi, hafi ekki þegar verið tekin ákvörðun um úthlutun úr þeim til sjóðfélaga og lífeyrisþega.
Raunverulegt gjaldþol skal lækkað um fjárhæð sem nemur eign stofnunarinnar um starfstengdan lífeyri í eigin hlutum.
3.	Aðildarríki geta einnig kveðið á um að til raunverulegs gjaldþols megi einnig telja:
a)	samanlagða fjárhæð forgangshlutafjár og víkjandi lána sem ekki mega fara yfir 50% af raunverulegu gjaldþoli eða lágmarksgjaldþoli, eftir því hvort er lægra, og þar af mega víkjandi lán með fastan gjalddaga eða heildarfjárhæð forgangshlutafjár með fastan lánstíma ekki fara yfir 25%, að því tilskildu að, ef um er að ræða gjaldþrot eða slit stofnunar um starfstengdan lífeyri, til sé bindandi samkomulag um að víkjandi lánum eða forgangshlutabréfum sé skipað aftar kröfum allra annarra kröfuhafa og verði ekki endurgreidd fyrr en allar aðrar útistandandi skuldir hafa verið greiddar,
b)	verðbréf án tiltekins lánstíma og aðrir gerningar, þ.m.t. heildarfjárhæð forgangshlutafjár, önnur en þau sem um getur í a-lið, en þau ásamt víkjandi lánum, sem um getur í a-lið, mega vera að hámarki 50% af raunverulegu gjaldþoli eða lágmarksgjaldþoli, eftir því hvort er lægra, að því tilskildu að þau uppfylli eftirtalin skilyrði:
i.	óheimilt sé að endurgreiða þau að frumkvæði handhafa eða án þess að lögbært yfirvald hafi áður veitt samþykki sitt,
ii.	útgáfusamningurinn verður að gera stofnuninni um starfstengdan lífeyri kleift að fresta greiðslu vaxta af láninu,
iii.	skipa skal kröfum lánveitanda á hendur stofnuninni um starfstengdan lífeyri aftar öllum öðrum kröfum kröfuhafa sem ekki eru víkjandi,
iv.	í skjölunum, sem gilda um útgáfu verðbréfanna, skal kveðið á um að nota megi skuldir og ógreidda vexti til að mæta tapi á meðan stofnuninni um starfstengdan lífeyri er gert kleift að halda áfram starfsemi sinni og
v.	aðeins er heimilt að telja með innborgaðar fjárhæðir.
Að því er varðar a-lið skal víkjandi lán einnig uppfylla eftirfarandi skilyrði:
i.	aðeins er heimilt að telja með innborgaðar fjárhæðir,
ii.	upphaflegur lánstími lána með föstum lánstíma skal ekki vera skemmri en fimm ár. Eigi síðar en einu ári áður en kemur að endurgreiðslu skal stofnunin um starfstengdan lífeyri leggja fyrir lögbær yfirvöld til samþykktar áætlun um hvernig raunverulegu gjaldþoli skuli haldið eða það aukið þannig að það nái tilskildu marki á gjalddaga nema um sé að ræða lán sem má telja hluta af raunverulegu gjaldþoli sem unnt er að lækka í áföngum, á a.m.k. fimm árum fyrir endurgreiðslu. Lögbær yfirvöld geta veitt heimild til að flýta endurgreiðslu slíkra lána svo fremi útgefandi stofnun um starfstengdan lífeyri sæki um það og að því tilskildu að raunverulegt gjaldþol fari ekki niður fyrir tilskilið lágmark,
iii.	lán, sem eru ekki með föstum líftíma, skulu vera með fimm ára uppsagnarfresti nema lánið teljist ekki lengur hluti af raunverulegu gjaldþoli eða að fyrirframsamþykki lögbærra yfirvalda þurfi sérstaklega til að það fáist greitt fyrr. Í síðara tilvikinu skal stofnunin um starfstengdan lífeyri senda lögbærum yfirvöldum tilkynningu a.m.k. sex mánuðum fyrir áætlaðan greiðsludag þar sem hún tilgreinir raunverulegt gjaldþol og lágmarksgjaldþol, bæði fyrir og eftir endurgreiðsluna. Lögbær yfirvöld skulu eingöngu heimila endurgreiðslu fari raunverulegt gjaldþol stofnunarinnar um starfstengdan lífeyri ekki niður fyrir tilskilið lágmark,

iv.	lánssamningurinn má ekki fela í sér nein ákvæði þar sem gert er ráð fyrir að lán verði við sérstakar aðstæður endurgreitt fyrir gjalddaga nema um sé að ræða slit stofnunarinnar um starfstengdan lífeyri og
v.	einungis er heimilt að breyta lánssamningnum eftir að lögbær yfirvöld hafa lýst því yfir að þau hreyfi ekki andmælum við breytingunni.
4.	Samkvæmt rökstuddri umsókn stofnunar um starfstengdan lífeyri til lögbærs yfirvalds heimaðildarríkis og að fengnu samþykki viðkomandi lögbærs yfirvalds má einnig telja til raunverulegs gjaldþols:
a)	ef Zillmer-aðferð er ekki beitt eða ef henni er beitt en miðað við álag vegna öflunarkostnaðar sem er lægra en samsvarandi álag sem er innifalið í iðgjöldum, mismuninn annars vegar á líftryggingasjóði, sem er ekki reiknaður samkvæmt Zillmer-aðferðinni eða reiknaður er að hluta samkvæmt Zillmer-aðferð, og hins vegar líftryggingasjóði, sem er reiknaður samkvæmt Zillmer-aðferð, þar sem gengið er út frá álagi á iðgjöld sem samsvarar öflunarkostnaðinum,
b)	dulda nettóvarasjóði sem stafa af mati á eignum, að svo miklu leyti sem slíkir duldir nettóvarasjóðir eru ekki óvenjulegs eðlis,
c)	helming ógreidds hlutafjár eða stofnfjár, enda nemi hlutinn, sem greiddur hefur verið, a.m.k. 25% hlutafjár eða stofnfjár, og þessi liður verði í mesta lagi 50% af raunverulegu eða lágmarksgjaldþoli, eftir því hvort er lægra.
Fjárhæðin, sem um getur í a-lið, má þó ekki fara yfir 3,5% af samanlögðum mismun á líftryggingarfjárhæðum og starfstengdum lífeyri og líftryggingasjóðum vegna allra samninga þar sem unnt er að nota Zillmer-aðferð. Frá þeim mismun skal draga allan óafskrifaðan, eignfærðan öflunarkostnað.
		10. gr.
Gjaldþolskrafa og lágmarksfjármagn.
    Starfstendur eftirlaunasjóðir skal uppfylla skilyrði um gjaldþol.
	Eftirtaldar eignir mynda grunn til útreiknings á gjaldþoli starfstengds lífeyrissjóðs við mat á eiginfjárgrunni sjóðs:
a. Innborgað hlutafé að frádregnum eigin hlutabréfum sjóðs.
b. Stofnfé að viðbættum framlögum eigenda gagnkvæms félags ef þau uppfylla það skilyrði að í stofnsamningi eða samþykktum sé kveðið á um að ekki sé heimilt að greiða eigendum framlögin ef það hefði í för með sér að gjaldþol færi niður fyrir tilskilið lágmark. Skilyrði er að við félagsslit skuli fyrst gera upp allar aðrar skuldir félagsins. Enn fremur skal í stofnsamningi eða samþykktum kveðið á um að Fjármálaeftirlitinu skuli tilkynnt um greiðslur slíkra skulda, nema þær tengist lokum aðildar einstakra félagsmanna að félaginu, með a.m.k. eins mánaðar fyrirvara og að það geti lagt bann við útborgun innan þess frests. Umrædd ákvæði og breytingar á þeim öðlast ekki gildi nema með samþykki Fjármálaeftirlitsins.
c. Varasjóðir sem ekki eru til að mæta skuldbindingum starfstengds eftirlaunasjóðs.
d. Óráðstafaður hagnaður að frádregnu ójöfnuðu tapi og ráðgerðum arðgreiðslum.
e. Eftir atvikum ágóðasjóðir ef þeir koma fram í efnahagsreikningi og nota má til að mæta tapi hafi ekki verið tekin ákvörðun um að úthluta úr þeim til sjóðfélaga og eftirlaunaþega. 
Lágmarksfjármagn starfstengds eftirlaunasjóðs skal vera í samræmi við skuldbindingar sem sjóðurinn hefur undirgengist.
Seðlabanka Íslands er heimilt að setja nánari reglur um framkvæmd þessarar greinar.
   Seðlabanka Íslands er heimilt að setja nánari reglur um framkvæmd þessarar greinar.


Til frekar skýringar á innleiðingu:
Ákvæði 1. og 2. mgr. innleiða 1. og 2 mgr. 16. gr. tilskipunarinnar.
Ákvæði 3. mgr. innleiðir 17. gr. tilskipunarinnar. 
Ákvæði 4. mgr. felur í sér innleiðingu á bæði 16. og 17. gr. tilskipunarinnar með því að veita SÍ heimild til að setja frekari reglur um framkvæmd ákvæðisins.

(Sambærilegt ákvæði og ekki eru innleidd voru að hluta að finna í III. kafla laga nr. 60/1994, um vátryggingastarfsemi,)



	17. gr. Lágmarksgjaldþol 
1.	Lágmarksgjaldþol skal ákvarðað eins og mælt er fyrir um í 2.– 6. mgr. í samræmi við skuldbindingarnar sem stofnunin tekur á sig.
2.	Lágmarksgjaldþol skal nema samtölu eftirfarandi liða:
a)	fyrri niðurstaða:
margfalda skal hluta sem nemur 4% af vátryggingasjóðum í frumtryggingastarfsemi, án frádráttar á hlut endurtryggjenda, og vegna móttekinna endurtrygginga, með hlutfallinu, sem skal ekki vera lægra en 85%, milli samanlagðra líftryggingafjárhæða, að frádregnum hlut endurtryggjenda, og heildarlíftryggingafjárhæða eins og hlutfallið var á næstliðnu fjárhagsári,
b)	seinni niðurstaða:
margfalda skal hluta, sem nemur 0,3% af áhættufjárhæð vátrygginga, sem stofnunin um starfstengdan lífeyri hefur tekið að sér, þar sem áhættufjárhæðin er ekki neikvæð tala, með hlutfallinu milli samanlagðrar áhættufjárhæðar í eigin áhættu stofnunarinnar um starfstengdan lífeyri eftir endurtryggingu og endurtryggingu endurtryggjenda (úttrygging) og samanlagðrar áhættufjárhæðar án frádráttar endurtrygginga eins og það var á næstliðnu fjárhagsári — hlutfallið má þó aldrei vera lægra en 50%.
Þegar um er að ræða tímabundnar dánaráhættulíftryggingar, að hámarki til þriggja ára, skal reikna 0,1% af fjárhæðinni. Séu líftryggingarnar til lengri tíma en þriggja ára en skemmri en fimm ára skal reikna 0,15% af fjárhæðinni.
3.	Þegar um er að ræða viðbótartryggingarnar sem um getur í iii. lið a-liðar 3. mgr. 2. gr. tilskipunar 2009/138/EB, skal lágmarksgjaldþol vera jafnt lágmarksgjaldþoli stofnana um starfstengdan lífeyri sem mælt er fyrir um í 18. gr.
4.	Þegar um er að ræða fjármögnunarstarfsemi, sem um getur í ii. lið b-liðar 3. mgr. 2. gr. tilskipunar 2009/138/EB, skal lágmarksgjaldþol vera jafnt 4% af líftryggingasjóðum, reiknað í samræmi við a-lið 2. mgr.
5.	Þegar um er að ræða starfsemi, sem um getur í i. lið b-liðar 3. mgr. 2. gr. tilskipunar 2009/138/EB, skal lágmarksgjaldþol vera jafnt 1% af eignum þeirra.

6.	Þegar um er að ræða vátryggingar skv. i. og ii. lið a-liðar 3. mgr. 2. gr. tilskipunar 2009/138/EB, sem tengjast fjárfestingarsjóðum og starfsemi, sem um getur í iii. til v. lið b-liðar 3. mgr. 2. gr. tilskipunar 2009/138/EB, skal lágmarksgjaldþol vera jafnt og summa eftirfarandi liða:
a)	4% af líftryggingarskuld, reiknað í samræmi við a-lið 2. mgr., beri stofnunin um starfstengdan lífeyri áhættu af fjárfestingu,
b)	1% af líftryggingaskuld, reiknað í samræmi við a-lið 2. mgr., ef stofnunin um starfstengdan lífeyri ber enga fjárfestingaráhættu en þeirri fjárhæð, sem á að mæta rekstrarkostnaði, er dreift á lengri tíma en fimm ár,
c)	25% af hreinum og stjórnunarkostnaði fyrra fjárhagsárs er lýtur að slíkum tryggingum og starfsemi ef stofnunin um starfstengdan lífeyri ber enga fjárfestingaráhættu og rekstrarkostnaði er ekki dreift á lengri tíma en fimm ár,
d)	0,3% af vátryggingarfjárhæð sem reiknuð er í samræmi við skilyrði, sem kveðið er á um í b-lið 2. mgr., ef starfsemi stofnunarinnar um starfstengdan lífeyri nær til dánaráhættulíftrygginga.
	Á ekki við. Ákvæðið ekki innleitt sérstaklega en kveðið á um lágmarksfjármagn starfstengds eftirlaunasjóðs í 3. mgr. 10. gr. frumvarpsins (gjaldþolskrafa og lágmarksfjármagn). Jafnframt er að finna í 4. mgr. 10. gr. frumvarpsins tillögu um að Seðlabankinn hafi heimild til að setja frekari reglur þar um til samræmis við tilskipunina. 


	18. gr. Lágmarksgjaldþol að því er varðar 3. mgr. 17. gr.
1.	Lágmarksgjaldþol skal annaðhvort ákveðið á grundvelli árlegrar fjárhæðar iðgjalda eða framlaga eða á grundvelli meðaltjónakostnaðar þriggja næstliðinna fjárhagsára.
2.	Lágmarksgjaldþol skal eigi vera lægra en sú niðurstöðutala sem hærri er þeirra tveggja sem settar eru fram í 3. og 4. mgr.
3.	Iðgjaldagrunnur skal reiknaður út með því að nota verg bókfærð iðgjöld og framlög, eins og þau eru reiknuð hér á eftir, eða verg iðgjöld og framlög, hvort sem hærra reynist.
Iðgjöld eða framlög (þar með talin viðbótargjöld eða viðbótarframlög) sem féllu í gjalddaga á fyrra fjárhagsári vegna frumtryggingastarfsemi skulu lögð saman.
Þar við bætast iðgjöld fyrir allar mótteknar endurtryggingar á næstliðnu fjárhagsári.
Frá þessari samtölu skal draga heildarfjárhæð niðurfelldra iðgjalda eða framlaga á næstliðnu fjárhagsári sem og heildarfjárhæð skatta og álagðra gjalda sem innifalin eru í iðgjöldum eða framlögum sem fara í samtöluna.
Fjárhæðinni sem þannig fæst, er skipt í tvo hluta, annan, sem nemur allt að 50 000 000 evrum, og hinn því sem umfram er. Reiknuð eru 18% af fyrri fjárhæðinni og 16% af þeirri síðari og þær fjárhæðir lagðar saman.
Samtalan, sem þannig fæst, skal margfölduð með hlutfalli milli tjóna þriggja næstliðinna fjárhagsára, sem stofnunin um starfstengdan lífeyri ber í eigin áhættu eftir að hlutur endurtryggjenda í tjónum hefur verið dreginn frá, og tjóna í heild. Þetta hlutfall má þó aldrei vera lægra en 50%.
4.	Tjónagrunnur skal reiknaður á eftirfarandi hátt:
Fjárhæðir tjónagreiðslna vegna frumtryggingastarfsemi (án frádráttar á tjónum sem endurtryggjendur greiða) á því tímabili, sem tiltekið er í 1. mgr., skulu lagðar saman.
Þar við er bætt bókfærðum tjónum í mótteknum endurtryggingum á sama tímabili og tjónaskuld í lok næstliðins fjárhagsárs, bæði vegna frumtryggingastarfsemi og móttekinna endurtrygginga.

Frá þeirri samtölu skal draga fjárhæðir endurheimtar á þeim tímabilum sem um getur í 1. mgr.
Frá fjárhæðinni, er þá stendur eftir, dregst tjónaskuld í upphafi næstliðins fjárhagsárs á undan síðasta fjárhagsári sem reikningar eru til fyrir, bæði í frumtryggingastarfsemi og mótteknum endurtryggingum.
Einum þriðja hluta af fjárhæðinni sem þannig fæst, er skipt í tvo hluta, annan, sem nemur allt að 35 000 000 evrum, og hinn síðari því sem umfram er. Reiknuð eru 26% af fyrri fjárhæðinni og 23% af þeirri síðari og þær fjárhæðir lagðar saman.
Samtalan, sem þannig fæst, skal margfölduð með hlutfalli milli tjóna þriggja næstliðinna fjárhagsára, sem stofnunin um starfstengdan lífeyri ber í eigin áhættu eftir að hlutur endurtryggjenda í tjónum hefur verið dreginn frá, og tjóna í heild. Þetta hlutfall má þó aldrei vera lægra en 50%.
5.	Ef lágmarksgjaldþol, eins og það er reiknað út í 2. til 4. mgr., reynist vera lægra en lágmarksgjaldþol fyrra árs skal lágmarksgjaldþol nema a.m.k. lágmarksgjaldþoli fyrra árs, margfölduðu með hlutfalli tjónaskuldar í lok síðasta fjárhagsárs og tjónaskuldar í byrjun síðasta fjárhagsárs. Í þessum útreikningum skal líftryggingaskuld reiknuð að frádregnum hluta endurtryggjenda (úttrygging) en hlutfallið skal aldrei vera hærra en 1.
	Á ekki við. Sjá texta við 17. gr. tilskipunarinnar 

	19. gr. Fjárfestingarreglur.
1.	Aðildarríkin skulu krefjast þess að stofnanir um starfstengdan lífeyri, sem eru skráðar eða veitt hefur verið leyfi fyrir á yfirráðasvæðum þeirra, fjárfesti í samræmi við varfærnisregluna (e. prudent person rule), einkum í samræmi við eftirfarandi reglur:
a)	við fjárfestingar í eignum skal hafa langtímahagsmuni allra sjóðfélaga og lífeyrisþega að leiðarljósi. Ef um er að ræða hugsanlegan hagsmunaárekstur skal stofnun um starfstengdan lífeyri eða einingin sem stýrir safni hennar sjá til þess að fjárfestingin sé eingöngu í þágu sjóðfélaga og lífeyrisþega,
b)	aðildarríkin skulu, innan ramma varfærnisreglunnar, heimila stofnunum um starfstengdan lífeyri að taka tillit til hugsanlegra langtímaáhrifa ákvarðana um fjárfestingar á umhverfislega, félagslega og stjórnunarlega þætti,
c)	fjárfest skal í eignum með þeim hætti að öryggi, gæði, lausafjárstaða og arðsemi safnsins í heild sé tryggt,
d)	fyrst og fremst skal fjárfest með eignunum á skipulegum mörkuðum. Fjárfesting í eignum, sem eru ekki skráðar á skipulegum fjármálamarkaði, verður ávallt að vera innan varfærnismarka,
e)	fjárfesting í afleiddum gerningum skal möguleg að því marki sem slíkir gerningar geta dregið úr fjárfestingaáhættu eða stuðlað að skilvirkri stýringu eignasafnsins. Þá skal meta á varfærnisgrundvelli, með hliðsjón af eigninni sem liggur til grundvallar, og fella inn í matið á eignum stofnunar um starfstengdan lífeyri. Stofnanir um starfstengdan lífeyri skulu einnig forðast óþarfa áhættu gagnvart einum mótaðila og gagnvart annarri notkun afleiðna,
f)	eignirnar skulu vera nægilega fjölbreytilegar þannig að komast megi hjá því að treyst sé óþarflega mikið á tiltekna eign, útgefanda eða fyrirtækjasamstæðu og uppsöfnun áhættu í eignasafninu í heild.
Fjárfestingar í eignum, sem eru gefnar út af sama útgefanda eða af útgefendum sem tilheyra sömu samstæðu, skulu ekki leiða til þess að stofnun um starfstengdan lífeyri lendi í óhóflegri áhættusamþjöppun,
g)	fjárfesting í aðildarfyrirtækinu skal ekki vera meiri en 5% eignasafnsins í heild og, þegar aðildarfyrirtækið er hluti af samstæðu, skal fjárfesting í fyrirtækjum í sömu samstæðu og aðildarfyrirtækið tilheyrir ekki vera yfir 10% eignasafnsins.

Ef nokkur fyrirtæki greiða til stofnunar um starfstengdan lífeyri skal fjárfesting í þessum aðildarfyrirtækjum vera varfærin og með hliðsjón af nauðsyn þess að dreifingin sé nægjanlega mikil.
Aðildarríkin geta ákveðið að framfylgja ekki kröfunum, sem um getur í f- og g-lið, gagnvart fjárfestingum í ríkisskuldabréfum.
[bookmark: NOTE_15]2.	Með tilliti til stærðar, eðlis, umfangs og margbreytileika starfsemi stofnana um starfstengdan lífeyri sem haft er eftirlit með skulu aðildarríkin tryggja að lögbær yfirvöld hafi eftirlit með lánshæfismatsferlum stofnana um starfstengdan lífeyri, meti notkun tilvísana í lánshæfismöt gefin út af lánshæfismatsfyrirtækjum, eins og þau eru skilgreind í b-lið 1. mgr. 3. gr. í reglugerð Evrópuþingsins og ráðsins (EB) nr. 1060/2009 ([footnoteRef:4]), í fjárfestingarstefnum sínum og, eftir því sem við á, hvetja til að dregið sé úr áhrifum slíkra tilvísana, með það í huga að draga úr því að treyst sé eingöngu og vélrænt á slík lánshæfismöt. [4: ] 

3.	Heimaaðildarríkið skal banna stofnunum um starfstengdan lífeyri að taka lán eða taka á sig ábyrgð fyrir hönd þriðju aðila. Aðildarríkin geta hins vegar heimilað stofnunum um starfstengdan lífeyri að stunda lántökur að nokkru marki, þó einungis til að afla lausafjár og til skamms tíma.
4.	Aðildarríkin skulu ekki gera kröfu um að stofnanir um starfstengdan lífeyri sem eru skráðar eða veitt hefur verið starfsleyfi fyrir á yfirráðasvæði þeirra fjárfesti í tilteknum eignaflokkum.
5.	Aðildarríkin skulu ekki skilyrða fjárfestingarákvarðanir stofnunar um starfstengdan lífeyri sem er skráð eða veitt hefur verið starfsleyfi fyrir á yfirráðasvæði þeirra eða forstöðumann fjárfestinga við neins konar fyrirframsamþykki eða kerfisbundna tilkynningarskyldu, sbr. þó 30. gr.
6.	Aðildarríkjunum er heimilt, í samræmi við ákvæði 1.–5. mgr., að mæla fyrir um ítarlegri reglur um stofnanir um starfstengdan lífeyri sem eru skráðar eða veitt hefur verið starfsleyfi fyrir á yfirráðasvæðum þeirra, þar á meðal reglur um magn, að því tilskildu að þær séu rökstuddar út frá varfærnissjónarmiði, til að endurspegla öll lífeyriskerfi sem þessar stofnanir um starfstengdan lífeyri starfrækja.
Aðildarríkin skulu þó ekki hindra stofnanir um starfstengdan lífeyri í eftirfarandi atriðum:
a)	að fjárfesta fyrir allt að 70% eignanna sem eru til jöfnunar tryggingaskuldar eða alls stofnsins í kerfum þar sem sjóðfélagarnir bera fjárfestingaáhættuna í hlutabréfum, framseljanlegum verðbréfum sem farið er með eins og hlutabréf og fyrirtækjaskuldabréfum, skráðum á skipulegum mörkuðum, eða markaðstorgum fjármálagerninga eða skipulegum viðskiptavettvöngum, og að ákveða hlutfallslegt vægi þessara verðbréfa í fjárfestingasafni þeirra. Aðildarríkjum er þó heimilt, að því tilskildu að slíkt sé rökstutt út frá varfærnissjónarmiði, að nota lægri mörk, en þó ekki lægri en 35%, gagnvart stofnunum um starfstengdan lífeyri sem starfrækja lífeyriskerfi sem bjóða langtímavaxtaábyrgð, bera fjárfestingaáhættuna og gangast sjálf í ábyrgðir,
b)	að fjárfesta fyrir allt að 30% eignanna sem eru til jöfnunar tryggingaskuldar í eignum sem tilgreindar eru í öðrum gjaldmiðlum en þeim sem skuldbindingarnar eru tilgreindar í,
c)	að fjárfesta í gerningum til langs tíma sem eru ekki skráðir á skipulegum mörkuðum, markaðstorgum fjármálagerninga eða skipulegum viðskiptavettvöngum,
d)	að fjárfesta í gerningum sem Fjárfestingarbanki Evrópu gefur út eða ábyrgist í tengslum við Evrópusjóð fyrir stefnumiðaðar fjárfestingar, evrópska langtímafjárfestingasjóði, evrópska félagslega framtakssjóði og evrópska áhættufjármagnssjóði.
7.	Ákvæði 6. mgr. skulu ekki koma í veg fyrir að aðildarríkin geti krafist þess að stofnanir um starfstengdan lífeyri sem eru skráðar eða veitt hefur verið starfsleyfi fyrir á yfirráðasvæði þeirra beiti strangari reglum um fjárfestingar, einnig gagnvart einstökum stofnunum, að því tilskildu að þær séu rökstuddar út frá varfærnissjónarmiði, einkum með hliðsjón af þeim skuldbindingum sem stofnunin um starfstengdan lífeyri gengst undir.
8.	Lögbært yfirvald gistiaðildarríkis stofnunar um starfstengdan lífeyri sem stundar starfsemi sem nær yfir landamæri eins og um getur í 11. gr. skal ekki mæla fyrir um fjárfestingarreglur til viðbótar við þær sem settar eru fram í 1.–6. mgr. að því er varðar þann hluta eignanna sem eru til jöfnunar tryggingaskuldar vegna starfsemi sem nær yfir landamæri.

	11. gr.
Fjárfestingarreglur.
     Starfstengdur eftirlaunasjóður skal móta fjárfestingarstefnu og ávaxta fé sjóðsins með hliðsjón af þeim kjörum sem best eru boðin á hverjum tíma með tilliti til ávöxtunar, áhættu og skynsemisreglu og til samræmis við VII. kafla A. laga um skyldutryggingu lífeyrisréttinda og starfsemi lífeyrissjóða. Í því skyni skulu fjárfestingar sjóðs m.a. vera í samræmi við eftirfarandi reglur: 
1. Við fjárfestingar í eignum skal hafa langtímahagsmuni sjóðfélaga að leiðarljósi. Ef um er að ræða hugsanlegan hagsmunaárekstur skal sjóðurinn eða einingin sem stýrir safni hans sjá til þess að fjárfestingin sé eingöngu í þágu sjóðfélaga.
2. Við ákvörðun um fjárfestingu skal taka tilliti til hugsanlegra langtímaáhrifa hennar á umhverfis- og félagslega þætti auk stjórnarhátta. 
3. Fjárfest skal í eignum með þeim hætti að öryggi, gæði, lausafjárstaða og arðsemi safnsins í heild sé tryggt.
[bookmark: _Hlk191642478]4. Fjárfesting í aðildarfyrirtæki skal ekki vera meiri en 5% eignasafnsins í heild og, þegar aðildarfyrirtæki er hluti af samstæðu, skal fjárfesting í fyrirtækjum í sömu samstæðu og aðildarfyrirtæki tilheyrir ekki vera yfir 10% eignasafnsins. Framangreindar  magntakmarkanir eiga ekki við um fjárfestingar í eignum skv. a-liðum 1. og 2. tölul. 2. mgr. 36. gr. a. laga um skyldutryggingu lífeyrisréttinda og starfsemi lífeyrissjóða.

Til frekari skýringar á innleiðingu:
Ákvæði innleiðir 19. gr. tilskipunarinnar. Sambærilegt ákvæði var í 5. gr. gildandi laga. 
Í inngangi tilskipunarinnar segir að eftirlitsaðferðir og venjur séu mismunandi í aðildarríkjunum. Þess vegna ættu aðildarríkin að hafa nokkuð valfrelsi um nákvæmar fjárfestingareglur sem þau æskja að setja um stofnanir um starfstengdan lífeyri sem eru á þeirra yfirráðasvæði. Þessar reglur ættu þó ekki að takmarka frjálsa fjármagnsflutninga nema slíkt sé réttlætanlegt út frá varfærnissjónarmiði. 



	III. BÁLKUR. SKILYRÐI SEM GILDA UM STARFSEMI
	

	1. kafli. Stjórnkerfi
	

	1. þáttur. Almenn ákvæði
	

	20. gr. Ábyrgð framkvæmdastjórnar eða eftirlitsstjórnar.
1.	Aðildarríkin skulu sjá til þess að framkvæmdastjórn eða eftirlitsstjórn stofnunar um starfstengdan lífeyri beri endanlega ábyrgð samkvæmt landslögum á að viðkomandi stofnun um starfstengdan lífeyri fari að lögum og stjórnsýslufyrirmælum sem samþykkt hafa verið samkvæmt þessari tilskipun.
2.	Tilskipun þessi hefur ekki áhrif á hlutverk aðila vinnumarkaðarins í stjórnun stofnana um starfstengdan lífeyri.

	12. gr.
Ábyrgð stjórnar og framkvæmdastjóra.
     Stjórn starfstengds eftirlaunasjóðs ber ábyrgð á að starfsemi sjóðsins sé í samræmi við lög þessi, stjórnvaldsfyrirmæli sett samkvæmt þeim og samþykktir sjóðsins. Stjórn starfstengds lífeyrissjóðs skal einnig hafa með höndum almennt eftirlit með rekstri, bókhaldi og ráðstöfun eigna sjóðsins. Stjórnin setur sér starfsreglur og gerir tillögur til breytinga á samþykktum sjóðsins á ársfundi.
	Framkvæmdastjóri annast daglegan rekstur sjóðsins og skal hann fara eftir þeirri stefnu og fyrirmælum sem sjóðstjórn hefur gefið. Ráðstafanir sem eru óvenjulegar eða mikils háttar getur framkvæmdastjóri aðeins gert samkvæmt heimild frá sjóðstjórn. 

Til frekari skýringar á innleiðingu:
Ákvæðið felur í sér innleiðingu á 20. gr. tilskipunarinnar. Ákvæði þessa efnis var ekki í IORP I. Við innleiðinguna var horft til 1. mgr. 29. gr. og 5. mgr. 31. gr. laga nr. 129/1997, um skyldutryggingu lífeyrisréttinda og starfsemi lífeyrissjóða og 38. gr. laga nr. 100/2016, um vátryggingastarfsemi.

	21. gr. Almennar kröfur um stjórnunarhætti.
1.	Aðildarríkin skulu krefjast þess að allar stofnanir um starfstengdan lífeyri, hafi yfir skilvirku stjórnkerfi að ráða sem kveður á um trausta og varfærna stjórnun starfsemi þeirra. Það kerfi skal taka til fullnægjandi og gagnsæs stjórnskipulags með skýra skiptingu og viðeigandi aðgreiningu ábyrgðarsviða og skilvirkt kerfi til að tryggja miðlun upplýsinga. Stjórnkerfið skal taka tillit til umhverfislegra, félagslegra og stjórnunarlegra þátta sem tengjast fjárfestingareignum í ákvörðunum um fjárfestingar og skal sæta reglulegri, innri endurskoðun.
2.	Stjórnkerfið sem um getur í 1. mgr. skal vera í samræmi við stærð, eðli og umfang starfsemi stofnunar um starfstengdan lífeyri og það hve flókin hún er.
3.	Aðildarríkin skulu tryggja að stofnanir um starfstengdan lífeyri setji sér og beiti skriflegri stefnu í tengslum við áhættustjórnun, innri endurskoðun og, ef við á, tryggingafræðilega og útvistaða starfsemi. Framkvæmdastjórn eða eftirlitsstjórn stofnunarinnar um starfstengdan lífeyri skal samþykkja hana fyrir fram og endurskoða hana á að minnsta kosti þriggja ára fresti og aðlaga hana í ljósi umtalsverðra breytinga á viðkomandi kerfi eða svæði.
4.	Aðildarríkin skulu tryggja að stofnanir um starfstengdan lífeyri séu með skilvirkt innra eftirlitskerfi. Það skal taka til stjórnsýslu- og bókhaldsfyrirkomulags, innri eftirlitsramma og viðeigandi skýrslugjafa á öllum stigum stofnunarinnar um starfstengdan lífeyri.
5.	Aðildarríkin skulu tryggja að stofnanir um starfstengdan lífeyri geri raunhæfar ráðstafanir til að tryggja samfelldni og reglufestu í starfsemi þeirra, þ.m.t. með þróun viðbragðsáætlunar. Með þetta að markmiði skulu stofnanir um starfstengdan lífeyri nota viðeigandi kerfi, tilföng og málsmeðferð sem eru í réttu hlutfalli við þetta.
6.	Aðildarríkin skulu gera kröfu um að tveir aðilar hið minnsta stjórni stofnunum um starfstengdan lífeyri í reynd. Aðildarríkin geta heimilað að aðeins einn aðili stjórni stofnun um starfstengdan lífeyri í reynd á grundvelli rökstudds mats lögbærra yfirvalda. Í því mati skal tekið tillit til hlutverks aðila vinnumarkaðarins í heildarstjórnun stofnunarinnar um starfstengdan lífeyri, svo og til stærðar, eðlis og umfangs starfsemi stofnunarinnar um starfstengdan lífeyri og þess hversu flókin hún er.
	13. gr.
Almennar kröfur til stjórnkerfis.
     Starfstengdur lífeyrissjóður skal hafa til staðar skilvirkt stjórnkerfi sem tryggir að honum sé stjórnað á traustan og varfærinn hátt. Stjórnkerfið skal vera í samræmi við eðli, umfang og margbreytileika starfseminnar.
     Stjórnkerfið skal að lágmarki fela í sér gagnsætt og viðeigandi stjórnskipulag með skýrri dreifingu og aðgreiningu ábyrgðar, ásamt skilvirkri miðlun upplýsinga. 
   Stjórnkerfið skal taka tilliti til umhverfis- og félagslegra þátta auk stjórnarhátta við ákvarðanatöku um fjárfestingar.
Stjórn starfstengds eftirlaunasjóðs skal setja skriflega stefnu um áhættustýringu, innri endurskoðun og, ef við á, tryggingafræðilega þætti og útvistaða starfsemi. Stjórn skal tryggja innleiðingu framangreindra stefna. Þær skulu endurskoðaðar eigi sjaldnar en á þriggja ára fresti með hliðsjón af öllum verulegum breytingum á stjórnkerfi og því sviði sem stefnurnar fjalla um.
	Stjórn skal tryggja að starfstengdur eftirlaunasjóður sé með skilvirkt innra eftirlit.
	Starfstengdur eftirlaunasjóður skal gera ráðstafanir, þ.m.t. viðbragðsáætlun, til að tryggja samfellu og reglufestu í starfseminni.
	Stjórn skal tryggja að starfstengdur eftirlaunasjóður hafi sett sér ráðstafanir til að tryggja samfellu og reglufestu í starfsemi sinni, þ.m.t. með þróun viðbragðsáætlunar. 
	Fjármálaeftirlitið leggur mat á stjórnkerfi starfstengds eftirlaunasjóðs og yfirvofandi áhættu sem sjóður telur að geti haft áhrif á fjárhagslega stöðu hans. Telji Fjármálaeftirlitið stjórnkerfi starfstengds eftirlaunasjóðs óviðunandi samkvæmt kröfum þessa kafla skal það krefja viðkomandi sjóð um úrbætur.
	
Til frekari skýringar á innleiðingu:
Sambærilegt ákvæði var ekki í IORP I. Ákvæðið er að meginstefnu til í samræmi við 39. gr. laga nr. 100/2016, um vátryggingastarfsemi. Orðalagið er örlítið breytt og þá er 7. mgr. ný. Ákvæði 6. mgr. tilskipunarinnar er ekki innleitt sérstaklega þar sem það sama kemur í raun fram í 1. mgr. 



	22. gr. Kröfur um hæfa og heiðarlega stjórnun.
1.	Aðildarríkin skulu gera kröfu um að stofnanir um starfstengdan lífeyri tryggi að aðilar sem stjórna stofnun um starfstengdan lífeyri í reynd, aðilar sem annast lykilstarfssvið og, eftir því sem við á, aðilar eða einingar sem lykilstarfssviði hefur verið útvistað til í samræmi við 31. gr. fullnægi eftirtöldum skilyrðum þegar þeir sinna verkefnum sínum:
a)	kröfu um hæfi:
i.	það þýðir, að því er varðar aðila sem stjórna stofnun um starfstengdan lífeyri í reynd, að menntun þeirra og hæfi, þekking og reynsla sé í heild fullnægjandi til að gera þeim kleift að tryggja trausta og varfærna stjórnun stofnunarinnar um starfstengdan lífeyri,
ii.	það þýðir, að því er varðar aðila sem annast lykilstarfssvið tryggingafræði og innri endurskoðunar, að fagleg menntun þeirra og hæfi, þekking og reynsla sé fullnægjandi til að annast lykilstarfssvið sín á tilhlýðilegan hátt,
iii.	það þýðir, að því er varðar aðila sem annast önnur lykilstarfssvið, að menntun þeirra og hæfi, þekking og reynsla sé fullnægjandi til að annast þessi lykilstarfssvið á tilhlýðilegan hátt og
b)	kröfu um að vera heiðarlegur: þeir hafi góðan orðstír og séu ráðvandir.
2.	Aðildarríkin skulu tryggja að lögbærum yfirvöldum sé kleift að meta hvort þeir aðilar sem stjórna stofnuninni um starfstengdan lífeyri í reynd eða annast lykilstarfssemi uppfylli kröfurnar sem mælt er fyrir um í 1. mgr.
3.	Fari heimaaðildarríki fram á að aðilarnir, sem um getur í 1. mgr., færi sönnur á að þeir hafi góðan orðstír, hafi ekki verið lýstir gjaldþrota, eða leggi fram sönnun um hvort tveggja, skal það aðildarríki samþykkja sem fullnægjandi sönnun, þegar í hlut eiga ríkisborgarar annarra aðildarríkja, að lagt sé fram sakavottorð frá hinu aðildarríkinu eða, ef sakavottorð frá hinu aðildarríkinu er ekki fyrir hendi, jafngilt skjal sem þar til bært dóms- eða stjórnvald gefur út, annaðhvort í aðildarríkinu þar sem viðkomandi aðili er ríkisborgari eða í heimaaðildarríkinu, og sýnir að þessar kröfur hafi verið uppfylltar.
4.	Ef ekkert þar til bært dóms- eða stjórnvald, hvorki í aðildarríkinu þar sem viðkomandi aðili er ríkisborgari né í heimaaðildarríkinu, gefur út jafngilt skjal eins og um getur í 3. mgr. skal þeim aðila vera heimilt að leggja fram eiðsvarna yfirlýsingu í þess stað.
Í heimaaðildarríkjum þar sem engin ákvæði eru um slíka eiðsvarna yfirlýsingu skal ríkisborgurum annarra aðildarríkja þó vera heimilt að leggja fram drengskaparheit sem hann eða hún gefur í viðurvist þar til bærs dóms- eða stjórnvalds í heimaaðildarríkinu eða aðildarríkinu þar sem þau eru ríkisborgarar eða í viðurvist lögbókanda í einhverju þessara aðildarríkja. Viðkomandi yfirvald eða lögbókandi skal gefa út skírteini þar sem vottaður er áreiðanleiki eiðsvörnu yfirlýsingarinnar eða drengskaparheitisins.
5.	Sönnun um að viðkomandi hafi ekki áður verið lýstur gjaldþrota sem um getur í 3. mgr. má einnig leggja fram í formi yfirlýsingar ríkisborgara hins viðkomandi aðildarríkisins hjá þar til bærum dómsaðila, fagaðila eða atvinnugreinastofnun í hinu aðildarríkinu.
6.	Skjöl sem um getur í 3., 4. og 5. mgr., skulu lögð fram áður en þrír mánuðir eru liðnir frá útgáfudegi þeirra.
7.	Aðildarríkin skulu tilnefna aðila og stofnanir sem bær eru til að gefa út þau skjöl sem getið er í 3., 4. og 5. mgr. og skulu tilkynna það tafarlaust öðrum aðildarríkjum og framkvæmdastjórninni.
Aðildarríkin skulu enn fremur tilkynna hvert öðru og framkvæmdastjórninni um yfirvöld eða stofnanir sem senda skal gögn til skv. 3., 4. og 5. mgr. til stuðnings umsóknar um starfsleyfi til að reka þá starfsemi sem um getur í 11. gr. á yfirráðasvæði aðildarríkisins.
	14. gr.
Kröfur um hæfi og hæfni.
   Starfstengdur lífeyrissjóður skal tryggja að stjórnarmenn þess, framkvæmdastjóri, lykilsstarfsmenn og útvistunaraðilar hafi gott orðspor ásamt þekkingu, hæfni og reynslu til að geta sinnt starfinu á tilhlýðilegan hátt. Starfsmönnum starfstengds eftirlaunasjóðs er ekki heimilt að sitja í stjórn viðkomandi sjóðs.
   Starfstengdur eftirlaunasjóður skal tilkynna Fjármálaeftirlitinu um skipan og breytingar á stjórn, framkvæmdastjóra, lykilstarfsmanna og útvistunaraðila sjóðs. Fjármálaeftirlitið getur á hverjum tíma tekið hæfi stjórnamanna, framkvæmdastjóra og lykilstarfsmanna starfstengds eftirlaunasjóðs til skoðunar. 
   Stjórnarmenn starfstengds eftirlaunasjóðs og framkvæmdastjóri skulu vera fjárhagslega sjálfstæðir, lögráða og mega ekki á síðustu fimm árum hafa verið úrskurðaðir gjaldþrota. Þeir mega ekki í tengslum við atvinnurekstur hafa hlotið dóm á síðustu tíu árum fyrir refsiverðan verknað samkvæmt almennum hegningarlögum, samkeppnislögum, lögum um hlutafélög, einkahlutafélög, bókhald, ársreikninga, gjaldþrotaskipti o.fl. eða ákvæðum laga er varða opinber gjöld, svo og sérlögum um aðila sem lúta opinberu eftirliti með fjármálastarfsemi. Stjórnarmenn og framkvæmdastjóri skulu vera búsettir hér á landi, í aðildarríki Evrópska efnahagssvæðisins, aðildarríki stofnsamnings Fríverslunarsamtaka Evrópu eða í Færeyjum. 
   Stjórnarmenn í starfstengdum eftirlaunasjóði mega ekki eiga sæti í stjórn annars eftirlitsskylds aðila eða aðila í nánum tengslum við hann né vera starfsmenn eða endurskoðendur annars eftirlitsskylds aðila eða aðila í nánum tengslum við hann. Stjórnarmenn starfstengds eftirlaunasjóðs mega ekki sinna lögmannsstörfum fyrir annan starfstengdan eftirlaunasjóð. Starfsmönnum starfstengds eftirlaunasjóðs er ekki heimilt að sitja í stjórn hans.
   Framkvæmdastjóra er óheimilt að taka þátt í atvinnurekstri nema að fengnu leyfi stjórnar. Eignarhlutur í fyrirtæki telst þátttaka í atvinnurekstri nema um sé að ræða óverulegan hlut sem ekki veitir bein áhrif á stjórn þess.
   Seðlabanki Íslands setur nánari reglur um hæfisskilyrði stjórnarmanna og framkvæmdastjóra, þar á meðal um hvað felst í fullnægjandi þekkingu, hæfni og reynslu, góðu orðspori og fjárhagslegu sjálfstæði, og um hvernig staðið skuli að hæfismati.
   Um hæfi stjórnarmanna og framkvæmdastjóra starfstengds eftirlaunasjóðs til meðferðar máls fer eftir ákvæðum II. kafla stjórnsýslulaga.

Til frekari skýringar á innleiðingu.
Ákvæði 1. mgr. er til samræmis við 2. málsl. 7. mgr. 41. gr. laga nr. 100/2016, um vátryggignastarfsemi.
Ákvæði 2. mgr. er í meginþáttum efnislega samhljóða 2. mgr. 41. gr. laga nr. 100/2016 og 2. Máls. felur í sér innleiðinguá 2. mgr. 22. gr. tilskipunarinnar
Ákvæði 4. mgr. er í meginþáttum efnislega samhljóða 1. mgr. 31. gr. laga nr. 129/199 að því undanskildu að í ákvæðinu er jafnframt að finna ákvæði um búsetuskilyrði framkvæmdastjóra starfstengds eftirlaunasjóðs.
Ákvæði 5. mgr. er til samræmis við 2. mgr. 31. gr. laga nr. 129/1997
Ákvæði 6. mgr. er samhljóða 5. mgr. 41. gr. laga nr. 100/2016.
Ekki var talin þörf á að innleiða sérstaklega 3.-7. mgr. 22. gr. tilskipunarinnar.

	23. gr. Launakjarastefna.
1.	Aðildarríkin skulu krefjast þess að stofnanir um starfstengdan lífeyri setji sér og beiti traustri launakjarastefnu fyrir alla þá aðila sem reka stofnun um starfstengdan lífeyri í reynd, annast lykilstarfssvið og aðra hópa starfsmanna sem í starfi sínu hafa veruleg áhrif á áhættusnið stofnunarinnar um starfstengdan lífeyri með þeim hætti sem er í réttu hlutfalli við stærð þeirra og innra skipulag, svo og við stærð, eðli og umfang starfseminnar og það hversu flókin hún er.

2.	Stofnanir um starfstengdan lífeyri skulu reglulega birta opinberlega viðeigandi upplýsingar um launakjarastefnu sína nema kveðið sé á um annað í reglugerð (ESB) 2016/679.
3.	Þegar launakjarastefnunni sem um getur í 1. mgr. er komið á og beitt skulu stofnanir um starfstengdan lífeyri fara að öllum eftirfarandi meginreglum:
a)	launakjarastefnu skal komið á, henni hrundið í framkvæmd og viðhaldið í samræmi við starfsemi, áhættusnið, markmið og langtímahagsmuni, fjármálastöðugleika og frammistöðu stofnunarinnar um starfstengdan lífeyri í heild, og hún skal styðja við trausta, varfærna og árangursríka stjórnun stofnana um starfstengdan lífeyri,
b)	launakjarastefnan skal vera í samræmi við langtímahagsmuni sjóðfélaga og lífeyrisþega lífeyriskerfis sem stofnun um starfstengdan lífeyri starfrækir,
c)	launakjarastefnan skal fela í sér ráðstafanir sem miða að því að komast hjá hagsmunaárekstrum,
d)	launakjarastefnan skal vera í samræmi við trausta og skilvirka áhættustýringu og skal ekki hvetja til áhættusækni sem samræmist ekki áhættusniði og reglum stofnana um starfstengdan lífeyri,
e)	launakjarastefnan skal gilda um stofnun um starfstengdan lífeyri og um þá þjónustuveitendur sem um getur í 1. mgr. 31. gr. nema þeir falli undir tilskipanirnar sem um getur í b-lið 2. mgr. 2. gr.,
f)	stofnun um starfstengdan lífeyri skal setja meginreglur launakjarastefnunnar, endurskoða hana og uppfæra að minnsta kosti á þriggja ára fresti og hún skal vera ábyrg fyrir framkvæmd hennar,
g)	stjórnunarhættir skulu vera skýrir, gagnsæir og skilvirkir að því er varðar starfskjör og eftirlit með þeim.
	15. gr.
Starfskjarastefna.
   Starfstengdur eftirlaunasjóður skal setja sér starfskjarastefnu sem skal a.m.k. ná til stjórnarmanna, framkvæmdastjóra og starfsmanna sem fara með lykilstarfssvið eða hafa veruleg áhrif á áhættusnið hans. Starfskjarastefna sjóðs skal taka mið af stærð, eðli og umfangi starfsemi hans.
   Starfstengdur eftirlaunasjóður skal birta opinberlega með reglubundnum hætti upplýsingar um starfskjarastefnu sína nema lög um persónuvernd og vinnslu persónuupplýsinga mæli fyrir um annað. 
   Þegar starfstengdur eftirlaunasjóður hefur sett sér starfskjarastefnu gilda eftirfarandi reglur:
a. Stefnunni skal viðhaldið í samræmi við starfsemi, áhættusnið og markmið sjóðsins og langtímahagsmuni, -stöðugleika og -frammistöðu sjóðsins í heild. Stefnan skal styðja við trausta, varfærna og árangursríka stjórnun hans. 
b. Stefnan skal vera í samræmi við langtímahagsmuni sjóðfélaga. 
c. Stefnan skal fela í sér ráðstafanir sem miða að því að komast hjá hagsmunaárekstrum.
d. Stefnan skal vera í samræmi við trausta og skilvirka áhættustýringu og ekki hvetja til áhættusækni sem samræmist ekki áhættusniði eða reglum sjóðsins.
e. Stefnan skal gilda um útvistunaraðila að undanskildum þeim aðilum sem mælt er fyrir um í 2. mgr. 1. gr. laganna. 
f. Stefnan skal endurskoðuð og uppfærð af stjórn sjóðs á a.m.k. þriggja ára fresti.
g. Stjórnarhættir við ákvörðun starfskjara og eftirlit með þeim skulu vera skýrir, gagnsæir og skilvirkir.

Til frekari skýringar á innleiðingu.
Innleidd er 23. gr tilskipunarinnar. Nýmæli. 

	2. þáttur. Lykilstarfssvið
	

	24. gr. Almenn ákvæði.
1.	Aðildarríkin skulu gera kröfu um að stofnanir um starfstengdan lífeyri hafi yfir að ráða eftirfarandi lykilstarfssviðum: áhættustjórnun, innra eftirliti og, eftir því sem við á, tryggingafræðilegri starfsemi. Stofnanir um starfstengdan lífeyri skulu gera þeim sem annast lykilstarfssvið kleift að rækja skyldir sínar með árangursríkum hætti og á hlutlægan, sanngjarnan og óháðan hátt.
2.	Stofnanir um starfstengdan lífeyri geta heimilað einum aðila eða skipulagseiningu að annast fleiri en eitt lykilstarfssvið, að undanskildu innra eftirlitssviðinu sem um getur í 26. gr. sem skal vera óháð öðrum lykilstarfssviðum.
3.	Aðili eða skipulagseining sem annast lykilstarfssviðið skal vera annar en sá eða sú sem annast áþekk lykilstarfssvið í aðildarfyrirtækinu. Aðildarríkin geta, að teknu tilliti til stærðar, eðlis og umfangs starfsemi stofnunar um starfstengdan lífeyri og flækjustigs hennar, heimilað stofnun um starftengdan lífeyri að annast lykilstarfssvið fyrir milligöngu sama aðila eða skipulagseiningar og í aðildarfyrirtækinu, að því tilskildu að stofnunin um starfstengdan lífeyri skýri út hvernig hún komi í veg fyrir eða stýri hagsmunaárekstrum við aðildarfyrirtækið.
4.	Þeir sem annast lykilstarfssemi skulu tilkynna hvers konar mikilvægar niðurstöður og tilmæli á ábyrgðarsviði sínu til stjórnar, framkvæmdastjórnar eða eftirlitsstjórnar stofnunar um starfstengdan lífeyri sem skal ákvarða til hvaða aðgerða skuli gripið.
5.	Sá sem annast lykilstarfssemi skal, með fyrirvara um réttinn til að koma ekki sök á sjálfan sig, upplýsa lögbært yfirvald stofnunarinnar um starfstengdan lífeyri ef stjórn, framkvæmdastjórn eða eftirlitsstjórn stofnunarinnar um starfstengdan lífeyri grípur ekki til viðeigandi og tímanlegra aðgerða til úrbóta í eftirtöldum tilvikum:
a)	ef aðili eða skipulagseining sem annast lykilstarfssvið hefur orðið þess var að umtalsverð hætta sé á að stofnunin um starfstengdan lífeyri muni ekki fara að efnislega mikilvægri, lögbundinni kröfu og hefur tilkynnt það til stjórnar, framkvæmdastjórnar eða eftirlitsstjórnar stofnunarinnar um starfstengdan lífeyri og ef þetta gæti haft veruleg áhrif á hagsmuni sjóðfélaga og lífeyrisþega eða

b)	ef aðili eða skipulagseining sem annast lykilstarfssvið hefur tekið eftir verulegu, efnislegu broti á lögum og stjórnsýsluákvæðum sem gilda um stofnun um starfstengdan lífeyri og starfsemi hennar í tengslum við lykilstarfssvið þess aðila eða skipulagseiningar og hefur tilkynnt það til stjórnar, framkvæmdastjórnar eða eftirlitsstjórnar stofnunarinnar um starfstengdan lífeyri.
6.	Aðildarríkin skulu tryggja réttarvernd aðila sem upplýsa lögbært yfirvald í samræmi við 5. mgr.
	16. gr.
Lykilstarfssvið.
   Starfstengdur eftirlaunasjóður skal innan starfsemi sinnar hafa áhættustýringu, innri endurskoðun og, þegar við á, tryggingafræðilega athugun sem lykilstarfssvið. Aðili sem ber ábyrgð á lykilstarfssviði skal geta sinnt skyldum sínum með árangursríkum hætti og á hlutlausan, sanngjarnan og óháðan hátt. 
   Aðili sem ber ábyrgð á lykilsstarfsviði hjá starfstengdum eftirlaunasjóði er óheimilt að bera ábyrgð á sambærilegu lykilstarfssviði hjá aðildarfyrirtæki nema sjóður geti sýnt fram á viðeigandi ráðstafanir í tengslum við hagmunaárekstra.
   Aðili sem ber ábyrgð á lykilstarfsemi sjóðs skal tilkynna stjórn og framkvæmdastjóra um hvers konar mikilvægar niðurstöður á ábyrgðarsviði hans og tilmæli um aðgerðir, sem stjórn og framkvæmdastjóri taka ákvörðun um.
   Aðili sem ber ábyrgð á lykilstarfsemi sjóðs skal, með fyrirvara um réttinn til að fella ekki á sig sök, upplýsa Fjármálaeftirlitið ef stjórn starfstengds eftirlaunasjóðs og framkvæmdastjóri grípa ekki til viðeigandi og tímanlegra ráðstafana til úrbóta, s.s. ef hætta er á að ekki verið farið að lögbundinni kröfu sem getur haft áhrif á hagsmuni sjóðfélaga eða ef ekki hefur verið farið að lögum eða stjórnvaldsfyrirmælum.

Til frekari skýringar á innleiðingu:
Ákvæðið innleiðir 24. gr. tilskipunarinnar. Ekki var talin þörf á að innleiða 2. mgr. ákvæðisins sérstaklega nema að því er varðar umfjöllun um innri endurskoðun sem skal vera óháð öðrum lykilstarfssviðum sjóðs, sjá 18. gr. frv. Ákvæði a og b-liðar 5. mgr. var skeytt saman við 4. mgr. 


	25. gr. Áhættustýring.
1.	Aðildarríkin skulu krefjast þess að stofnanir um starfstengdan lífeyri, með þeim hætti sem er í réttu hlutfalli við stærð þeirra og innra skipulag, svo og við stærð, eðli og umfang starfsemi þeirra og flækjustig, að hafa yfir að ráða skilvirku áhættustýringarsviði. Þetta starfssvið skal vera þannig byggt upp að það auðveldi starfsemi áhættustýringarkerfis, en fyrir það skulu stofnanir um starfstengdan lífeyri setja ferla og verklagsreglur um skýrslugjöf sem eru nauðsynlegar til að auðkenna, meta, vakta, stjórna og tilkynna reglulega til stjórnar, framkvæmdastjórnar eða eftirlitsstjórnar stofnunarinnar um starfstengdan lífeyri um þær áhættur, hvort heldur sem er stakar eða uppsafnaðar, sem stofnanir um starfstengdan lífeyri og lífeyriskerfi sem þær starfrækja standa eða gætu staðið frammi fyrir, svo og um víxltengslin milli þeirra.
Áhættustýringarkerfi þetta skal vera árangursríkt og vel samþætt stjórnskipulagi og ákvarðanatökuferli stofnunarinnar um starfstengdan lífeyri.
2.	Áhættustýringarkerfið skal, með þeim hætti sem er í réttu hlutfalli við stærð og innra skipulag stofnana um starfstengdan lífeyri, svo við stærð, eðli og umfang starfsemi þeirra og flækjustig, taka til áhættu sem getur komið upp í stofnunum um starfstengdan lífeyri eða í fyrirtækjum sem verkefni eða starfsemi stofnana um starfstengdan lífeyri hefur verið útvistuð til, að minnsta kosti á eftirfarandi sviðum, eftir því sem við á:
a)	sölutrygginga og varasjóða,
b)	eigna- og skuldastýringar,
c)	fjárfestinga, einkum afleiða, verðbréfunar og svipaðra skuldbindinga,
d)	stýringar lausafjár- og samþjöppunaráhættu,
e)	stýringar rekstraráhættu,
f)	vátrygginga og annarra aðferða til að draga úr áhættu,
g)	umhverfisáhættu, félagslegrar áhættu og stjórnunaráhættu sem tengist fjárfestingasafni og stýringu þess.
3.	Ef sjóðfélagar og lífeyrisþegar bera áhættu, í samræmi við skilyrði lífeyriskerfisins, skal áhættustýringarkerfið einnig íhuga þá áhættu af sjónarhóli sjóðfélaga og lífeyrisþega.
	17. gr.
Áhættustýring.
   Starfstengdur eftirlaunasjóður skal á hverjum tíma hafa yfir að ráða tryggu eftirlitskerfi með áhættu í tengslum við alla starfsemi sína. Hjá sjóði skulu vera til staðar fullnægjandi og skjalfestir innri ferlar sem gera honum kleift að greina, meta, vakta og stýra áhættu í starfsemi sjóðsins. 
   Starfstengdur eftirlaunasjóður skal tilnefna starfsmann hjá sjóðnum til að bera ábyrgð á greiningu, mælingu og skýrslugjöf um áhættu og skal tilnefningin tilkynnt Fjármálaeftirlitinu. Áhættustýring sjóðs skal vera óháð öðrum starfseiningum hans. Sé ekki unnt að tryggja aðskilnað starfa, sökum smæðar sjóðs, skal sjóðurinn sjá til þess að innra eftirlit sé nægilega ítarlegt til að lágmarka líkur á hagsmunaárekstrum. Sjóðurinn skal tryggja að áhættustýring hafi nægilegt fjármagn og heimildir, m.a. til þess að afla gagna og upplýsinga sem nauðsynlegar eru í starfsemi áhættustýringar.
   Áhættustýring skal vera skilvirk og vel samþætt skipulagi og ákvarðanatöku starfstengds eftirlaunasjóðs og höfð að leiðarljósi í starfi stjórnar, framkvæmdastjóra og þeirra sem bera ábyrgð á lykilstarfssviðum sjóðsins.  Áhættustýringu skal gert viðvart um öll meiri háttar eða óvenjuleg viðskipti starfstengds eftirlaunasjóðs áður en þau fara fram.
   Áhættustýring skal a.m.k. taka til áhættu varðandi eftirfarandi þætti:
a. sölu trygginga og meðhöndlunar varasjóða,
b. eigna- og skuldastýringu,
c. fjárfestinga, sérstaklega vegna afleiðna og verðbréfunar og hliðstæðra skuldbindinga,
d. stýringu lausafjár og samþjöppunaráhættu,
e. stýringu rekstraráhættu,
f. vátryggingar og aðrar áhættuvarnir,
g. umhverfis og félagslega þátta sem og stjórnarhátta sem tengjast eignasafni sjóðsins og stýringu þess.
   Þegar sjóðfélagar og eftirlaunaþegar bera áhættu í samræmi við samning um eftirlaunaréttindi skal áhættustýring meta þá áhættu sem þeir kunna að verða fyrir.

Til frekari skýringar á innleiðingu:
Ákvæðið innleiðir 25. gr. tilskipunarinnar.
Ákvæði 1. -. 3. mgr. er til samræmis við 1. mgr. 26. gr. tilskipunarinnar og 35. gr. a. og 36. gr. e. laga nr.  129/1997.

	[bookmark: _Hlk153375580]26. gr. Innra endurskoðunarsvið.
Aðildarríkin skulu krefjast þess að stofnanir um starfstengdan lífeyri komi á fót skilvirkri innri endurskoðun með þeim hætti sem er í réttu hlutfalli við stærð þeirra og innra skipulag, svo og við stærð, eðli og umfang starfsemi þeirra og flækjustig. Innri endurskoðun skal taka til mats á því hvort innra eftirlitskerfið, og aðrir hlutar stjórnkerfisins, séu fullnægjandi og skilvirkir, þ.m.t. útvistuð starfsemi, eftir því sem við á.

	18. gr.
Innri endurskoðun.
Starfstengdur eftirlaunasjóður skal hafa virka innri endurskoðun sem felur í sér mat á skilvirkni og gæðum innra eftirlitskerfis og annarra þátta stjórnkerfisins, þ.m.t. útvistuð starfsemi. Innri endurskoðun skal vera óháð öðrum lykilstarfssviðum sjóðs.
Seðlabanki Íslands er heimilt að setja nánari reglur um verkefni innri endurskoðunar.

Til frekari skýringar á innleiðingu:
Ákvæði 1. mgr. er til innleiðingar á 26. gr. tilskipunarinnar og sambærilegt ákvæði er í 1. mgr. 47. gr. laga nr. 100/2016. Þá er 2. málsl. 1. mgr. 18. gr. til innleiðingar á 2. mgr. 24. gr. tilskipunarinnar að hluta.
Ákvæði 2. mgr. er til samræmis við 2. mgr. 35. gr. laga nr. 129/1997.
Þá er Seðlabankanum að auki veitt heimild til að setja nánari reglur um verkefni innri endurskoðunar.





	27. gr. Tryggingafræðileg starfsemi.
1.	Ef stofnun um starfstengdan lífeyri veitir sjálf tryggingu gagnvart áhættu sem tengist ævilíkum manna og ábyrgist annaðhvort fjárfestingarárangur eða tiltekin réttindi, skulu aðildarríki krefjast þess að sú stofnun um starfstengdan lífeyri hafi skilvirka tryggingafræðilega starfsemi til að:
a)	samræma og hafa umsjón með útreikningum á vátryggingaskuld,

b)	meta hvort aðferðafræðin og þær aðferðir sem beitt er og liggja til grundvallar útreikningum vátryggingaskuldar séu viðeigandi, einnig forsendur þeirra útreikninga,
c)	meta hvort gögnin sem beitt er við útreikninga á vátryggingaskuld séu fullnægjandi og uppfylli gæðakröfur,
d)	bera þær forsendur sem liggja til grundvallar útreikningum á vátryggingaskuld saman við fengna reynslu,
e)	gera stjórn, framkvæmdastjórn eða eftirlitsstjórn stofnunarinnar um starfstengdan lífeyri grein fyrir því hve áreiðanlegir og fullnægjandi útreikningarnir á vátryggingaskuld séu,
f)	láta í ljós álit á heildarstefnunni hvað sölutryggingar varðar ef stofnunin um starfstengdan lífeyri hefur slíka stefnu,
g)	láta í ljós álit á því hve fullnægjandi tilhögun við vátryggingar er ef stofnunin um starfstengdan lífeyri hefur slíka tilhögun og
h)	stuðla að skilvirkri framkvæmd áhættustýringarkerfisins.
2.	Aðildarríkin skulu krefjast þess að stofnanir um starfstengdan lífeyri tilnefni a.m.k. einn óháðan aðila, innan eða utan stofnunar um starfstengdan lífeyri sem er ábyrgur fyrir tryggingafræðilegu starfseminni.
	19. gr.
Tryggingafræðileg starfsemi.
[bookmark: _Hlk190433997]Starfstengdur eftirlaunasjóður sem veitir tryggingu gagnvart áhættu sem tengist ævilíkum einstaklinga og ábyrgist ávöxtun eða tiltekin réttindi fyrir lífeyrisþega skal hafa skilvirka tryggingafræðilega starfsemi til að:
a. samræma og hafa umsjón með útreikningi skuldbindinga sjóðs,
b. leggja mat á viðeigandi forsendum, aðgerðum og undirliggjandi líkönum við útreikning skuldbindinga,
c. meta gæði gagna sem notuð eru við útreikning á skuldbindingum og hvort þau séu fullnægjandi,
d. bera saman forsendur sem liggja að baki skuldbindingum við fengna reynslu,
e. upplýsa stjórn um útreikninga skuldbindinga,
f. gefa álit á heildarstefnu hvað lífeyristryggingar varðar,
g. gefa álit á endurtryggingavernd sjóðsins,
h. stuðla að skilvirkri framkvæmd áhættustýringarkerfis sjóðs.
	Tryggingafræðileg athugun sjóðs skal framkvæmd af tryggingastærðfræðingi eða öðrum þeim sem hlotið hefur viðurkenningu Fjármálaeftirlitsins til slíks starfs.

Til frekari skýringar á innleiðingu: 
Ákvæðið er innleiðing á 27. gr. tilskipunarinnar og er efnislega samhljóða 1. og 6. mgr. 48. gr. laga nr. 100/2016.



	3. þáttur. Skjöl sem varða stjórnahætti.
	

	28. gr. Eigið áhættumat.
1.	Aðildarríkin skulu krefjast þess að stofnanir um starfstengdan lífeyri geri eigið áhættumat og skjalfesti það, með þeim hætti sem er í réttu hlutfalli við stærð þeirra og innra skipulag, svo og við stærð, eðli og umfang starfsemi þeirra og flækjustig.
Áhættumatið skal gera að lágmarki á þriggja ára fresti eða tafarlaust í kjölfar verulegra breytinga á áhættusniði stofnunarinnar um starfstengdan lífeyri eða lífeyriskerfanna sem stofnunin um starfstengdan lífeyri starfrækir. Verði veruleg breyting á áhættusniði tiltekins lífeyriskerfis er heimilt að takmarka áhættumatið við það lífeyriskerfi.
2.	Aðildarríkin skulu tryggja að áhættumatið sem um getur í 1. mgr., með hliðsjón af stærð og innra skipulagi stofnunarinnar um starfstengdan lífeyri, svo og af stærð, eðli og umfangi starfsemi stofnunar um starfstengdan lífeyri og flækjustigi, feli í sér eftirfarandi:
a)	lýsingu á því hvernig eigið áhættumat er fellt inn í stjórnunarferli og ákvarðanatökuferli stofnunarinnar um starfstengdan lífeyri,
b)	mat á því hversu árangursríkt áhættustýringarkerfið er,
c)	lýsingu á því hvernig stofnunin um starfstengdan lífeyri kemur í veg fyrir hagsmunaárekstra við aðildarfyrirtækið, ef stofnunin um starfstengdan lífeyri útvistar lykilstarfssviðum til aðildarfyrirtækisins í samræmi við 3. mgr. 24. gr.,
d)	mat á heildarfjármögnunarþörf stofnunarinnar um starfstengdan lífeyri, m.a lýsingu á endurreisnaráætlun, eftir því sem við á,
e)	mat á áhættu fyrir sjóðfélaga og lífeyrisþega sem tengist útgreiðslu eftirlauna þeirra og árangri aðgerða til úrbóta, að teknu tilliti til, eftir því sem við á:
i.	vísitölutengingar,
ii.	kerfis til lækkunar bóta, m.a. að hve miklu leyti unnt sé að lækka áunnin lífeyrisréttindi, við hvaða aðstæður og hver geti gert það,
f)	eigindlegt mat á þeim kerfum sem vernda eftirlaun, m.a., eftir því sem við á, ábyrgðum, samningum eða hvers konar öðrum fjárhagslegum stuðningi frá aðildarfyrirtækinu, vátryggingum eða endurtryggingum fyrirtækis sem tilskipun 2009/138/EB tekur til eða tryggingu af hálfu lífeyriskerfis vegna stofnunarinnar um starfstengdan lífeyri eða sjóðfélaga og lífeyrisþega,

g)	eigindlegt mat á rekstraráhættu,
h)	mat á nýrri eða aðsteðjandi áhættu, þ.m.t., ef hugað er að umhverfisþáttum, félagslegum þáttum og stjórnunarþáttum þegar ákvarðanir um fjárfestingar eru teknar, áhættu sem tengist loftslagsbreytingum, notkun auðlinda og umhverfinu, félagslegri áhættu og áhættu sem tengist afskriftum eigna vegna breytinga á reglusetningu.
3.	Stofnanir um starfstengdan lífeyri skulu, að því er varðar 2. mgr., hafa yfir að ráða aðferðum til að greina og meta áhættuna sem þær standa eða gætu staðið frammi fyrir til skamms tíma og til langs tíma og sem getur haft áhrif á getu stofnunarinnar um starfstengdan lífeyri til að standa við skuldbindingar sínar. Þessar aðferðir skulu vera í réttu hlutfalli við stærð, eðli og umfang áhættunnar sem fylgir starfsemi stofnunarinnar og flækjustig. Aðferðunum skal lýst í eigin áhættumati.
4.	Taka skal tillit til eigin áhættumats í stefnumótandi ákvörðunum stofnunarinnar um starfstengdan lífeyri.
	20. gr.
Eigið áhættumat.
Hluti af áhættustýringu starfstengds eftirlaunasjóðs skal vera að gera eigið áhættumat. Sjóður skal framkvæma eigið áhættumat að lágmarki á þriggja ára fresti og án tafar þegar mikil breyting verður á áhættusniði eða starfsemi hans.
Áhættumat skal m.a. fela í sér eftirfarandi atriði:
a) útlistun á því hvernig eigið áhættumat er fellt inn í stjórnunarferli og ákvarðanatökuferli sjóðs,
b) mat á því hversu árangursríkt áhættustýringarkerfið er,
c) útlistun á því hvernig sjóður kemur í veg fyrir hagsmunaárekstra gagnvart aðildarfyrirtæki ef lykilstarfssviðum hans er útvistað til aðildarfyrirtækis,
d) mat á heildarfjármögnunarþörf sjóðs, m.a. lýsingu á endurreisnaráætlun þegar við á,
e) mat á áhættu fyrir sjóðfélaga og eftirlaunaþega sem tengist útgreiðslu eftirlauna og árangri aðgerða til úrbóta, að teknu tilliti til, eftir því sem við á, verðtryggingar og við hvaða aðstæður lífeyrisréttindi kunna að skerðast, þar á meðal áunnin réttindi,
f) eigindlegt mat á þeim kerfum sem tryggja eftirlaun, m.a., eftir því sem við á, ábyrgðum, samningum eða hvers konar öðrum fjárhagslegum stuðningi frá aðildarfyrirtækinu, vátryggingum eða endurtryggingum eða tryggingu sjóðsins sjálfs.,
g) eigindlegt mat á rekstraráhættu,
h) ef hugað er að umhverfis- og félagslegum þáttum sem og stjórnarháttum þegar ákvarðanir um fjárfestingar eru teknar, mat á nýrri eða aðsteðjandi áhættu, þ.m.t. áhættu sem tengist loftslagsbreytingum, notkun auðlinda og afskriftum eigna vegna reglubreytinga.
	Starfstengdur eftirlaunasjóður skal í eigin áhættumati lýsa þeim aðferðum sem hann hefur sett sér til að greina og meta áhættu sem hann kann að standa frammi fyrir og sem getur haft áhrif á getu hans til að standa við skuldbindingar sínar. 
	Stefnumarkandi ákvarðanir starfstengds eftirlaunasjóðs skulu taka mið af áhættumati samkvæmt þessari grein.

Til frekari skýringar á innleiðingu:
Ákvæðið innleiðir 28. gr. tilskipunarinnar. 


	29. gr. Ársreikningar og ársskýrslur.
Aðildarríkin skulu krefjast þess að sérhver stofnun um starfstengdan lífeyri sem er skráð eða veitt hefur verið starfsleyfi fyrir á yfirráðasvæðum þeirra geri og birti opinberlega ársreikninga og ársskýrslur þar sem fram kemur sérhvert lífeyriskerfi sem stofnunin um starfstengdan lífeyri rekur og, eftir því sem við á, ársreikningar og ársskýrslur fyrir hvert þeirra. Ársreikningarnir og ársskýrslurnar skulu gefa rétta og sanna mynd af eignum, skuldum og fjárhagsstöðu stofnunarinnar um starfstengdan lífeyri og hafa að geyma upplýsingar um umtalsverðar fjárfestingaeignir. Ársskýrslurnar og upplýsingar í skýrslunum skulu vera í fullu samræmi, heildstæðar, rétt fram settar og samþykktar með tilhlýðilegum hætti af aðilum sem til þess hafa heimild í samræmi við innlend lög.

	Krefst ekki innleiðingar, lög um ársreikninga nr. 3/2006 gilda um starfstengda eftirlaunasjóði.



	30. gr. Yfirlýsing um meginreglur um fjárfestingastefnu.
Aðildarríkin skulu tryggja að sérhver stofnun um starfstengdan lífeyri sem er skráð eða veitt hefur verið starfsleyfi fyrir á yfirráðasvæðum þeirra semji og endurskoði að minnsta kosti á þriggja ára fresti skriflega yfirlýsingu um meginreglur um fjárfestingarstefnu. Þessa yfirlýsingu skal endurskoða tafarlaust ef orðið hafa umtalsverðar breytingar á fjárfestingarstefnunni. Aðildarríkin skulu kveða á um að þessi yfirlýsing hafi a.m.k. að geyma efni á borð við aðferðir við mælingu á fjárfestingaráhættu, ferlin sem komið hefur verið á við áhættustjórnun og skipulagða eignaskiptingu að því er varðar eðli og gildistíma lífeyrisskuldbindinga og með hvað hætti tillit er tekið til umhverfisþátta, félagslegra þátta og stjórnunarþátta í fjárfestingarstefnunni. Yfirlýsingin skal vera öllum aðgengileg.

	21. gr.
Fjárfestingarstefna..
[bookmark: _Hlk188277419]Stjórn starfstengds eftirlaunasjóðs skal móta og kunngera skriflega yfirlýsingu um fjárfestingarstefnu sjóðs og einstaka deildir hans til samræmis við VII. kafla A. laga um skyldutryggingu lífeyrisréttinda og starfsemi lífeyrissjóða. 
Í lýsingu á fjárfestingarstefnu skulu a.m.k. koma fram upplýsingar um framkvæmd mælinga á fjárfestingaráhættu, framkvæmd við áhættustýringu, fyrirkomulag fjárfestinga að teknu tilli til skuldbindinga sjóðs auk upplýsinga um með hvaða hætti tekið hafi verið tillit til umhverfis- ogfélagslegra þátta auk stjórnarhátta í fjárfestingarstefnu.  
Starfstengdur eftirlaunasjóður skal senda upplýsingar um fjárfestingarstefnu sína fyrir komandi ár til Fjármálaeftirlitsins eigi síðar en 1. desember ár hvert.

Til frekari upplýsingar um innleiðinguna:
Innleidd er 30. gr. tilskipunarinnar, sbr. VII. kafli A, laga nr. 129/1997.

	2. kafli. Útvistun og fjárfestingarstýring.
	

	31. gr. Útvistun. 
1.	Aðildarríkin geta heimilað eða krafist þess að stofnanir um starfstengdan lífeyri sem eru skráðar eða veitt hefur verið starfsleyfi fyrir á yfirráðasvæðum þeirra feli hvers konar starfsemi, þ.m.t. lykilstarfssvið og stjórnun þessara stofnana um starfstengdan lífeyri, að hluta eða öllu leyti, þjónustuveitendum sem starfa fyrir hönd þessara stofnana um starfstengdan lífeyri.
2.	Aðildarríkin skulu tryggja að stofnanir um starfstengdan lífeyri beri ávallt fulla ábyrgð á því að farið sé að skuldbindingum þeirra samkvæmt þessari tilskipun þegar þær útvista lykilstarfssviði eða annarri starfsemi.
3.	Útvistun lykilstarfssviðs eða annarrar starfsemi má ekki fara þannig fram að hún leiði til eftirfarandi:
a)	að hún rýri gæði stjórnkerfis viðkomandi stofnunar um starfstengdan lífeyri,
b)	að hún auki rekstraráhættu óþarflega,

c)	að hún rýri getu lögbærra yfirvalda til að hafa eftirlit með því að stofnunin um starfstengdan lífeyri standi við skuldbindingar sínar,
d)	að hún grafi undan stöðugri og fullnægjandi þjónustu við sjóðfélaga og lífeyrisþega.
4.	Stofnanir um starfstengdan lífeyri skulu tryggja að hin útvistaða starfsemi gangi eðlilega fyrir sig með valferli við ráðningu þjónustuveitanda og með viðvarandi eftirliti með starfsemi þess þjónustuveitanda.
5.	Aðildarríkin skulu sjá til þess að stofnanir um starfstengdan lífeyri sem útvista lykilstarfssviðum, stjórnun þessara stofnana um starfstengdan lífeyri eða annarri starfsemi sem þessi tilskipun tekur til geri skriflegan samning við þjónustuveitandann. Slíkur samningur skal vera framfylgjanlegur samkvæmt lögum og í honum skulu réttindi og skyldur stofnunarinnar um starfstengdan lífeyri og þjónustuveitandans vera skýrt skilgreindar.
6.	Aðildarríkin skulu tryggja að stofnanir um starfstengdan lífeyri tilkynni lögbærum yfirvöldum tímanlega um hvers konar útvistun á starfsemi sem þessi tilskipun tekur til. Ef útvistun tengist lykilstarfssviðum eða stjórnum stofnana um starfstengdan lífeyri skal tilkynna það lögbærum yfirvöldum áður en samningur um hvers konar útvistun öðlast gildi. Aðildarríkin skulu einnig tryggja að stofnanir um starfstengdan lífeyri tilkynni lögbærum yfirvöldum um síðari mikilvæga þróun að því er varðar hvers konar útvistaða starfsemi.
7.	Aðildarríkin skulu tryggja að lögbær yfirvöld hafi heimildir til að óska hvenær sem er eftir upplýsingum frá stofnunum um starfstengdan lífeyri og frá þjónustuveitendum um útvistuð lykilstarfssvið eða aðra útvistaða starfsemi.

	22. gr.
Útvistun.
Starfstengdur eftirlaunasjóður sem útvistar lykilstarfssviði eða annarri starfsemi sinni ber ábyrgð á því að farið sé að lögum þessum. 
Útvistun skal ekki leiða til:
a. skerðingar á gæðum stjórnkerfis sjóðsins,
b. óhóflegrar aukningar á rekstraráhættu sjóðsins,
c. takmörkunar á möguleikum Fjármálaeftirlitsins til að sinna eftirliti með því hvort sjóðurinn uppfylli skyldur sínar,
d. skerðingar á samfelldri og fullnægjandi þjónustu við sjóðfélaga og eftirlaunaþega.
	Starfstengdur eftirlaunasjóður skal tryggja að hin útvistaða starfsemi gangi eðlilega fyrir sig. Til að tryggja val sjóðs á þjónustuveitanda skal valferlið vera opið og gegnsætt. Starftengdur eftirlaunasjóður skal hafa viðvarandi eftirliti með starfsemi þjónustuveitandans.
	Starfstengdur eftirlaunasjóður sem útvistar lykilstarfssviðum, stjórnun sjóðsins eða annarri starfsemi sem lög þessi taka til skal gera skriflegan samning við þjónustuveitandann. Slíkur samningur skal vera framfylgjanlegur samkvæmt lögum og í honum skulu réttindi og skyldur sjóðsins og þjónustuveitandans vera skýrt skilgreindar.
	Starfstengdur eftirlaunasjóður skal upplýsa Fjármálaeftirlitið tímanlega um útvistun á starfsemi sem lög þessi taka til. Sjóðurinn skal upplýsa Fjármálaeftirlitið um fyrirhugaða útvistun lykilsstarfssviða og stjórnun sjóðsins áður en hún tekur gildi. Fjármálaeftirlitinu skal tilkynnt um allar mikilvægar breytingar á útvistun. 

Til frekari skýringar á innleiðingu:
Innleidd er 31. gr. tilskipunarinnar. Þá er efni ákvæðisins í samræmi við 49. gr. laga nr. 100/2016. Í rgl. 590/2014, um eftirlitskerfi með áhættu lífeyrissjóða, er kveðið á um útvistun verkefna.  Í 5. mgr. ákvæðisins er, til viðbótar við ákvæði 31. gr. tilskipunarinnar, lagt til að sjóðir verði skyldaðir til að tilkynna fyrir fram til Fjármálaeftirlitsins hvers konar útvistun verkefna. Telja má það eðlilegt í ljósi þess að Fjármálaeftirlitið fer með eftirlit um starfsemi sjóðanna. Þá er slík tillagan í samræmi við 3. mgr. 49. gr. laga nr. 100/2016 og 4. gr. reglugerðar nr. 590/2014. Eftirlitið  getur kallað eftir uppl. sem þarf í þágu eftirlits samkvæmt lögum um opinbert eftirlit með fjármálastarfsemi


	32. gr. Fjárfestingarstýring.
Aðildarríkin skulu ekki standa gegn því að stofnanir um starfstengdan lífeyri tilnefni forstöðumenn fjárfestinga sem hafa staðfestu í öðru aðildarríki og hafa tilhlýðilegt umboð til að annast þessa starfsemi, til að stýra fjárfestingasafninu í samræmi við tilskipun 2009/65/EB, 2009/138/EB, 2011/61/ESB, 2013/36/ESB og 2014/65/ESB, né þeir aðilar sem veitt hefur verið leyfi og um getur í 1. mgr. 2. gr. þessarar tilskipunar.

	                                                  23. gr. 
Eignastýring.
   Starfstengdum eftirlaunasjóði er heimilt að fela stýringu eignasafns sjóðs til eignarstýringaraðila sem hefur staðfestu í öðru aðildarríki og sem hefur starfsleyfi til slíkrar starfsemi skv. tilskipun  2009/65/EB, um samræmingu á lögum og stjórnsýslufyrirmælum að því er varðar verðbréfasjóði (UCITS), 2009/138/EB, um stofnun og rekstur fyrirtækja á sviði vátrygginga og endurtrygginga, 2011/61/ESB, um rekstraaðila sérhæfðra sjóða, 2013/36/ESB, um aðgang að starfsemi lánastofnana og varfærniseftirlit með lánastofnunum og verðbréfafyrirtækjum (CRD IV), eða 2014/65/ESB, um markaði fyrri fjármálagerninga (MiFID II), eða starfstengdum eftirlaunasjóðum með starfsleyfi samkvæmt lögum viðkomandi aðildarríkis Evrópska efnahagssvæðisins.
Til frekari skýringu á innleiðingu:
Innleidd er 32. gr. tilskipunarinnar. Efnislega sambærilegt ákvæði var í IORP I. 



	3. kafli. Vörsluaðili 
	

	33. gr. Skipun vörsluaðila.
1.	Heimaaðildarríkið getur, þegar um er að ræða starfstengt lífeyriskerfi þar sem sjóðfélagar og lífeyrisþegar bera fjárfestingaáhættuna að fullu, krafist þess að stofnunin um starfstengdan lífeyri tilnefni einn eða fleiri vörsluaðila til að gæta eigna og gegna umsjónarskyldu í samræmi við 34. og 35. gr. Gistiaðildarríkið getur krafist þess að slíkar stofnanir um starfstengdan lífeyri tilnefni einn eða fleiri vörsluaðila til að gæta eigna og gegna umsjónarskyldu í samræmi við 34. og 35. gr. þegar þær stunda starfsemi sem nær yfir landamæri í samræmi við 11. gr., að því tilskildu að í landslögum sé gerð krafa um skipun vörsluaðila.
2.	Heimaaðildarríkið getur, að því er varðar starfstengd lífeyriskerfi þar sem sjóðfélagar og lífeyrisþegar bera fjárfestingaráhættuna ekki að fullu, krafist þess að stofnun um starfstengdan lífeyri tilnefni einn eða fleiri vörsluaðila til að gæta eigna eða til að gæta eigna og gegna umsjónarskyldu í samræmi við 34. og 35. gr.
3.	Aðildarríkin skulu ekki standa gegn því að stofnanir um starfstengdan lífeyri tilnefni vörsluaðila sem hafa staðfestu í öðru aðildarríki og tilhlýðilegt umboð í samræmi við tilskipun 2013/36/ESB eða tilskipun 2014/65/ESB eða er viðurkenndur vörsluaðili í skilningi tilskipunar 2009/65/EB eða tilskipunar 2011/61/ESB.
4.	Aðildarríkin skulu gera þær ráðstafanir sem nauðsynlegar eru til að lögbær yfirvöld geti bannað samkvæmt landslögum, í samræmi við 48. gr., að eignum í umsjón vörsluaðila eða fjárvörslufyrirtækis á yfirráðasvæði þeirra sé ráðstafað að vild ef lögbært yfirvald í heimaðildarríki stofnunarinnar um starfstengdan lífeyri fer fram á slíkt.

5.	Vörsluaðili skal tilnefndur með gerð skriflegs samnings. Í samningnum skal mælt fyrir um miðlun nauðsynlegra upplýsinga til að vörsluaðili geti sinnt skyldum sínum eins og þær eru settar fram í þessari tilskipun og í öðrum viðeigandi lögum og stjórnsýslufyrirmælum.
6.	Þegar stofnun um starfstengdan lífeyri og vörsluaðili sinna þeim verkefnum sínum sem mælt er fyrir um í 34. og 35. gr. skulu þau starfa heiðarlega, af sanngirni, kunnáttusemi, óhæði og í þágu sjóðfélaga og lífeyrisþega kerfisins.
7.	Vörsluaðili skal ekki stunda starfsemi að því er varðar stofnun um starfstengdan lífeyri sem getur valdið hagsmunaárekstrum milli stofnunarinnar um starfstengdan lífeyri, sjóðfélaga og lífeyrisþega kerfisins og hennar sjálfrar nema vörsluaðili hafi, hvað varðar virkni og stigskiptingu, aðskilið framkvæmd verkefna sinna sem vörsluaðili frá öðrum verkefnum sínum sem gætu valdið árekstrum, og mögulegir hagsmunaárekstrar séu skilgreindir, þeim stjórnað, þeir vaktaðir og birtir, með viðeigandi hætti, sjóðfélögum og lífeyrisþegum kerfisins og stjórn, framkvæmdastjórn eða eftirlitsstjórn stofnunarinnar um starfstengdan lífeyri.
8.	Stofnanir um starfstengdan lífeyri skulu, ef vörsluaðili er ekki tilnefndur, gera ráðstafanir til að koma í veg fyrir og leysa hagsmunaárekstra sem kynnu að koma upp í tengslum við verkefni sem væru annars á hendi vörsluaðila og forstöðumanns eigna.

	24. gr. 
Skipun vörsluaðila.
    Fjármálaeftirlitið getur krafist þess að starfstengdur eftirlaunasjóður skipi einn eða fleiri vörsluaðila til að gæta eigna og gegna umsjónarskyldu samkvæmt 25. og 26. gr. laganna í þeim tilvikum þegar sjóðfélagar og eftirlaunaþegar bera fjárfestingaráhættuna að hluta eða að öllu leyti. Þá er gistiríki starfstengda eftirlaunasjóðsins heimilt að krefjast þess að sjóður skipi einn eða fleiri vörsluaðila til að gæta eigna og gegna umsjónarskyldu samkvæmt 25. og 26. gr. laganna starfi hann yfir landamæri í samræmi við 6. gr., nema lög gistiríkis heimili ekki slíkt. Vörsluaðili skal uppfylla hæfnis- og starfskröfur í samræmi við lög og reglur Sambandsins.
	Fjármálaeftirlitið getur í samræmi við 36. gr. bannað að eignum í umsjón vörsluaðila eða fjárvörslufyrirtæki á yfirráðasvæði þeirra sé ráðstafað að vild ef lögbært yfirvald í heimaríki starfstengds eftirlaunasjóðs fer fram á slíkt.
	Vörsluaðili skal skipaður með skriflegu samkomulagi. Í samningnum skal mælt fyrir um miðlun upplýsinga sem vörsluaðili þarf til að geta sinnt störfum sínum samkvæmt lögum þessum og öðrum lögum eða reglugerðum þarf að lútandi.
	Starfstengdur eftirlaunasjóður og vörsluaðili skulu sinna verkefnum samkvæmt 24. og 25. gr. laganna af heiðarleika, heilindum, fagmennsku og í þágu sjóðfélaga og eftirlaunaþega.
	Vörsluaðili skal ekki stunda aðra þá starfsemi sem valdið getur hættu á hagsmunaárekstrum á milli starfstengds eftirlaunasjóðs, sjóðfélaga hans og eftirlaunaþega. Vörsluaðili ber ábyrgð á að gæta aðskilnaðar starfa sinna sem valdið geta hagsmunaárekstrum, þeir skilgreindir, stjórnað, vaktaðir og birtir með viðeigandi hætti fyrir stjórn, framkvæmdastjórn og eftirlitsstjórn starfstengds eftirlaunasjóðs sem og sjóðfélögum hans og eftirlaunaþegum.
	Starfstengdur eftirlaunasjóður skal, ef vörsluaðili er ekki skipaður, gera ráðstafanir til að koma í veg fyrir hagsmunaárekstra sem kunna að koma við úrlausn verkefna sem og lausn þeirra.

Til frekari skýringar á innleiðingu:
Innleidd er 33. gr. tilskipunarinnar. Í 1. málsl. 1. mgr. eru innleiddar 1. málsl. 1. mgr. og 2. mgr. tilskipunarinnar. Í 3. málsl. 1. mgr. er 3. mgr. tilskipunarinnar innleiddur.
Ákvæði 2. mgr. felur í sér innleiðingu á 4. mgr . tilskipunarinnar.
Ákvæði 3. mgr. felur í sér innleiðingu á 5. mgr. tilskipunarinnar.
Ákvæði 4. mgr. felur í sér innleiðingu á 6. mgr. tilskipunarinnar.
Ákvæði 5. mgr. felur í sér innleiðingu á 7. mgr. tilskipunarinnar.
Ákvæði 6. mgr. felur í sér innleiðingu á 8. mgr. tilskipunarinnar.


	34. gr. Varsla eigna og bótaábyrgð vörsluaðila.
1.	Ef eignir stofnunar um starfstengdan lífeyri, sem tengjast lífeyriskerfi sem samanstendur af fjármálagerningum sem má hafa í vörslu, eru faldar vörsluaðila til varðveislu skal vörsluaðilinn hafa í vörslu sinni alla fjármálagerninga sem hægt er að skrá á fjármálagerningareikning sem stofnað er til í bókhaldi vörsluaðila og alla fjármálagerninga sem hægt er að afhenda vörsluaðila á áþreifanlegu formi.
Í því skyni skal vörsluaðili tryggja að allir fjármálagerningar sem hægt er að skrá á fjármálagerningareikning sem stofnað er til í bókhaldi vörsluaðila séu skráðir á aðgreinda reikninga í bókhaldi vörsluaðila í samræmi við reglurnar sem mælt er fyrir um í tilskipun 2014/65/ESB, sem stofnað er til í nafni stofnunarinnar um starfstengdan lífeyri til að hægt sé að auðkenna með skýrum hætti að þeir tilheyri ætíð stofnuninni um starfstengdan lífeyri eða sjóðfélögum og lífeyrisþegum lífeyriskerfisins.
2.	Ef eignir stofnunar um starfstengdan lífeyri sem tengjast lífeyriskerfi samanstanda af öðrum eignum en þeim sem um getur í 1. mgr. skal vörsluaðili sannreyna að stofnunin um starfstengdan lífeyri sé eigandi eignanna og skal halda skrá yfir þessar eignir. Sannprófunin skal gerð á grundvelli upplýsinga eða skjala sem stofnunin um starfstengdan lífeyri lætur í té og, ef hægt er, á grundvelli ytri sönnunargagna. Vörsluaðili skal sjá til þess að skráin sé uppfærð.
3.	Aðildarríkin skulu tryggja að vörsluaðili beri ábyrgð gagnvart stofnuninni um starfstengdan lífeyri og sjóðfélögum og lífeyrisþegum vegna tjóns sem hann bakar þeim með óafsakanlegri vanrækslu á skyldum sínum eða með því að sinna þeim illa.
4.	Aðildarríkin skulu tryggja að það breyti ekki ábyrgð vörsluaðila sem um getur í 3. mgr. þótt hann hafi falið þriðja aðila einhverjar eða allar eignir sem honum hefur verið falið að varðveita.
5.	Ef vörsluaðili er ekki tilnefndur vegna vörslu eigna skal þess að minnsta kosti krafist að stofnanir um starfstengdan lífeyri, að minnsta kosti:
a)	tryggi að fjármálagerningar njóti viðeigandi umhyggju og verndar,
b)	haldi skrár sem geri stofnuninni um starfstengdan lífeyri kleift að auðkenna allar eignir hvenær sem er og án tafar,
c)	geri nauðsynlegar ráðstafanir til að koma í veg fyrir hagsmunaárekstra í tengslum við varðveislu eigna,
d)	upplýsi lögbær yfirvöld, samkvæmt beiðni, með hvaða hætti eignirnar eru varðveittar.

	25. gr.
                  Varsla eigna og bótaábyrgð vörsluaðila,
Ef eignir starfstengds eftirlaunasjóðs sem tengjast réttindakerfi sjóðsins eru faldar vörsluaðila til umsjónar skal vörsluaðilinn varsla alla fjármálagerninga á vörslureikningi sem stofnaður er í bókhaldi hans sem og aðra fjármálagernina sem sjóðnum er heimilt er að afhenda vörsluaðila. Vörsluaðilinn skal tryggja að fjármálagerningar starfstengds eftirlaunasjóðs sem varðveittir eru hjá vörsluaðila séu aðgreindir í bókhaldi vörsluaðilans í samræmi við reglur laga um markaði fyrir fjármálagerninga, nr. 115/2021. 
Ef um aðrar eignir starfstengds eftirlaunasjóðs er að ræða en um getur í 1. mgr. skal vörsluaðili sannreyna að sjóðurinn sé eigandi eignanna og halda sérstaka skrá um þær. Starfstengdur eftirlaunasjóði ber að færa sönnun fyrir því að hann sé raunverulegur eigandi eignanna. Vörsluaðila ber að uppfæra skránna reglulega. 
Vörsluaðili ber ábyrgð gagnvart starfstengdum lífeyrissjóði, sjóðfélögum hans og eftirlaunaþegum vegna tjóns sem hann bakar þeim með vanrækslu á skyldum sínum. Hið sama gildir þótt vörsluaðili feli þriðja aðila að hluta eða öllu leyti eignir sem honum hefur verið falið að varðveita.
Tilnefnir starfstengdur eftirlaunasjóður ekki vörsluaðila skal sjóðurinn meðal annars;
a. tryggja að varsla á fjármálagerningum sé tilhlýðileg sem og að aðgætni sé tryggð við vörslu þeirra, 
b. halda skrár þar sem unnt er að auðkenna allar eignir sjóðsins,
c. gera nauðsynlegar ráðstafanir til að koma í veg fyrir hagsmunaárekstra í tengslum við varðveislu eigna,
d. upplýsa Fjármálaeftirlitið, að beiðni þess, með hvaða hætti eignir sjóðsins eru varðveittar.

Til frekari skýringar á innleiðingu:
Ákvæðið innleiðir 34. gr. tilskipunarinnar. Ákvæðið er samhljóða tilskipuninni. Þó eru 3. og 4. tölul. tilskipunarinnar settir saman í eina mgr. sem verður 3. mgr. ákvæðisins.

	35. gr. Eftirlitsskyldur.
1.	Til viðbótar við verkefnin sem um getur í 1. og 2. mgr. 34. gr. skal vörsluaðili sem hefur verið tilnefndur til að sinna eftirlitsskyldum:
a)	framkvæma fyrirmæli stofnunarinnar um starfstengdan lífeyri nema þau brjóti í bága við landslög eða reglur stofnunarinnar um starfstengdan lífeyri,

b)	tryggja að í viðskiptum með eignir stofnunar um starfstengdan lífeyri sem tengjast lífeyriskerfi sé endurgjald greitt stofnuninni um starfstengdan lífeyri innan eðlilegra tímamarka og
c)	tryggja að tekjur af eignum séu notaðar í samræmi við reglur stofnunarinnar um starfstengdan lífeyri.
2.	Heimaaðildarríki stofnunarinnar um starfstengdan lífeyri getur, þrátt fyrir 1. mgr., ákveðið aðrar eftirlitsskyldur sem vörsluaðilinn skal sinna.
3.	Ef vörsluaðili er ekki tilnefndur til að sinna eftirlitsskyldum skal stofnun um starfstengdan lífeyri setja verklagsreglur sem tryggja að verkefnin, sem annars myndu falla undir eftirlit vörsluaðila, séu framkvæmd á tilhlýðilegan hátt innan stofnunarinnar um starfstengdan lífeyri.

	26. gr.
Eftirlitsskyldur  vörsluaðila.
Auk þeirra verkefna sem um getur í 1. og 2. mgr. 24. gr. skal vörsluaðili sem skipaður er til að hafa umsjón með eignum starfstengds eftirlaunasjóðs:
a. fara að fyrirmælum starfstengds eftirlaunasjóðs nema þau stangist á við lög eða reglur sjóðsins,
b. tryggja að endurgjald sé greitt til starfstengds eftirlaunasjóðs innan eðlilegra tímamarka þegar átt hafa sér stað viðskipti með eignir sjóðsins og
c. tryggja að tekjur af eignum séu notaðar í samræmi við reglur sjóðsins. 
Þrátt fyrir 1. mgr. getur heimaríki starfstengds eftirlaunasjóðs ákveðið önnur umsjónarverkefni sem vörsluaðila ber að sinna. 
Ef enginn vörsluaðili er ekki skipaður til umsjónarstarfa skal starfstengdur eftirlaunasjóður annast verklag sem tryggir að þau verkefni, sem annars myndu falla undir eftirlit vörsluaðila, séu framkvæmd á tilhlýðilegan hátt innan sjóðsins.

Til frekari skýringar á innleiðingu:
Ákvæðið innleiðir 35. gr. tilskipunarinnar. Ákvæðið er samhljóða tilskipuninni.

	IV. Bálkur. UPPLÝSINGAR SEM BER AÐ VEITA VÆNTANLEGUM SJÓÐFÉLÖGUM OG LÍFEYRISÞEGUM.
	

	1.kafli. Almenn ákvæði.
	

	36. gr. Meginreglur
1.	Aðildarríkin skulu, að teknu tilliti til eðlis lífeyriskerfisins sem sett hefur verið á laggirnar, tryggja að sérhver stofnun um starfstengdan lífeyri sem er skráð og veitt hefur verið starfsleyfi fyrir á yfirráðasvæðum þeirra:
a)	veiti væntanlegum sjóðfélögum að lágmarki þær upplýsingar sem settar eru fram í 41. gr.,
b)	veiti sjóðfélögum að lágmarki þær upplýsingar sem settar eru fram í 37.–40. gr., 42. og 44. gr. og
c)	veiti lífeyrisþegum að lágmarki upplýsingarnar sem settar eru fram í 37., 43. og 44. gr.
2.	Upplýsingarnar sem um getur í 1. mgr. skulu:
a)	uppfærðar reglulega;
b)	skrifaðar með skýrum hætti, á skýru, gagnorðu og skiljanlegu máli án þess að gripið sé til fagmáls og tæknilegra hugtaka þar sem unnt er að nota orð úr daglegu máli í staðinn,
c)	ekki vera villandi og tryggja skal samræmi í orðaforða og innihaldi,
d)	þannig fram settar að auðvelt sé að lesa þær,
e)	vera aðgengilegar á opinberu tungumáli aðildarríkisins þar sem félagsmála- og vinnulöggjöf sem tengist starfstengdum lífeyriskerfum á við um viðkomandi lífeyriskerfi og
f)	gerðar aðgengilegar fyrir væntanlega sjóðfélaga, sjóðfélaga og lífeyrisþega án endurgjalds með rafrænum hætti, m.a. á varanlegum miðli eða á vefsetri eða á pappír.
3.	Aðildarríkin geta samþykkt eða viðhaldið frekari ákvæðum varðandi upplýsingar sem ber að veita væntanlegum sjóðfélögum, sjóðfélögum og lífeyrisþegum.
	27. gr.
Upplýsingagjöf til sjóðfélaga o.fl..
     Fjármálaeftirlitið skal tryggja að starfstengdur eftirlaunasjóður sem veitt hefur verið starfsleyfi hér á landi veiti:
a. væntanlegum sjóðfélögum upplýsingar samkvæmt 33. gr.
b. virkum og óvirkum sjóðfélögum upplýsingar samkvæmt 29.-32. gr., 34. og 36.-38. gr. og 
c. eftirlaunaþegum upplýsingar samkvæmt 29. gr., 35.-36.-38. gr.
Upplýsingar sem um getur í 1. mgr. skulu:
a. uppfærðar reglulega,
b. vera skýrar og hnitmiðaðar,
c. ekki vera villandi og að samræmi sé í orðaforða og innihaldi texta,
d. vera auðveldar aflestrar,
e. vera á íslensku og
f. vera aðgengilegar væntanlegum sjóðfélögum, sjóðfélögum og eftirlaunaþegum að kostnaðarlausu á rafrænu formi, til að mynda á varanlegum miðli eða á vefsetri, eða á pappírsformi.
    Seðlabanki Íslands er heimilt að setja frekari reglur um upplýsingagjöf.

Til frekari skýringar á innleiðingu:
Ákvæðið innleiðir 36. gr. tilskipunarinnar. Ákvæðið er samhljóða tilskipuninni.


	37. gr. Almennar upplýsingar um lífeyriskerfið.
1.	Aðildarríkin skulu, að því er varðar sérhverja stofnun um starfstengdan lífeyri sem er skráð eða veitt hefur verið starfsleyfi fyrir á yfirráðasvæðum þeirra, tryggja að sjóðfélagar og lífeyrisþegar séu nægilega vel upplýstir um lífeyriskerfi sín sem stofnunin um starfstengdan lífeyri starfrækir, einkum varðandi:
a)	heiti stofnunarinnar um starfstengdan lífeyri, aðildarríkið þar sem stofnunin um starfstengdan lífeyri er skráð eða veitt hefur verið starfsleyfi fyrir og heiti lögbærs yfirvalds hennar,

b)	réttindi og skyldur þeirra aðila sem eiga aðild að lífeyriskerfinu,
c)	upplýsingar um fjárfestingarsniðið,
d)	eðli fjárfestingaráhættunnar sem sjóðfélagar og lífeyrisþegar bera,
e)	skilyrðin sem varða fulla ábyrgð eða hlutaábyrgð samkvæmt lífeyriskerfinu eða tiltekin réttindi eða, ef ábyrgð er ekki veitt samkvæmt lífeyriskerfinu, yfirlýsingu þess efnis,
f)	kerfi sem verndar uppsöfnuð réttindi eða kerfi til lækkunar bóta, ef við á,
g)	upplýsingar um fyrri árangur fjárfestinga sem tengjast lífeyriskerfinu í fimm ár að lágmarki ef sjóðfélagar bera fjárfestingaráhættu eða geta tekið ákvarðanir um fjárfestingar, eða í öll þau ár sem kerfið hefur verið starfrækt ef það er í minna en fimm ár,
h)	kostnaðaruppbyggingu sem sjóðfélagar og lífeyrisþegar bera að því er varðar kerfi sem veita ekki tiltekin réttindi,
i)	valkostina sem sjóðfélögum og lífeyrisþegum stendur til boða í tengslum við útgreiðslu eftirlauna þeirra,
j)	frekari upplýsingar um fyrirkomulag við flutning lífeyrisréttinda eigi sjóðfélagi rétt á slíkum flutningi.
2.	Sjóðfélagar skulu, að því er varðar kerfi þar sem sjóðfélagar bera fjárfestingaráhættu og þar sem þeim stendur til boða fleiri en einn valkostur með mismunandi fjárfestingasniði, vera upplýstir um skilyrði varðandi þá fjárfestingarkosti sem í boði eru og, eftir því sem við á, sjálfgefna fjárfestingarkostinn og reglu lífeyriskerfisins um að úthluta tilteknum sjóðfélaga fjárfestingarkost.
3.	Sjóðfélagar og lífeyrisþegar eða fulltrúar þeirra skulu fá allar viðeigandi upplýsingar um breytingar á reglum lífeyriskerfis innan hæfilegs tíma. Stofnanir um starfstengdan lífeyri skulu að auki gera sjóðfélögum og lífeyrisþegum grein fyrir því hvaða áhrif verulegar breytingar á vátryggingaskuld hafa á þá.
4.	Stofnanir um starfstengdan lífeyri skulu gera þær almennu upplýsingar um lífeyriskerfið, sem settar eru fram í þessari grein, aðgengilegar.
	28. gr.
Almennar upplýsingar um lífeyriskerfið.
     Fjármálaeftirlitið skal tryggja að sjóðfélagar og lífeyrisþegar starfstengds eftirlaunasjóðs séu nægjanlega upplýstir um það réttindakerfi sem sjóðurinn starfrækir, einkum með tilliti til:
a. heiti sjóðsins, hvar hann er skráður eða hefur verið veitt starfsleyfi og eftirlitsaðila sjóðs,
b. réttindi og skyldur sem aðilar lífeyrissjóðsins hafa,
c. upplýsingar um fjárfestingarstefnu,
d. eðli fjárfestingaráhættu sem sjóðfélagar og lífeyrisþegar bera,
e. skilyrði fyrir tryggingu að hluta eða í heild eða að því er varðar tiltekið bótastig eða, ef trygging er ekki veitt samkvæmt réttindakerfinu, skýringu þess efnis,
f. kerfi sem vernda áunnin réttindi eða kerfi til lækkunar bóta, ef við á,
g. þegar sjóðfélagar bera fjárfestingaráhættu eða geta tekið fjárfestingarákvarðanir, upplýsingar um sögulega ávöxtun af fjárfestingum sjóðsins að lágmarki síðastliðin fimm ár eða þau ár sem hann hefur varið starfræktur ef það tímabil er skemmra en fimm ár. 
h. uppbygging kostnaðar sem sjóðfélagar og lífeyrisþegar bera þegar um er að ræða kerfi sem veitir ekki tiltekin réttindi,
i. val sjóðfélaga og lífeyrisþega við útgreiðslu eftirlauna,
j. upplýsingar um fyrirkomulag við flutning lífeyrisréttinda eigi sjóðfélagi rétt á slíkum flutningi.
	Sjóðfélagar skulu, þegar um er að ræða réttindakerfi þar sem sjóðfélagar bera fjárfestingaráhættu og þegar þeim stendur til boða fleiri en ein fjárfestingarleið, vera upplýstir um skilyrði varðandi þá fjárfestingarkosti sem í boði eru og, þar sem við á, skilyrði fjárfestingarleiðar sem ekki eru valkvæð.
	Sjóðfélagar og eftirlaunaþegar eða fulltrúar þeirra skulu fá allar viðeigandi upplýsingar um breytingar á reglum réttindakerfis innan hæfilegs tíma. Þá ber starfstengdum eftirlaunasjóði að veita sjóðfélögum og lífeyrisþegum upplýsingar um hvernig verulegar breytingar á vátryggingaskuld hafa á þá.
	Starfstengdur eftirlaunasjóður ber að hafa upplýsingar sem kveðið er á um í ákvæðinu aðgengilegar.

Til frekari skýringar á innleiðingu:
Ákvæðið innleiðir 37. gr. tilskipunarinnar. Ákvæðið er samhljóða tilskipuninni.



	2. kafli. Greinargerð um lífeyrisréttindi og viðbótarupplýsingar.
	

	38. gr. Almenn ákvæði.
1.	Aðildarríkin skulu krefjast þess að stofnanir um starfstengdan lífeyri semji greinargott skjal með lykilupplýsingum fyrir hvern sjóðfélaga þar sem tekið er tillit til sérstaks eðlis landsbundinna lífeyriskerfa og viðeigandi löggjafar á sviði félags-, atvinnu- og skattamála („greinargerð um lífeyrisréttindi“). Í titli skjalsins skulu koma fyrir orðin „greinargerð um lífeyrisréttindi“.
2.	Dagsetningin sem upplýsingarnar í greinargerðinni um lífeyrisréttindi vísa til skal vera sett fram með áberandi hætti.
3.	Aðildarríkin skulu krefjast þess að upplýsingarnar í greinargerðinni um lífeyrisréttindi séu réttar, uppfærðar og að allir sjóðfélagar geti nálgast þær endurgjaldslaust, að minnsta kosti árlega, með rafrænum hætti, þ.m.t. á varanlegum miðli eða á vefsetri eða á pappír. Láta skal sjóðfélögum í té eintak á pappír, óski þeir eftir því, til viðbótar við þær upplýsingar sem eru afhentar með rafrænum hætti.
4.	Allar verulegar breytingar á upplýsingum í greinargerðinni um lífeyrisréttindi samanborið við fyrra ár skulu koma skýrt fram.
5.	Aðildarríkin skulu setja fram reglur til að ákvarða forsendur fyrir spárnar sem um getur í d-lið 1. mgr. 39. gr. Beita skal þeim reglum gagnvart stofnunum um starfstengdan lífeyri til að ákvarða, eftir því sem við á, árlegt nafnvirði arðsemi fjárfestinga, árlega verðbólgu og framtíðarlaunaþróun.

	29. gr.
Yfirlit um lífeyrisréttindi.
    Starfstengdur eftirlaunasjóður skal útbúa yfirlitsskjal fyrir hvern sjóðfélaga þar sem fram koma upplýsingar um fjárhæð greiddra iðgjalda, greiðslutímabil, áunnin réttindi væntanleg lífeyrisréttindi, svo og þau atriði sem geta haft áhrif á rétt til lífeyris. Í skjalinu skal jafnframt vera að finna upplýsingar um uppbyggingu kerfisins sem og þá löggjöf sem gildir um réttindakerfið. Í yfirliti skal tilgreint tímabil upplýsinga. 
Fjármálaeftirlitið skal krefjast þess að upplýsingar í yfirlitsskjali um lífeyrisréttindi séu réttar, uppfærðar og að allir sjóðfélagar geti nálgast þær endurgjaldslaust að minnsta kosti árlega á rafrænu formi, þar með talið á varanlegum miðli eða á vefsetri, eða á pappírsformi, óski sjóðfélagi eftir því. Allar verulegar breytingar á upplýsingum um lífeyrisréttindi næst liðins árs skulu koma fram í yfirlitsskjali.
	Seðlabanki Íslands er heimilt að setja reglur til að ákvarða forsendur fyrir spár sem mælt er fyrir um í d-lið 1. mgr. 30. gr. Starfstengdum eftirlaunasjóði ber að fara að reglum bankans við ákvörðun árlegrar nafnávöxtunar fjárfestinga, árlega verðbólgu og framtíðarlaunaþróun. 

Til frekari skýringar á innleiðingu:
Innleidd er 38. gr. tilskipunarinnar. 
Ákvæði 1. mgr. innleiðir 1. og 2. mgr. 
Ákvæði 2. mgr. innleiðir 3. og 4. mgr.
Ákvæði 3. mgr. innleiðir 5. mgr.

	39. gr. Greinargerð um lífeyrisréttindi.
1.	Í greinargerð um lífeyrisréttindi skulu að minnsta kosti eftirtaldar upplýsingar koma fram fyrir sjóðfélaga:
a)	persónuupplýsingar um sjóðfélagann, þ.m.t. skýrar upplýsingar um lögboðinn eftirlaunaaldur, eftirlaunaaldurinn sem mælt er fyrir um í lífeyriskerfinu eða sem stofnun um starfstengdan lífeyri áætlar eða eftirlaunaaldurinn sem sjóðfélaginn ákveður, eftir því sem við á,
b)	heiti stofnunarinnar um starfstengdan lífeyri og heimilisfang hennar og tilgreining á lífeyriskerfi sjóðfélagans,
c)	eftir því sem við á, upplýsingar um fulla ábyrgð eða hlutaábyrgð samkvæmt lífeyriskerfinu og ef við á, hvar frekari upplýsingar er að finna,
d)	upplýsingar um spár um lífeyri á grundvelli eftirlaunaaldurs eins og hann er tilgreindur í a-lið og fyrirvari um að þessar spár kunni að vera frábrugðnar endanlegu virði móttekins lífeyris. Ef spár um lífeyrisgreiðslur byggjast á efnahagslegum sviðsmyndum skulu þær upplýsingar einnig innihalda bestu sviðsmyndina og óhagstæða sviðsmynd, að teknu tilliti til sérstaks eðlis lífeyriskerfisins,
e)	heiti stofnunarinnar um starfstengdan lífeyri og heimilisfang hennar og tilgreining á lífeyriskerfi sjóðfélagans,
f)	upplýsingar um framlög sem aðildarfyrirtækið og sjóðfélaginn hafa greitt til lífeyriskerfisins, að minnsta kosti síðustu tólf mánuði, að teknu tilliti til sérstaks eðlis lífeyriskerfisins,
g)	sundurliðun á kostnaði sem stofnunin um starfstengdan lífeyri dregur frá, að minnsta kosti undanfarna tólf mánuði,
h)	upplýsingar um fjármögnunarstig lífeyriskerfisins í heild.
2.	Aðildarríkin skulu, í samræmi við 60. gr., miðla bestu starfsvenjum að því er varðar snið og innihald greinargerðarinnar um lífeyrisréttindi.

	30. gr.
Yfirlitsskjal um lífeyrisréttindi.
	Í yfirlitsskjali starfstengds eftirlaunasjóðs til sjóðfélaga skulu m.a. koma fram eftirfarandi upplýsingar:
a. nafn og kennitala sjóðfélaga auk upplýsinga um eftirlaunaaldur,
b. heiti og heimilisfang starfstengds eftirlaunasjóðs auk upplýsinga um lífeyrisáætlun sjóðfélaga, 
c. upplýsingar um áfallalífeyri sem réttindakerfið býður upp á,
d. upplýsingar um væntanleg lífeyrisréttindi auk upplýsinga um hvaða þættir kunni að hafa áhrif til breytinga,
e. upplýsingar um áunnin réttindi,
f. upplýsingar um greidd iðgjöld síðustu 12 mánaða,
g. sundurliðun á kostnaði sem sjóður hefur dregið frá iðgjöldum sjóðfélaga,
h. upplýsingar um fjárfestingarkosti lífeyriskerfisins í heild.
        Starfstengdur eftirlaunasjóður skal í yfirlitskjali veita sjóðfélaga eins nákvæmar upplýsingar í yfirlitsskjali og kostur er hverju sinni.

Til frekari skýringar á innleiðingu:
Ákvæðið innleiðir 39. gr. tilskipunarinnar. Ákvæðið er samhljóða tilskipuninni.


	40. gr. Viðbótarupplýsingar.
1.	Í greinargerð um lífeyrisréttindi skal tilgreint hvar og hvernig unnt sé að afla viðbótarupplýsinga, m.a.:
a)	frekari hagnýtra upplýsinga um þá valkosti sem sjóðfélögum stendur til boða samkvæmt lífeyriskerfinu,
b)	upplýsinganna sem tilgreindar eru í 29. og 30. gr.,
c)	eftir því sem við á, upplýsinga um forsendurnar sem notaðar eru við útreikning á fjárhæðum í formi lífeyris, einkum að því er varðar lífeyrisiðgjöld, tegund veitanda og tímalengd lífeyrisins,
d)	upplýsinga um fjárhæð réttindagreiðslna ef um er að ræða starfslok.
2.	Að því er varðar kerfi þar sem sjóðfélagar bera áhættu vegna fjárfestinga og þar sem fjárfestingarvalkostur er lagður á sjóðfélaga með sérstakri reglu sem tekin er fram í lífeyriskerfinu skal í greinargerðinni um lífeyrisréttindi tilgreina hvar unnt sé nálgast viðbótarupplýsingar.

	31. gr.
Viðbótarupplýsingar.
	Í yfirlitsskjali starfstengds eftirlaunasjóðs til sjóðfélaga skulu koma fram upplýsingar hvar og hvernig sjóðfélaginn getur aflað sér viðbótarupplýsinga um m.a.:
a. hagnýtar upplýsingar um val sjóðfélaga,
b. upplýsingar um ársreikning og fjárfestingarstefnu starfstengds eftirlaunasjóðs,
c. upplýsingar um þær forsendur sem liggja að baki útreikningi ellilífeyris.
d. upplýsingar um fjárhæð réttindagreiðslna við starfslok.
Ef sjóðfélagi ber fjárfestingaráhættu og hefur ekki val um fjárfestingarkosti iðgjalda sinna skal starfstengdur eftirlaunasjóður tilgreina í yfirlitsskjali hvar sjóðfélaginn getur aflað sér frekari upplýsinga. 

Til frekari skýringar á innleiðingu:
Ákvæðið innleiðir 40. gr. tilskipunarinnar. Ákvæðið er samhljóða tilskipuninni.


	3. kafli.  Aðrar upplýsingar og skjöl sem leggja skal fram.
	

	41. gr. Upplýsingar sem ber að veita væntanlegum sjóðfélögum.
1.	Aðildarríkin skulu gera kröfu um að stofnanir um starfstengdan lífeyri tryggi að væntanlegir sjóðfélagar sem eru ekki sjálfkrafa skráðir í lífeyriskerfi séu, áður en þeir skrá sig í það lífeyriskerfi, upplýstir um:
a)	alla valkosti sem skipta máli og sem þeim stendur til boða, m.a. fjárfestingarkosti,

b)	séreinkenni lífeyriskerfisins sem skipta máli, m.a. um tegund lífeyrisins,
c)	upplýsingar um hvort og hvernig hugað sé að þáttum á sviði umhverfismála, loftslags- og félagsmála og að stjórnunarháttum fyrirtækja í fjárfestingarstefnunni og
d)	hvar unnt sé að nálgast frekari upplýsingar.
2.	Ef sjóðfélagar bera áhættu af fjárfestingum eða geta tekið ákvarðanir um fjárfestingar skal veita væntanlegum sjóðfélögum upplýsingar um fyrri frammistöðu fjárfestinga sem tengjast lífeyriskerfinu að minnsta kosti fimm ár aftur í tímann eða öll þau ár sem kerfið hefur verið starfrækt ef það er skemur en fimm ár og upplýsingar um uppbyggingu kostnaðar sem sjóðfélagar og lífeyrisþegar bera.
3.	Aðildarríkin skulu gera kröfu um að stofnanir um starfstengdan lífeyri tryggi að væntanlegir sjóðfélagar sem eru sjálfkrafa skráðir í lífeyriskerfi séu strax að lokinni skráningu upplýstir um:
a)	alla valkosti sem skipta máli og sem þeim stendur til boða, m.a. fjárfestingarkosti,
b)	séreinkenni lífeyriskerfisins sem skipta máli, m.a. um tegund lífeyrisins,
c)	upplýsingar um hvort og hvernig hugað sé að þáttum á sviði umhverfismála, loftslags- og félagsmála og að stjórnunarháttum fyrirtækja í fjárfestingarstefnunni og
d)	hvar unnt sé að nálgast frekari upplýsingar.

	32. gr. 
Upplýsingar til nýrra sjóðfélaga.
Starfstengdur eftirlaunasjóður skal upplýsa nýja sjóðfélaga um:
a. alla valkosti sem sjóðfélagi hefur, m.a. fjárfestingarkosti,
b. hvað felst í réttindakerfi sjóðs, þ.á m. um áfallalífeyri,
c. hvort og hvernig tekið sé tilliti til umhverfis-, loftslags- og félagslegra þátta í fjárfestingarstefnu sjóðs sem og stjórnarhátta fyrirtækja,
d. hvar unnt sé að nálgast frekari upplýsingar um réttindakerfi sjóðs.
   Þegar sjóðfélagar bera áhættu af fjárfestingum eða geta valið á milli mismunandi fjárfestingaleiða skal sjóður veita væntanlegum sjóðfélögum upplýsingar um sögulega ávöxtun af fjárfestingum tengdum lífeyrisáætlun síðastliðin fimm ár eða þau ár sem lífeyrissjóðurinn hefur verið starfræktur, ef það er skemur en fimm ár, auk upplýsinga um uppbyggingu kostnaðar sem sjóðfélagar og lífeyrisþegar bera.
	Starfstengdur eftirlaunasjóður skal upplýsa sjóðfélaga sem ekki hafa val um lífeyrissjóð um:
a. hvaða valkostir þeim stendur til boða, þar með talið fjárfestingarkosti, 
b. hvað felst í réttindakerfi sjóðs, þ.á m. um áfallalífeyri,
c. hvort og hvernig tekið sé tilliti til umhverfis-, loftslags- og félagslegra þátta í fjárfestingarstefnu sjóðs sem og stjórnarhátta fyrirtækja,
d. hvar unnt sé að nálgast frekari upplýsingar um réttindakerfi sjóðs.

Til frekari skýringar á innleiðingu:
Ákvæðið innleiðir 41. gr. tilskipunarinnar. Ákvæðið er samhljóða tilskipuninni.


	42. gr. Upplýsingar sem ber að veita sjóðfélögum í aðdraganda lífeyristöku.
Stofnanir um starfstengdan lífeyri skulu, til viðbótar við greinargerðina um lífeyrisréttindi, afhenda sérhverjum sjóðfélaga upplýsingar um útgreiðslukosti sem eru í boði við töku lífeyris, tímanlega áður en hann nær lífeyrisaldri sem tilgreindur er í a-lið 1. mgr. 39. gr., eða að beiðni sjóðfélagans.

	33. gr.
Upplýsingar til væntanlegra lífeyrisþega.
Starfstengdur eftirlaunasjóður skal auk yfirlitsskjals um lífeyrisréttindi afhenda sjóðfélaga sem nálgast eftirlaunaaldur tímanlega upplýsingar um útgreiðslureglur sem í gildi eru við töku ellilífeyris.

Til frekari skýringar á innleiðingu:
Ákvæðið innleiðir 42. gr. tilskipunarinnar. Ákvæðið er samhljóða tilskipuninni.


	43. gr. Upplýsingar sem ber að veita lífeyrisþegum á útgreiðslutímabilinu.
1.	Aðildarríkin skulu gera kröfu um að stofnanir um starfstengdan lífeyri veiti lífeyrisþegum reglulega upplýsingar um væntanlegan lífeyri og samsvarandi útgreiðslukosti.
2.	Stofnanir um starfstengdan lífeyri skulu upplýsa lífeyrisþega án tafar eftir að tekin hefur verið ákvörðun sem leiðir til lækkunar á væntanlegum lífeyri og þremur mánuðum áður en þeirri ákvörðun er hrundið í framkvæmd.
3.	Aðildarríkin skulu, þegar lífeyrisþegar bera verulega áhættu af fjárfestingum á útgreiðslutímabilinu, tryggja að lífeyrisþegum berist viðeigandi upplýsingar með reglubundnum hætti.

	34. gr.
Upplýsingar til eftirlaunaþega.
    Starfstengur eftirlaunasjóður ber að veita lífeyrisþega reglulegar upplýsingar um væntan lífeyri og útgreiðslureglur hans.
    Starfstengdum eftirlaunasjóði ber að tilkynna lífeyrisþega um skerðingar á lífeyrisgreiðslum án tafar. Tilkynningin skal koma fram þremur mánuðum áður en framkvæmdin tekur gildi. 
    Þegar eftirlaunaþegi ber verulega áhættu af fjárfestingu iðgjalda skal starfstengdur eftirlaunasjóður upplýsa hann með reglubundnum hætti um breytingar sem kunna að verða.

Til frekari skýringar á innleiðingu:
Ákvæðið innleiðir 43. gr. tilskipunarinnar. Ákvæðið er samhljóða tilskipuninni.


	44. gr. Viðbótarupplýsingar sem ber að veita sjóðfélögum og lífeyrisþegum samkvæmt beiðni.
Stofnun um starfstengdan lífeyri skal, að beiðni sjóðfélaga, lífeyrisþega eða fulltrúa þeirra, veita eftirfarandi upplýsingar:
a)	ársreikningana og ársskýrslurnar, sem um getur í 29. gr., eða, ef stofnun um starfstengdan lífeyri ber ábyrgð á fleiri en einu kerfi, þá ársreikninga og þær ársskýrslur sem tengjast tilteknu lífeyriskerfi,

b)	greinargerð um meginreglur um fjárfestingarstefnu, sem um getur í 30. gr.,
c)	allar frekari upplýsingar um forsendurnar sem eru notaðar til að gera spárnar sem um getur í d-lið 1. mgr. 39. gr.

	35. gr.
Viðbótarupplýsingar til sjóðfélaga og lífeyrisþega. 
    Starfstengdum eftirlaunasjóði ber að beiðni sjóðfélaga, lífeyrisþega eða fulltrúa þeirra að veita eftirfarandi upplýsingar:
a. um ársreikninga og ársskýrslu viðkomandi réttindakerfis,
b. um meginreglur um fjárfestingarstefnu,
c. um forsendur sem notaðar eru við útreikning ellilífeyris og þættir sem kunni að hafa áhrif til breytinga.

Til frekari skýringar á innleiðingu:
Ákvæðið innleiðir 44. gr. tilskipunarinnar. Ákvæðið er samhljóða tilskipuninni.


	V. BÁLKUR. VARFÆRNISEFTIRLIT
	

	1. kafli.  Almennar reglur um varfærniseftirlit
	

	45. gr. Meginmarkmiðið með varfærniseftirliti
1.	Meginmarkmiðið með varfærniseftirliti er að vernda réttindi sjóðfélaga og lífeyrisþega og að tryggja stöðugleika og styrk stofnana um starfstengdan lífeyri.
2.	Aðildarríkin skulu sjá til þess að lögbærum yfirvöldum séu veitt öll nauðsynleg úrræði og að þau búi yfir viðeigandi sérþekkingu, getu, og umboði til að ná fram meginmarkmiðinu með eftirliti sem um getur í 1. mgr.

	                                  36. gr.
                                              Eftirlit.
   Fjármálaeftirlit Seðlabanka Íslands hefur eftirlit með starfstengdum eftirlaunasjóðum og útibúum erlendra starfstengdra eftirlaunasjóða hér á landi samkvæmt lögum þessum og lögum um opinbert eftirlit með fjármálastarfsemi.

37. gr.
Starfsemi stunduð án tilskilinna leyfa.
   Telji Fjármálaeftirlitið að starfsemi sem fellur undir lög þessi sé stunduð án tilskilinna leyfa getur það krafist gagna og upplýsinga hjá viðkomandi aðilum til að ganga úr skugga um hvort svo sé. Getur það krafist þess að slíkri starfsemi sé hætt þegar í stað. Jafnframt er því heimilt að birta opinberlega nöfn aðila sem taldir eru bjóða þjónustu án tilskilinna leyfa.


Til frekari skýringar á innleiðingu:
Ákvæðin eru til innleiðingar á 45.-47. gr. tilskipunarinnar sem mælt er fyrir um í V. bálki um varfærniseftirlit. Ákvæðið er sambærilegt 1. mgr. 29. gr. laga um vátryggingastarfsemi. Kveðið er á um eftirlit í 9. gr. gildandi laga en ákvæði tilskipunarinnar að þessu leyti eru nokkuð frábrugðin því sem mælt var fyrir um í IORP I.
Í aðfararorðum tilskipunarinnar kemur fram að veita ætti lögbærum yfirvöldum nauðsynlegar valdheimildir til að grípa til fyrirbyggjandi ráðstafana eða ráðstafa til úrbóta ef starfstengdur eftirlaunasjóður fer ekki að þeim kröfum sem frumvarpið mælir fyrir um. Tillögum ákvæðisins sem og ákvæðum 37.-38. gr. er ætlað að endurspegla það. 

	46. gr. Umfang varfærniseftirlits
Aðildarríkin skulu sjá til þess að stofnanir um starfstengdan lífeyri falli undir varfærniseftirlit, m.a. eftirlit með eftirfarandi, eftir því sem við á:
a)	skilyrðum varðandi rekstur,
b)	tryggingaskuld,
c)	fjármögnun tryggingaskuldar,
d)	lögboðnu eigin fé,
e)	raunverulegu gjaldþoli,
f)	lágmarksgjaldþoli,
g)	fjárfestingarreglum,
h)	fjárfestingarstýringu,
i)	stjórnkerfi og
j)	upplýsingum sem ber að veita sjóðfélögum og lífeyrisþegum.
	Sjá 36. og 37. gr. 



	47. gr. Almennar meginreglur um varfærniseftirlit
1.	Lögbær yfirvöld í heimaaðildarríkinu skulu bera ábyrgð á varfærniseftirliti með stofnunum um starfstengdan lífeyri.
2.	Aðildarríkin skulu sjá til þess að eftirlit byggist á framsýnni og áhættugrundvallaðri nálgun.
3.	Eftirlit með stofnunum um starfstengdan lífeyri skal vera viðeigandi samsetning af starfsemi utan vettvangs og vettvangsskoðunum.

4.	Eftirlitsheimildum skal beita tímanlega og í réttu hlutfalli við stærð, eðli og umfang starfsemi stofnunar um starfstengdan lífeyri og það hversu flókin hún er.
5.	Aðildarríkin skulu sjá til þess að lögbær yfirvöld taki tilhlýðilegt tillit til hugsanlegra áhrifa aðgerða þeirra á stöðugleika fjármálakerfisins í Sambandinu, einkum þegar um neyðarástand er að ræða.
	Sjá 36. og 37. gr. 


	48. gr. Vald lögbærra yfirvalda til íhlutunar og skyldur þeirra
1.	Lögbær yfirvöld skulu krefjast þess að sérhver stofnun um starfstengdan lífeyri sem er skráð eða veitt hefur verið starfsleyfi fyrir á yfirráðasvæðum þeirra búi yfir traustu stjórnunar- og bókhaldsfyrirkomulagi og fullnægjandi innra eftirlitskerfi.
2.	Með fyrirvara um eftirlitsheimildir lögbærra yfirvalda og rétt aðildarríkja til að kveða á um og beita viðurlögum á sviði refsiréttar skulu aðildarríkin sjá til þess að lögbær yfirvöld þeirra geti beitt stjórnsýsluviðurlögum og öðrum ráðstöfunum sem gilda um öll brot á landsákvæðum sem hrinda þessari tilskipun í framkvæmd og gera nauðsynlegar ráðstafanir til að tryggja að þeim sé framfylgt. Aðildarríkin skulu tryggja að stjórnsýsluviðurlög þeirra og aðrar ráðstafanir séu skilvirkar, í réttu hlutfalli við brotið og hafi varnaðaráhrif.
3.	Aðildarríkjunum er heimilt að ákveða að mæla ekki fyrir um reglur um stjórnsýsluviðurlög samkvæmt þessari tilskipun vegna brota sem falla undir refsiviðurlög samkvæmt landslögum þeirra. Í því tilviki skulu aðildarríki tilkynna framkvæmdastjórninni um viðkomandi hegningarlagaákvæði.
4.	Aðildarríki skulu tryggja að lögbær yfirvöld birti, án ótilhlýðilegrar tafar, öll stjórnsýsluviðurlög eða aðrar ráðstafanir sem beitt hefur verið vegna brota á landsákvæðunum sem leiða þessa tilskipun í lög og sem engin kæra hefur verið lögð fram tímanlega vegna, þ.m.t. upplýsingar um tegund og eðli brotsins og deili á aðilunum sem bera ábyrgð á því. Ef lögbært yfirvald telur að birting auðkenna lögaðilanna eða auðkenna einstaklinganna eða persónuupplýsinga sé ekki í réttu hlutfalli við tilefnið í framhaldi af mati á einstökum tilvikum, sem gert er út frá meðalhófsreglu fyrir birtingu á slíkum gögnum, eða ef birtingin teflir stöðugleika fjármálamarkaða eða yfirstandandi rannsókn í tvísýnu, geta lögbær yfirvöld ákveðið að fresta birtingu, birta ekki, eða birta viðurlögin nafnlaust.
5.	Ákvörðun um að banna starfsemi stofnunar um starfstengdan lífeyri eða takmarka hana skal ítarlega rökstudd og tilkynnt hlutaðeigandi stofnun um starfstengdan lífeyri. Einnig skal tilkynna Evrópsku vátrygginga- og lífeyrissjóðaeftirlitsstofnuninni um þá ákvörðun og skal hún miðla henni til allra lögbærra yfirvalda ef um er að ræða starfsemi sem nær yfir landamæri eins og um getur í 11. gr.
6.	Lögbær yfirvöld geta einnig takmarkað eða bannað frjálsa ráðstöfun stofnunar um starfstengdan lífeyri á eignum sínum, einkum þegar:
a)	stofnun um starfstengdan lífeyri hefur ekki getað myndað fullnægjandi tryggingaskuld vegna starfseminnar í heild eða á ekki nógar eignir til að standa undir tryggingaskuldinni,
b)	stofnun um starfstengdan lífeyri á ekki skyldubundinn viðbótarsjóð.
7.	Í því skyni að verja hagsmuni sjóðfélaga og lífeyrisþega er lögbærum yfirvöldum heimilt að flytja það vald, sem aðilar sem reka stofnun um starfstengdan lífeyri sem er skráð eða sem veitt hefur verið starfsleyfi fyrir á yfirráðasvæðum þeirra hafa í samræmi við lög heimaaðildarríkisins, að öllu leyti eða að hluta, til sérstaks fulltrúa sem er hæfur til að fara með þetta vald.
8.	Lögbær yfirvöld geta bannað eða takmarkað starfsemi stofnunar um starfstengdan lífeyri sem er skráð eða veitt hefur verið starfsleyfi fyrir á yfirráðasvæðum þeirra, einkum ef:
a)	stofnun um starfstengdan lífeyri stendur ekki nægilega vel vörð um hagsmuni sjóðfélaga og lífeyrisþega kerfisins,
b)	stofnun um starfstengdan lífeyri uppfyllir ekki lengur skilyrði fyrir rekstri,
c)	stofnun bregst alvarlega skyldum sem á henni hvíla samkvæmt gildandi reglum,

d)	í því tilviki að starfsemi fari fram yfir landamæri, stofnun um starfstengdan lífeyri virðir ekki kröfur samkvæmt félagsmála- og vinnulöggjöf í gistiaðildarríkinu sem eiga við um starfstengd lífeyriskerfi.
9.	Aðildarríkin skulu tryggja að hægt sé að áfrýja til dómstóla öllum ákvörðunum sem teknar eru um stofnun um starfstengdan lífeyri samkvæmt lögum og stjórnsýslufyrirmælum sem eru samþykkt samkvæmt þessari tilskipun.
	38. gr.
Ráðstafanir Fjármálaeftirlitsins við brotum á lögunum.
Telji Fjármálaeftirlitið að starfsemi starfstengds eftirlaunasjóðs brjóti gegn ákvæðum laga þessara, reglugerðum og reglum settum samkvæmt þeim, staðfestum samþykktum eftirlaunasjóða eða sé að öðru leyti óeðlileg, óheilbrigð eða ótraust getur það veitt viðkomandi sjóði hæfilegan frest til úrbóta, nema brot sé alvarlegt. 
Fjármálaeftirlitið getur krafist þess að tilteknir þættir í starfsemi starftengds eftirlaunasjóða verði takmarkaðir eða stöðvaðir tímabundið í því skyni að koma í veg fyrir háttsemi sem er talin andstæð ákvæðum laga þessara en einkum ef:
a. sjóðurinn verndar ekki með fullnægjandi hætti hagsmuni sjóðfélag og eftirlaunaþega,
b. sjóðurinn uppfyllir ekki lengur skilyrði fyrir starfsleyfi,
c. sjóðurinn vanrækir með alvarlegum hætti skyldur sínar samkvæmt þeim reglum sem gilda um starfsemi hans,
d. um starfsemi í öðru landi er að ræða og sjóðurinn virðir ekki kröfu vinnu- og félagsmálalöggjafar gistiríkis er snerta starfstengdan lífeyri.
Ákvörðun um að takmarka eða stöðva tiltekna þætti í starfsemi starfstengds eftirlaunasjóðs skal ítarlega rökstudd og tilkynnt sjóðnum.
Fjármálaeftirlitið getur krafist kyrrsetningar eigna starfstengds eftirlaunasjóðs reynist sjóðurinn ekki gjaldhæfur að mati Fjármálaeftirlitsins eða eigi stofnunin ekki skyldubundinn varasjóð samkvæmt ákvæðum laga þessara.  
Um eftirlit Fjármálaeftirlitsins gilda, eftir því sem við getur átt, lög um opinbert eftirlit með fjármálastarfsemi. Heimilt er að beita ákvæðum þeirra laga um dagsektir, févíti og leit og hald á gögnum við upplýsingaöflun og eftirlit samkvæmt þessum lögum.

Til frekari skýringar á innleiðingu:
Ákvæðið 1. mgr. er samhljóða 4. mgr. 44. gr. laga nr. 129/1997.
Ákvæði 2. mgr. innleiðir 8. mgr. 48. gr. tilskipunarinnar og er samhljóða 9. gr. gildandi laga um starfstengda eftirlaunasjóði.
Ákvæði 3. mgr. er samhljóða 2. mgr. 9. gr. gildandi laga um starfstengda eftirlaunasjóði. 
Ákvæði 4. mgr. er samhljóða 3. mgr. 9. gr. gildandi laga um starfstengda eftirlaunasjóði
Ákvæði 5. mgr. er samhljóða 45. gr. laga nr. 129/1997. 


	49. gr. Eftirlitsferlar
1.	Aðildarríkin skulu tryggja að lögbær yfirvöld hafi nauðsynlegar heimildir til að endurskoða stefnu, vinnslu og skýrslugjafaraðferðir sem stofnanir um starfstengdan lífeyri hafa komið á fót til að fara að lögum og stjórnsýslufyrirmælum sem voru samþykkt samkvæmt þessari tilskipun, að teknu tilliti til stærðar, eðlis og umfangs starfsemi stofnunarinnar um starfstengdan lífeyri og flækjustigs hennar.
Í þeirri endurskoðun skal taka tillit til þeirra kringumstæðna sem stofnanir um starfstengdan lífeyri starfa í og, ef við á, aðila sem annast útvistað lykilstarfssvið eða aðra starfsemi fyrir þær. Endurskoðunin skal ná yfir eftirfarandi þætti:
a)	mat á gæðakröfum sem tengjast stjórnkerfinu,
b)	mat á áhættu sem stofnun um starfstengdan lífeyri stendur frammi fyrir,
c)	mat á getu stofnunar um starfstengdan lífeyri til að meta og stjórna þeirri áhættu.
2.	Aðildarríkin skulu tryggja að lögbær yfirvöld ráði yfir vöktunartækjum, m.a. álagsprófum, sem gera þeim kleift að greina versnandi fjárhagsleg skilyrði í stofnun um starfstengdan lífeyri og fylgjast með hvernig ráðin er bót á þeim.
3.	Lögbær yfirvöld skulu hafa tilskildar heimildir til að krefjast þess að stofnanir um starfstengdan lífeyri ráði bót á veikleikum eða ágöllum sem koma í ljós í eftirlitsferlinu.
4.	Lögbær yfirvöld skulu ákveða lágmarkstíðni og umfang endurskoðunarinnar og matsins sem mælt er fyrir um í 1. mgr. með hliðsjón af stærð, eðli og umfangi starfsemi viðkomandi stofnunar um starfstengdan lífeyri og flækjustigi hennar.
	Sjá 36. gr. 

	50. gr. Upplýsingar sem ber að veita lögbærum yfirvöldum.
Aðildarríkin skulu tryggja að lögbær yfirvöld hafi, að því er varðar allar stofnanir um starfstengdan lífeyri sem eru skráðar eða veitt hefur verið starfsleyfi fyrir á yfirráðasvæðum þeirra, nauðsynlegar heimildir og úrræði til að:
a)	krefjast þess að stofnunin um starfstengdan lífeyri, stjórn, framkvæmdastjórn eða eftirlitsstjórn stofnunarinnar um starfstengdan lífeyri eða aðilar sem stýra stofnun um starfstengdan lífeyri í reynd eða annast lykilstarfssvið til að veita hvenær sem er upplýsingar um öll viðskiptaleg málefni eða framsenda öll viðskiptaskjöl,
b)	hafa eftirlit með tengslum milli stofnunar um starfstengdan lífeyri og annarra félaga eða milli stofnana um starfstengdan lífeyri þegar þær útvista lykilstarfssviðum eða annarri starfsemi til þessara félaga eða stofnana um starfstengdan lífeyri, ásamt allri annarri endurútvistun síðar meir, sem hefur áhrif á fjárhagsstöðu stofnunarinnar um starfstengdan lífeyri eða skiptir verulegu máli vegna skilvirks eftirlits,
c)	fá eftirfarandi skjöl: mat á eigin áhættu, yfirlýsingu um meginreglur um fjárfestingarstefnu, ársreikninga og ársskýrslur og öll önnur skjöl sem nauðsynleg eru vegna eftirlits með starfseminni,
d)	mæla fyrir um hvaða skjöl séu mikilvæg vegna eftirlits, m.a.:
i)	innri árshlutaskýrslur,
ii.	tryggingafræðilegt virðismat og ítarlegar forsendur þess,

iii.	kannanir á eignum og skuldbindingum
iv.	staðfesting á því að stofnunin fylgi meginreglum um fjárfestingarstefnu,
v.	staðfesting á því að framlög hafi verið greidd samkvæmt áætlun,
vi.	skýrslur þeirra einstaklinga sem bera ábyrgð á endurskoðun ársreikninganna sem um getur í 29. gr.,
e)	annast vettvangsskoðun á athafnasvæði stofnunar um starfstengdan lífeyri og, eftir því sem við á, útvistaðri og allri endurútvistaðri starfsemi síðar meir til að ganga úr skugga um hvort starfsemin fari fram í samræmi við eftirlitsreglur,
f)	óska hvenær sem er eftir upplýsingum frá stofnunum um starfstengdan lífeyri um útvistaða starfsemi og alla endurútvistaða starfsemi síðar meir.
	39. gr.
            Upplýsinga- og gagnaskil.
     Fjármálaeftirlitið getur krafist hvers konar gagna og upplýsinga frá starfstengdum eftirlaunasjóði, dótturfyrirtækjum hans sem og hlutdeildarfyrirtækjum auk aðila sem verkefnum eftirlaunasjóðs hefur verið útvistað til, enda telji Fjármálaeftirlitið upplýsingarnar nauðsynlegar í eftirliti sínu með viðkomandi eftirlaunasjóði. Þá getur Fjármálaeftirlitið framkvæmt vettvangsathugun hjá starfstengdum eftirlaunasjóði og eftir atvikum á starfsstöð þjónustuaðila sjóðs, þegar um er að ræða útvistun verkefna, til að tryggja að starfsemi sé í samræmi við ákvæði laga og reglna. 

Til frekari skýringar á innleiðingu:
Ákvæði felur í sér innleiðingu á 50. gr. tilskipunarinnar.
Ákvæði 1. máls. innleiðir 50. gr. tilskipunarinnar fyrir utan e-lið hennar, ákvæðið er samhljóða 4. mgr. 44. gr. laga nr. 129/1997, um skyldutryggingu lífeyrisréttinda og starfsemi lífeyrissjóða. 
Ákvæði 2. málsl. innleiðir e-lið tilskipunarinnar. 


	51. gr. Gagnsæi og ábyrgð.
1.	Aðildarríkin skulu tryggja að lögbær yfirvöld sinni þeim verkefnum sem mælt er fyrir um í þessari tilskipun á gagnsæjan, óháðan og ábyrgan hátt, að teknu tilhlýðilegu tilliti til verndar trúnaðarupplýsinga.
2.	Aðildarríkin skulu tryggja að eftirfarandi upplýsingar séu birtar opinberlega:
a)	texti laga, reglugerða og stjórnsýslureglna og almennar leiðbeiningar á sviði starfstengdra lífeyriskerfa og upplýsingar um hvort aðildarríkið kjósi að beita þessari tilskipun í samræmi við 4. og 5. gr.,
b)	upplýsingar um eftirlitsferlið eins og sett er fram í 49. gr.,
c)	samanlögð tölfræðileg gögn um lykilþætti við beitingu eftirlitsreglnanna,
d)	meginmarkmið varfærniseftirlits og upplýsingar um helstu starfssvið og starfsemi lögbærra yfirvalda,
e)	reglur um stjórnsýsluviðurlög og aðrar ráðstafanir sem gilda um brot á innlendum ákvæðum sem eru samþykkt samkvæmt þessari tilskipun.
3.	Aðildarríkin skulu tryggja að þau ráði yfir og beiti gagnsæjum verklagsreglum um tilnefningu og brottvikningu þeirra sem sæti eiga í stjórnum og framkvæmdaráðum lögbærra yfirvalda þeirra.
	40. gr.
Gagnsæi og birting upplýsinga.
Fjármálaeftirlitið skal haga störfum sínum á gagnsæjan og ábyrgan hátt að virtri þagnarskyldu um trúnaðarupplýsingar.
Fjármálaeftirlitið skal hafa eftirfarandi upplýsingar aðgengilegar á vef sínum.
1. Lög, reglugerðir, reglur, ákvarðanir og aðrar réttarheimildir og leiðbeiningar sem varða starfstengda eftirlaunasjóð.
2. Upplýsingar um eftirlitsferlið. 
3. Samantekt um framkvæmd laga þessara.
4. Markmið eftirlits með starfstengdum eftirlaunasjóðum ásamt tilgangi og starfsemi eftirlitsins.
5. Upplýsingar um viðurlög og aðrar ráðstafanir sem liggja við brotum á lögunum.

Til frekari skýringar á innleiðingu:
Ákvæðið er til innleiðingar á 51. gr. tilskipunarinnar. Þá er ákvæðið að meginefni til samhljóða 30. gr. laga nr. 100/2016, um vátryggingastarfsemi.
Ekki er talin þörf á að innleiða sérstaklega 3. mgr. greinarinnar

	2. kafli. Þagnarskylda og upplýsingaskipti
	

	52. gr. Þagnarskylda
1.	Aðildarríkin skulu mæla fyrir um reglur til að tryggja að allir þeir sem vinna fyrir eða hafa unnið fyrir lögbær yfirvöld, sem og endurskoðendur og sérfræðingar sem koma fram fyrir hönd þessara yfirvalda, séu bundnir þagnarskyldu. Með fyrirvara um mál sem falla undir hegningarlög skulu þessir aðilar ekki skýra neinum einstaklingum eða yfirvöldum frá trúnaðarmálum sem þeir öðlast vitneskju um við skyldustörf sín nema um sé að ræða ágrip eða samantekt af því tagi að ekki sé unnt að bera kennsl á einstakar stofnanir um starfstengdan lífeyri.
2.	Aðildarríkin geta, þrátt fyrir 1. mgr., heimilað að skýrt sé frá trúnaðarupplýsingum í málum sem heyra undir einkamálarétt eða verslunarrétt ef lífeyriskerfi hefur verið tekið til slitameðferðar.

	Krefst ekki innleiðingar, ákvæði þessa efnis eru að finna í stjórnsýslulögum, lögum um opinbert eftirlit með fjármálastarfsemi og í lögum um Seðlabanka Íslands.


	53. gr. Notkun trúnaðarupplýsinga
Aðildarríkin skulu tryggja að lögbær yfirvöld, sem fá vitneskju um trúnaðarmál samkvæmt þessari tilskipun, notfæri sér hana einungis við skyldustörf sín og í eftirfarandi tilgangi:
a)	til að kanna hvort stofnanir um starfstengdan lífeyri uppfylli skilyrði um að hefja og reka starfsemi á sviði starfstengds lífeyris áður en þær taka til starfa.
b)	til að auðvelda eftirlit með starfsemi stofnana um starfstengdan lífeyri, þ.m.t. eftirlit með tryggingaskuldum, gjaldþoli, stjórnkerfi og upplýsingum sem sjóðfélögum og lífeyrisþegum eru veittar,
c)	til að leggja á ráðstafanir til úrbóta, m.a. stjórnsýsluviðurlög,
d)	til að birta lykilframmistöðuvísa fyrir allar einstakar stofnanir um starfstengdan lífeyri sem geta aðstoðað sjóðfélaga og lífeyrisþega við að taka fjárhagslegar ákvarðanir varðandi lífeyri þeirra, ef innlend löggjöf heimilar það,
e)	í tengslum við áfrýjun á ákvörðunum lögbærra yfirvalda sem voru teknar í samræmi við ákvæðin sem sett eru til að lögleiða þessa tilskipun,
f)	í málarekstri varðandi ákvæðin sem sett eru til að lögleiða þessa tilskipun.
	Krefst ekki innleiðingar, ákvæði þessa efnis eru að finna í stjórnsýslulögum, lögum um opinbert eftirlit með fjármálastarfsemi og í lögum um Seðlabanka Íslands.


	54. gr. Rannsóknarheimild Evrópuþingsins
Ákvæði 52. og 53. gr. skulu vera með fyrirvara um rannsóknarheimild sem Evrópuþinginu er falið með 226. gr. sáttmálans um starfshætti Evrópusambandsins.
	Á ekki við.

	55. gr. Upplýsingaskipti milli yfirvalda
1.	Ákvæði 52. og 53. gr. skulu ekki útiloka neitt af eftirfarandi:
a)	upplýsingaskipti milli lögbærra yfirvalda í sama aðildarríki þegar þau gegna eftirlitshlutverki sínu,
b)	upplýsingaskipti milli lögbærra yfirvalda í mismunandi aðildarríkjum þegar þau gegna eftirlitshlutverki sínu,
c)	upplýsingaskipti milli lögbærra yfirvalda þegar þau gegna eftirlitshlutverki sínu og einhverra af eftirtöldum aðilum sem eru staðsettir í sama aðildarríki:
i.	yfirvalda sem annast eftirlit með aðilum á fjármálasviði og öðrum fjármálastofnunum og yfirvalda sem annast eftirlit með fjármálamörkuðum,
ii.	yfirvalda eða aðila sem bera ábyrgð á að viðhalda stöðugleika fjármálakerfisins í aðildarríkjum með því að beita þjóðhagsvarúðarreglum,
iii.	aðila sem hafa afskipti af slitum lífeyriskerfis og öðrum sambærilegum málum,
iv.	endurskipulagningaraðila eða -yfirvalda sem miða að því að vernda stöðugleika fjármálakerfisins,
v.	aðila sem bera ábyrgð á framkvæmd lögboðinnar endurskoðunar á reikningum stofnana um starfstengdan lífeyri, vátryggingafélaga og annarra fjármálastofnana,
d)	birtingu nauðsynlegra upplýsinga til handa stofnunum sem stjórna slitameðferð lífeyriskerfis til að þær geti gegnt starfi sínu.

2.	Upplýsingar, sem yfirvöld, stofnanir og aðilar sem um getur í 1. mgr. fá, skulu háðar reglum um þagnarskyldu sem mælt er fyrir um í 52. gr.
3.	Ákvæði 52. og 53. gr. skulu ekki koma í veg fyrir að aðildarríki heimili upplýsingaskipti milli lögbærra yfirvalda og einhverra eftirfarandi aðila:
a)	yfirvalda sem eru ábyrg fyrir eftirliti með stofnunum sem tengjast félagsslitum lífeyriskerfa og annarri sambærilegri meðferð,
b)	yfirvalda sem annast eftirlit með aðilum sem falin er lögboðin endurskoðun reikninga stofnana um starfstengdan lífeyri, vátryggingafélaga og annarra fjármálastofnana,
c)	óháðra tryggingafræðinga stofnana um starfstengdan lífeyri sem annast eftirlit með þeim stofnunum um starfstengdan lífeyri, svo og stofnana sem eru ábyrgar fyrir eftirliti með þessum tryggingafræðingum.
	41. gr.
Samstarf eftirlitsstjórnvalda milli landa.
Fjármálaeftirlitið skal veita eftirlitsstjórnvöldum hlutaðeigandi heimaríkja upplýsingar um starfsemi útibúa starfstengds eftirlaunasjóðs hér á landi og um brot þeirra gegn þeim lögum sem um starfsemina gilda. Sama gildir um starfstengda eftirlaunasjóði sem veita þjónustu hér á landi.
Um heimildir Fjármálaeftirlitsins til að krefjast þess að starfstengdur eftirlaunasjóður sem hefur höfuðstöðvar í öðru aðildarríki og hefur útibú eða veitir þjónustu hér á landi og fer ekki að þeim lögum sem um starfsemina gilda fer eftir 37. og 38. gr. laganna.
Fái Fjármálaeftirlitið upplýsingar frá eftirlitsstofnun annars aðildarríkis um að starfstengdur eftirlaunasjóður, sem hefur höfuðstöðvar hér á landi og hefur útibú eða veitir þjónustu í því aðildarríki, fari ekki að lögum þar skal það grípa til viðeigandi ráðstafana og tilkynna eftirlitsstofnuninni um þær ráðstafanir.
Fjármálaeftirlitið getur óskað eftir aðstoð Evrópsku vátrygginga- og lífeyrissjóðaeftirlitsstofnunarinnar eða Eftirlitsstofnunar EFTA, eftir því sem við á, skv. 19. gr. reglugerðar Evrópuþingsins og ráðsins (ESB) nr. 1094/2010, um að koma á fót evrópskri eftirlitsstofnun (Evrópska vátrygginga- og lífeyrissjóðaeftirlitsstofnunin) ef eftirlitsstjórnvöld annarra aðildarríkja vinna ekki með því vegna annmarka á að útibú hér á landi fari að lögum þessum. Sama gildir um eftirlitsstjórnvöld annarra aðildarríkja ef Fjármálaeftirlitið vinnur ekki með þeim vegna útibúa þar.
Fjármálaeftirlitið skal tilkynna Evrópsku vátrygginga- og lífeyrissjóðaeftirlitsstofnuninni og Eftirlitsstofnun EFTA um synjun á stofnun útibús og starfsemi hér á landi. Einnig skal Fjármálaeftirlitið upplýsa til hvaða ráðstafana hefur verið gripið.

Til frekari skýringar á innleiðingu:  
[bookmark: _Hlk191646269]Ákvæðið er til innleiðingar á m.a. 55. gr. tilskipunarinnar. Þá var við innleiðinguna horft til 56.-59. gr. hennar, þar sem m.a. er kveðið á um upplýsingarskipti.  Ákvæðið er sambærilegt 127. gr. laga nr. 100/20016, um vátryggingastarfsemi.

	56. gr. Sending upplýsinga til seðlabanka, yfirvalda á sviði peningamála, evrópskra eftirlitsyfirvalda og Evrópska kerfisáhætturáðsins
1.	Ákvæði 52. gr. og 53 gr. skulu ekki koma í veg fyrir að lögbært yfirvald sendi eftirfarandi aðilum upplýsingar varðandi framkvæmd verkefna þeirra:
a)	seðlabönkum og öðrum stofnunum sem gegna svipuðu hlutverki sem yfirvöld á sviði peningamála,
b)	öðrum opinberum yfirvöldum sem bera ábyrgð á eftirliti með greiðslukerfum, eftir því sem við á,
c)	Evrópska kerfisáhætturáðinu, Evrópsku vátrygginga- og lífeyrissjóðaeftirlitsstofnuninni, Evrópsku eftirlitsstofnuninni (Evrópsku bankaeftirlitsstofnuninni) sem komið var á fót með reglugerð Evrópuþingsins og ráðsins (ESB) nr.°1093/2010 og Evrópsku eftirlitsstofnuninni (Evrópsku verðbréfamarkaðseftirlitsstofnuninni) sem komið var á fót með reglugerð Evrópuþingsins og ráðsins (ESB) nr.°1095/2010.
2.	Ákvæði 55. gr. til 58. gr. skulu ekki koma í veg fyrir að yfirvöldin eða aðilarnir sem um getur í a-, b- og c-lið 1. mgr. þessarar greinar komi á framfæri við lögbær yfirvöld upplýsingum sem þau gætu þurft á að halda með tilliti til 53. gr.
3.	Upplýsingarnar, sem tekið er við í samræmi við 1. og 2. mgr., skulu falla undir kröfur um þagnarskyldu sem eru að minnsta kosti jafngildar þeim sem settar eru fram í þessari tilskipun.
	Sjá 39. gr. 

	57. gr. Upplýsingar sem veittar eru stjórnarskrifstofum sem bera ábyrgð á fjármálalöggjöf 
1.	Ákvæði 52. gr. (1. mgr.), 53. gr. og 58. gr. (1. mgr.) skulu ekki koma í veg fyrir að aðildarríkin leyfi miðlun trúnaðarupplýsinga milli lögbærra yfirvalda og annarra deilda stjórnarskrifstofa sem bera ábyrgð á framfylgd löggjafar um eftirlit með stofnunum um starfstengdan lífeyri, lánastofnunum, fjármálastofnunum, fjárfestingarþjónustu og vátryggingafélögum eða eftirlitsmönnum, sem koma fram fyrir hönd þessara deilda.
Slíkar upplýsingar má aðeins veita þegar þess er þörf vegna varfærniseftirlits, forvarna og skilameðferðar stofnana um starfstengdan lífeyri sem stefna í greiðsluþrot. Einstaklingar sem hafa aðgang að upplýsingunum skulu, með fyrirvara um 2. mgr. þessarar greinar, falla undir kröfur um þagnarskyldu sem eru að minnsta kosti jafngildar þeim sem settar eru í þessari tilskipun. Þó skulu aðildarríkin kveða á um að upplýsingarnar sem fengust skv. 55. gr. og upplýsingar sem var aflað með sannprófun á staðnum megi aðeins veita með skýlausu samþykki lögbæra yfirvaldsins sem veitti upplýsingarnar eða lögbæra yfirvaldi aðildarríkisins þar sem sannprófunin á staðnum fór fram.

	Sjá 39. gr. 

	58. gr. Skilyrði fyrir upplýsingaskiptum
1.	Aðildarríkin skulu, að því er varðar skipti á upplýsingum skv. 55. gr., miðlun upplýsinga skv. 56. gr. og birtingu upplýsinga skv. 57. gr., krefjast þess að eftirtöldum skilyrðum sé fullnægt hið minnsta:
a)	skipti, miðlun eða birting upplýsinga skal fara fram vegna tilsjónar eða eftirlits,
b)	upplýsingarnar sem fengnar eru skulu háðar kröfu um þagnarskyldu svo sem mælt er fyrir um í 52. gr.,
c)	séu upplýsingarnar upprunnar í öðru aðildarríki skulu þær ekki afhentar án skýlauss samþykkis lögbærs yfirvalds þaðan sem þær eru upprunnar, og þá einungis til þeirra nota sem sama yfirvald hefur gefið samþykki fyrir.
2.	Ákvæði 53. gr. skulu ekki koma í veg fyrir að aðildarríkin geti, með það að markmiði að auka stöðugleika fjármálakerfisins og gera það heilsteyptara, leyft skipti á upplýsingum milli lögbærra yfirvalda og yfirvalda eða stofnana sem hafa það hlutverk að ljóstra upp um og rannsaka brot á félagarétti sem gildir um aðildarfyrirtæki.
Aðildarríkin sem beita ákvæði fyrstu undirgreinar skulu krefjast þess að eftirfarandi skilyrðum sé fullnægt hið minnsta:
a)	upplýsingarnar verða að vera ætlaðar til uppljóstrana og rannsókna eins og um getur í a-lið 2. mgr. 57. gr.,
b)	upplýsingar sem fengnar eru skulu háðar skilyrðum um þagnarskyldu svo sem mælt er fyrir um í 52. gr.,
c)	séu upplýsingarnar upprunnar í öðru aðildarríki skulu þær ekki afhentar án skýlauss samþykkis lögbærs yfirvalds þaðan sem þær eru upprunnar, og þá einungis til þeirra nota sem sama yfirvald hefur gefið samþykki fyrir.
3.	Ef svo ber undir í aðildarríki að yfirvöld eða stofnanir, sem um getur í fyrstu undirgrein 2. mgr., njóta við uppljóstranir eða rannsóknir sínar aðstoðar einstaklinga, sem hafa verið tilnefndir í þessu skyni vegna sérþekkingar sinnar en starfa ekki á vegum hins opinbera, skulu hugsanleg upplýsingaskipti, sem kveðið er á um í 2. mgr. 57. gr., gilda.
	Sjá 39. gr. 

	59. gr. Varfærnisákvæði í landslögum
1.	Aðildarríkin skulu leggja fram skýrslu til Evrópsku vátrygginga- og lífeyrissjóðaeftirlitsstofnunarinnar um varfærnisákvæði í landslögum sem varða svið starfstengdra lífeyriskerfa sem falla ekki undir landsbundna félagsmála- og vinnulöggjöf um skipulag lífeyriskerfa sem um getur í 1. mgr. 11. gr.

2.	Aðildarríkin skulu reglulega uppfæra þessar upplýsingar og eigi sjaldnar en á 2 ára fresti og skal Evrópska vátrygginga- og lífeyrissjóðaeftirlitsstofnunin gera þessar upplýsingar aðgengilegar á vefsetri sínu.
	Sjá 39. gr. 

	V. BÁLKUR. LOKAÁKVÆÐI
	

	60. gr. Samstarf milli aðildarríkja, framkvæmdastjórnarinnar og Evrópsku vátrygginga- og lífeyrissjóðaeftirlitsstofnunarinnar
1.	Aðildarríkin skulu tryggja með viðeigandi hætti að beiting þessarar tilskipunar sé samræmd með reglulegum skiptum á upplýsingum og reynslu í því skyni að þróa bestu starfsvenjur á þessu sviði og nánara samstarf með þátttöku aðila vinnumarkaðarins, eftir því sem við á, og skulu á þann hátt koma í veg fyrir röskun á samkeppni og skapa aðstæður sem nauðsynlegar eru fyrir snurðulausa félagsaðild yfir landamæri.
2.	Framkvæmdastjórnin og lögbær yfirvöld í aðildarríkjunum skulu hafa nána samvinnu í því skyni að auðvelda eftirlit með rekstri stofnana um starfstengdan lífeyri.
3.	Lögbær yfirvöld í aðildarríkjunum skulu starfa með Evrópsku vátrygginga- og lífeyrissjóðaeftirlitsstofnuninni, að því er þessa tilskipun varðar, í samræmi við reglugerð (ESB) nr. 1094/2010 og skulu án tafar veita Evrópsku vátrygginga- og lífeyrissjóðaeftirlitsstofnuninni allar nauðsynlegar upplýsingar til að hún geti rækt skyldur sínar samkvæmt þessari tilskipun og samkvæmt reglugerð (ESB) nr. 1094/2010, í samræmi við 35. gr. þeirrar reglugerðar. 
4.	Hvert aðildarríki skal upplýsa framkvæmdastjórnina og Evrópsku vátrygginga- og lífeyrissjóðaeftirlitsstofnunina um öll meiri háttar vandkvæði sem upp kunna að koma við framkvæmd þessarar tilskipunar. Framkvæmdastjórnin, Evrópska vátrygginga- og lífeyrissjóðaeftirlitsstofnunin og lögbær yfirvöld hlutaðeigandi aðildarríkja skulu skoða slík vandkvæði eins fljótt og auðið er til þess að finna viðeigandi lausn.
	Á ekki við.

	61. gr. Vinnsla persónuupplýsinga
Að því er varðar vinnslu persónuupplýsinga innan ramma þessarar tilskipunar skulu stofnanir um starfstengdan lífeyri og lögbær yfirvöld sinna verkefnum sínum að því er varðar þessa tilskipun í samræmi við reglugerð (ESB) 2016/679. Að því er varðar vinnslu Evrópsku vátrygginga- og lífeyrissjóðaeftirlitsstofnunarinnar á persónuupplýsingum innan ramma þessarar tilskipunar skal Evrópska vátrygginga- og lífeyrissjóðaeftirlitsstofnunin fara að reglugerð (EB) nr. 45/2001.
	Á ekki við.

	62. gr. Mat og endurskoðun
1.	Framkvæmdastjórnin skal, eigi síðar en 13. janúar 2023, endurskoða þessa tilskipun og gefa Evrópuþinginu og ráðinu skýrslu um framkvæmd hennar og árangur.
2.	Endurskoðunin, sem um getur í 1. mgr., skal einkum taka til athugunar:
a)	hvort þessi tilskipun sé fullnægjandi út frá varfærnis- og stjórnunarsjónarmiði,
b)	starfsemi sem nær yfir landamæri,
c)	reynsluna sem fengist hefur af beitingu þessarar tilskipunar og áhrif hennar á stöðugleika stofnana um starfstengdan lífeyri,
d)	greinargerðina um lífeyrisréttindi.

	Á ekki við.

	63. gr. Breyting á tilskipun 2009/138/EB
Tilskipun 2009/138/EB er breytt sem hér segir:
	1)	Í stað 7. liðar 13. gr. kemur eftirfarandi:
„7)	„endurtryggingar“: eitt af eftirfarandi:
a)	starfsemi sem felst í því að taka á sig áhættu sem vátryggingarfélag, vátryggingarfélag í þriðja landi, endurtryggingarfélag eða endurtryggingarfélag í þriðja landi hefur látið frá sér,
b)	ef um er að ræða samtök vátryggjenda sem þekkt eru undir nafninu Lloyd‘s felst starfsemin í því að taka á sig áhættu, sem félagi í Lloyd‘s, vátryggingafélag eða endurtryggingafélag, þó ekki samtök vátryggjenda sem þekkt eru undir nafninu Lloyd‘s, hefur látið frá sér eða
c)	trygging endurtryggingafélags fyrir stofnun sem fellur undir gildissvið tilskipunar Evrópuþingsins og ráðsins (ESB) 2016/2341,
2)	Eftirfarandi kemur í stað 15. mgr. 308. gr. b:
„15.	Ef heimaaðildarríki hafa, við gildistöku þessarar tilskipunar, beitt ákvæðunum sem um getur í 4. gr. tilskipunar (ESB) 2016/2341 geta þessi heimaaðildarríki áfram beitt lögum og stjórnsýslufyrirmælum sem þau hafa samþykkt í því skyni að fara að 1.–19. gr., 27.–30. gr., 32.–35. gr. og 37.–67. gr. tilskipunar 2002/83/EB í þeirri útgáfu sem var í gildi 31. desember 2015 á umbreytingartímabili sem rennur út 31. desember 2022.
Ef heimaaðildarríki beitir áfram þeim lögum og stjórnsýslufyrirmælum skulu vátryggingafélög í því heimaaðildarríki reikna út gjaldþolskröfu sína sem samtölu af eftirfarandi:
a)	ígildis gjaldþolskröfu að því er varðar vátryggingastarfsemi þeirra, reiknað út án tillits til starfstengds lífeyris skv. 4. gr. tilskipunar (ESB) 2016/2341,
b)	gjaldþols að því er varðar starfstengdan lífeyri, reiknað út í samræmi við lög og stjórnsýslufyrirmæli sem hafa verið samþykkt til að fara að ákvæðum 28. gr. tilskipunar 2002/83/EB.
Framkvæmdastjórnin skal, eigi síðar en 31. desember 2017, leggja skýrslu fyrir Evrópuþingið og ráðið um hvort framlengja eigi tímabilið sem um getur í fyrstu undirgrein, að teknu tilliti til breytinga á lögum Sambandsins og landslögum sem leiða af þessari tilskipun.“
	Á ekki við.

	64. gr. Lögleiðing.
1. Aðildarríkin skulu samþykkja nauðsynleg lög og stjórnsýslufyrirmæli til að fara að tilskipun þessari eigi síðar en 13. janúar 2019. Þau skulu þegar í stað senda framkvæmdastjórninni texta þessara ráðstafana. 
Þegar aðildarríkin samþykkja þessar ráðstafanir skal vera í þeim tilvísun í þessa tilskipun eða þeim fylgja slík tilvísun þegar þær eru birtar opinberlega. Í þeim skal einnig vera yfirlýsing um að líta beri á tilvísanir í gildandi lögum og stjórnsýslufyrirmælum í tilskipanirnar sem eru felldar niður með þessari tilskipun sem tilvísanir í þessa tilskipun. Aðildarríkin skulu setja nánari reglur um slíka tilvísun og hvernig setja eigi yfirlýsinguna fram.
2. Aðildarríkin skulu senda framkvæmdastjórninni helstu ákvæði úr landslögum sem þau samþykkja um málefni sem tilskipun þessi nær til.
	44. gr.
Innleiðing.
Lög þessi fela í sér innleiðingu á tilskipun Evrópuþingsins og ráðsins (ESB) 2016/2341, um starfsemi og eftirlit með stofnunum sem sjá um starfstengd eftirlaun, eins og hún var tekin upp í samninginn um Evrópska efnahagssvæðið með ákvörðun sameiginlegu EES-nefndarinnar nr. 54/2021 frá 5. febrúar 2021, sem birt er í EES-viðbæti við Stjórnartíðindi Evrópusambandsins nr. 3 frá 11. janúar 2024, bls. 97.


	65. gr. Niðurfelling
Tilskipun 2003/41/EB, eins og henni var breytt með tilskipununum sem tilgreindar eru í A-hluta I. viðauka er felld úr gildi frá og með 13. janúar 2019, með fyrirvara um skuldbindingar aðildarríkjanna varðandi þá fresti til lögleiðingar og gildistökudagsetningar tilskipananna, sem eru tilgreindir í B-hluta I. viðauka.
Líta ber á tilvísanir í niðurfelldu tilskipunina 2003/41/EB sem tilvísanir í þessa tilskipun og skulu þær lesnar með hliðsjón af samsvörunartöflunni í II. viðauka.
	Á ekki við.

	66. gr. Gildistaka
Tilskipun þessi öðlast gildi á tuttugasta degi eftir að hún birtist í Stjórnartíðindum Evrópusambandsins.
	44. gr. 
Gildistaka.
Lög þessi öðlast þegar gildi. Frá sama tíma falla úr gildi lög um starfstengda eftirlaunasjóði, nr. 78/2007.

	67. gr. Viðtakendur
Tilskipun þessari er beint til aðildarríkjanna.
	Á ekki við.



